SunOnline: Resort'un release nulibi Kithunaa gaumee team ah kulhumuge huvafen oyaa dhanee\nރިސޯޓުން ރިލީޒް ނުލިބި ކިތުނާ ގައުމީ ޓީމަށް ކުޅުމުގެ ހުވަފެން އޮޔާދަނީ\nޢަބްދުﷲ އައިމަން 22 Jul 2020, 21:11\nގައުމީ ޓީމުގެ ޕްރެކްޓިހުގައި ކިތުނާ ކޯޗު މާޓިން ކޫޕްމަން (ކ) އަދި އެސިސްޓެންޓް ރެނޭ ހިޑިންކާ އެކު\nއަންނަ އޮކްޓޫބަރު މަހު ފަށަން ހަމަޖެހިފައިވާ 2022 ވަނަ އަހަރުގެ ފީފާ ވޯލްޑް ކަޕާއި 2023 އަހަރުގެ އޭޝިއަން ކަޕްގެ ޖޮއިންޓް ކޮލިފައިންނަށް ރާއްޖެއިން ނެގި ސްކޮޑުގައި ހިމެނުނު، އާދަމް ނިޒާމް (ކިތުނާ) ވަޒީފާ އަދާ ކުރަމުންދާ ސޮނޭވާފުށި ރިޒޯޓުން ރިލީޒް ނުލިބި އޭނާ ގައުމީ ޓީމުގެ ޖާޒީގައި ކުޅުމަށް ދެކެމުން އަންނަ ހުވަފެން އޮޔާދާން ފަށައިފި އެވެ.\nމިދިޔަ އަހަރު ގައުމީ ވޮލީ ސްކޮޑުގައި ވެސް ހިމެނުނު ކިތުނާ ވަނީ މިދިޔަ ސީޒަނުގެ ދެ ވަނަ ޑިވިޝަނުގެ ރަނަރަޕަށް ދިޔަ ސުޕަ ސްޕޯޓްސް އަށް ހަތް ލަނޑު ޖަހައިދީ ލަނޑު ލިސްޓުގެ ކުރީގައި ވެސް ހިމެނިފަ އެވެ. އެ މުބާރާތުގެ މޮޅު ކުޅުންތެެރިޔާގެ މަގާމު ވެސް އުމުރުން 32 އަހަރުގެ ކިތުނާ ގައުމީ ސްކޮޑުގައި ފުރަތަމައިން ހިމެނުނީ މިދިޔަ ފެބްރުއަރީ މަހު އެވެ. އެކަމަކު ކޮވިޑް-19 އާ ގުޅިގެން މެޗުތައް ފަސްކުރުމުން ގައުމީ ޓީމުގެ ޕްރެކްޓިސްތައް އޭރު ވަނީ މެދުކަނޑާލައިފަ އެވެ.\nބ. ސޮނޭވާފުށި ރިސޯޓުގައި މަސައްކަތްކުރަމުން އަންނަ ކިތުނާ ދެ ވަނަ ޑިވިޝަނުގައި ކުޅުނީ ޕްރެކްޓިހެއް ނުކޮށް ސީދާ މެޗަށް އަންނަ ގޮތަށް ކްލަބުން އެއްބަސްވުމުންނެވެ. ރިސޯޓް ވޮލީ މުބާރާތާއި މޫދު ކުޅިވަރުގައި ވެސް ބައިވެރިވާ ކިތުނާ ގައުމީ ސްކޮޑުގެ ޕްރެކްޓިހަށް ވީއްލައިދޭން އެފްއޭއެމުން މިހާރު ވަނީ އެ ރިސޯޓްގެ މެނޭޖްމެންޓުގައި އެތައް ފަހަރު އެދިފަ އެވެ.\nއެކަމަކު ކޮވިޑް-19 ގެ ސަބަބުން ރިޒޯޓުގެ ސްޓާފުން މަދުވެފައިވާތީ ކިތުނާ ފޮނުވަން އެ ރިޒޯޓުން ވަނީ ދެކޮޅު ހަދައިފަ އެވެ.\n"ރިޒޯޓުގެ މެނޭޖްމެންޓުން ބުނީ ސްޓާފުން މަދުވީމަ މިވަގުތު ރިލީޒް ދެވެން ނެތް ކަމަށް. އެކަން އެފްއޭއެމްއަށް އެންގުމުން އެމީހުން ވެސް ރިލީޒް ހޯދަން މަސައްކަތް އެބަ ކުރޭ،" ކިތުނާ ބުންޏެވެ.\n"ސަން" އަށް ދިން އިންޓަވިއުގައި ކިތުނާ ބުނީ، ގައުމީ ޓީމަށް ކުޅުމުގެ އުންމީދު އަދިވެސް އެބައޮތް ކަމަށާއި، ކިރިޔާ ފުރުސަތެއް ލިބުނަސް ޓީމާ އެކު ޕްރެކްޓިސް ކުރަން މިހުރީ ތައްޔާރަށް ކަމަށެވެ.\n"ޓީމާ އެކު ޕްރެކްޓިސް ނުކުރެވުނަސް ފިޓްނަސް ދެމެހެއްޓުމަށް ކޮންމެ ދުވަހަކުވެސް މިދަނީ ޖިމް ޖައްސާ، ޕްރެކްޓިސްތައް ކުރަމުން. އިރާދަކުރެއްވިއްޔާ ވަރަށް އަވަސް ޓީމާ ގުޅުމުގެ ފުރުސަތު ލިބޭނެ."\nގައުމީ ފުޓްބޯޅަ ޓީމުގެ އާ ކޯޗު ނެދަލެންޑްސްގެ މާޓިން ކޫޕްމަންގެ އިރުޝާދުގެ ދަށުން ބޮޑު ސްކޮޑަކާ އެކު ޕްރެކްޓިސްތައް މިހާރު ކުރިއަށްދާއިރު، ރަށްރަށުގައި ތާށިވެފައިތިބި ބައެއް ކުޅުންތެރިންނަށް އަދި ބައިވެރިވެވޭ ގޮތެއްނުވެ އެވެ. އެކަމަކު، އޮފީސްތަކާއި ކުންފުނިތައް އަދި އަމިއްލަ ތަންތަނުގައި މަސައްކަތްކުރާ ކުޅުންތެރިންގެ ރިލީޒް ހޯދުމުގެ މަސައްކަތް އެފްއޭއެމުން ވަނީ ކޮށްފަ އެވެ.\n"މި މަހުގެ 25 އަށް ކިތުނާ ފިޔަވާ އެހެން ހުރިހާ ކުޅުންތެރިން ޕްރެކްޓިސްއަށް ނުކުންނާނެ. ރިޒޯޓުން ވީއްލާދިންހާ އަވަހަކަށް ކިތުނާ ވެސް ޓީމާއި ގުޅޭނެ،" އެފްއޭއެމްގެ ޖެނެރަލް ސެކެއްޓަރީ ހުސައިން ޖަވާޒް (ޖަވާ) "ސަން" އަށް ދިން އިންޓަވިއުއެއްގައި ވިދާޅުވިއެވެ.\nއޭނާ ވިދާޅުވީ ކުޅުންތެރިންގެ ރިލީޒްގެ ކަންކަން ހޯދުމަށް އެ އިދާރާއިން ސްޕޯޓްސް ކޮމިޝަނުގައި އެދިފައިވާނެ ކަމަށާއި، ރިޒޯޓް ފަދަ ތަންތަނުގެ މެނޭޖްމަންޓަށް އެކަމުގައި އެދެމުންދާނީ ސްޕޯޓްސް ކޮމިޝަނުން ކަމަށެވެ.\n"މިހާރު ދެފަހަރެއްގެ މަތިން ސްޕޯޓްސް ކޮމިޝަނުގައި ވެސް މިކަމަށް އެދެފިން. އެކަމަކު މިކަމަށް ހައްލެއް ނުލިބުމުން މިހާރު އެ މައްސަލަ ކުޅިވަރާ ބެހޭ ވަޒީރު އަހުމަދު މަހްލޫފުގެ ސަމާލުކަމަށް ވެސް ގެނެވިފައި ވާނީ،" ޖަވާ ވިދާޅުވިއެވެ.\nކިތުނާ ވަނީ 2016 ވަނަ އަހަރު އޭދަފުށިން މިނިވަން ޗެމްޕިއަންޝިޕް ކާމިޔާބުކުރިއިރު މުހިއްމު ދައުރެއް އަދާކޮށް ގިނަ ގޯލުތަކެއް ޖަހައިފަ އެވެ. އަދި، އުފަން ރަށާ އަވައްޓެރި ފެހެންދޫ 2018 ވަނަ އަހަރު ދިވެހި ޕްރިމިއާ ލީގަށް ކޮލިފައިކޮށްދިނުމުގައި ވެސް ކިތުނާގެ ދައުރު ބޮޑެވެ. ފުޓްސަލްގައި ގޯލް ކީޕަރެއްގެ ގޮތުގައި ވެސް ފެންނަ ކިތުނާ އަށް ގައުމީ ވޮލީބޯޅަ ސްކޮޑުން މިދިޔަ އަހަރު ފުރުސަތު ލިބުނީ ސޮނޭވާފުށި ރިސޯޓުގެ ވޮލީ ޓީމުގައި ދެއްކި މޮޅު ކުޅުމުންނެވެ.\nބޭލް އާއި ރެގީލޯން ޓޮޓެންހަމަށް ސޮއިކޮށްފި


Dhe kulhuntherin madhukoh kulhe Bilbao in Barcelona balikohfi | Mihaaru\nބާސެލޯނާގެ ނޭމާ (ކ) އާއި ބިލްބާއޯގެ ބޮވޭޑާ ބޯޅައަށް މަސައްކަތްކުރަނީ. --ފޮޓޯ: އޭއެފްޕީ\nދެ ކުޅުންތެރިން މަދުކޮށް ކުޅެ ބިލްބާއޯ އިން ބާސެލޯނާ ބަލިކޮށްފި\n06 ޖެނުއަރީ 2017 - 08:203comments\nފުރަތަމަ ހާފުގެ 25 ވަނަ މިނެޓުގައި އަރިޓްޒް އަޑުރިޒް ޖެހި ގޯލާއި 28 ވަނަ މިނެޓުގައި އިނާކީ ވިލިއަމްސް ޖެހި ގޯލްތަކާ އެކު ބިލްބާއޯ ފުރަތަމަ ހާފު ނިންމާލީ ދެ ލަނޑުން ކުރީގައި އޮވެގެންނެވެ.\nބާސެލޯނާ އަށް ތަފާތު ކުޑަކޮށްދިނީ 52 ވަނަ މިނެޓުގައި ހިލޭ ޖެހުމަކުން ލިއޮނަލް މެސީ އެވެ. އަދި 74 ވަނަ މިނެޓުގައި ބިލްބާއޯގެ ރައުލް ގާސިއާ އަށް އަދި 80 ވަނަ މިނެޓުގައި އިޓުރާސްޕޭ އަށް ދެ ވަނަ ރީނދޫ ކާޑާ އެކު ރަތްކާޑު ދެއްކި ނަމަވެސް ބާސެލޯނާ އަށް އެޑްވާންޓޭޖެއް ނުނެގުނެވެ. މެޗުގެ ފަހު ވަގުތުގައި މެސީ ފޮނުވާލި ހަމަލައެއް ގޯލް ދަނޑިއަށް އަމާޒުވި އެވެ.\n"މެޗުގެ ކުރީކޮޅު އަހަރެމެންނަށް ނުކުޅެވުނު. ދެ ވަނަ ހާފުގައި އަހަރެމެން ކޮންޓްރޯލް ނެގިން. މިއަށް ވުރެ ރަނގަޅު ނަތީޖާއެއް ހައްގުވާވަރު ކުރިން. ހާއްސަކޮށް ބިލްބާއޯ އިން ދެ ކުޅުންތެރިޔަކު މަދުވުމުން މިއަށް ވުރެ ރަނގަޅު ނަތީޖާއެއް ހޯދެން ޖެހޭ،" ބާސެލޯނާގެ ކޯޗު ލުއިސް އެންރިކޭ ބުންޏެވެ.\nފިނިމޫސުމުގެ ޗުއްޓީ އަށް ފަހު ހޯމަ ދުވަހު ޓީމާ ގުޅުނު ނަމަވެސް ރޭގެ މެޗުގެ ފުރަތަމަ އެގާރައިގައި މެސީގެ އިތުރުން ނޭމާ އަދި ލުއިސް ސުއަރޭޒް ވެސް ހިމެނުނެވެ. ދެ ވަނަ ލެގު އޮންނާނީ އަންނަ ހަފުތާގެ ބުދަ ދުވަހުގެރެ އެވެ.\nމިއީ ނުވަ ސީޒަނުގެ ތެރޭގައި ބާސެލޯނާ އާއި ބިލްބާއޯ މުބާރާތުގައި ބައްދަލުކުރާ ވަނަ ފަހަރެވެ. މީގެ ކުރިން ތިން ފައިނަލެއްގައި މި ދެ ޓީމު ބައްދަލުކުރި އެވެ. އެންމެ ފަހުގެ ޗެމްޕިއަން ބާސެލޯނާ މި މުބާރާތުން 2008 ގެ ފަހުން ކަޓުވާލި ހަމައެކަނި ޓީމަކީ ރެއާލް މެޑްރިޑެވެ. --ބީބީސީ


Dheebaja hukum review kuran Supreme court ah hushahalhaifi | Mihaaru\nސުޕްރީމް ކޯޓު: ދީބާޖާ މައްސަލަައިގައި އެ ކޯޓުގެ ނިންމުން މުރާޖައާކޮށްދޭން އެ ކޯޓަށް ދައުލަތުން ވަނީ ހުށަހަޅާފައި.\n28 ޖެނުއަރީ 2020 - 11:239comments\nRaees ge engevumah Dheebaajaa massala Supreme Court ah\nއުތުރު ޕްރޮވިންސްގައި ފެރީގެ ޚިދުމަތް ދިނުމަށް 2010 ވަނަ އަހަރު ސަރުކާރުން ދީބާޖާއާ އެކު ހެދި އެއްބަސްވުން 2013 ވަނަ އަހަރު ސަރުކާރުން ބާތިލްކުރި މައްސަލާގައި ގެއްލުމުގެ ބަދަލަށް އެ ކުންފުނިން 2.4 ބިލިއަން ރުފިޔާ ހޯދަން ދައުވާ ކުރުމުން ބަދަލުގެ ގޮތުގައި 348 މިލިއަން ރުފިޔާ އެ ކުންފުންޏަށް ދައްކަން ކޯޓުން ކުރިން އޮތީ ހުކުމްކޮށްފަ އެވެ. އެ ހުކުމް ސުޕްރީމް ކޯޓުން ދެމެހެއްޓީ މިދިޔަ އަހަރެވެ.\nދީބާޖާ އަށް ލިބުނު ގެއްލުމުގެ ބަދަލަށް ދައުލަތުން 348 މިލިއަން ރުފިޔާ ދޭން ސިވިލް ކޯޓުން ކުރި ހުކުމާ ގުޅޭ ތަންފީޒުގެ މައްސަލަ ސިވިލް ކޯޓުގައި ކުރިއަށް ދަނިކޮށް، ކޯޓުން ބޭރުގައި މައްސަލަ ހައްލުކުރަން ނިންމީ އެ ކުންފުނިން ބުނެފައިވާ ގޮތުގައި ސަރުކާރުން ބޭނުންވެގެންނެވެ. އެ މަޝްވަރާތައް ކުރިއަށް ގެންދިއުމަށް ފަހު، ސަރުކާރުގެ ވިސްނުން ބަދަލުކުރުމުން ދީބާޖާ އިން ދަނީ ނުރުހުންފާޅުކުރަމުންނެވެ.\nދީބާޖާގެ ޗެއާމަން ޝާހީން މުހައްމަދު "މިހާރު" އަށް ވިދާޅުވެފައި ވަނީ އެ މައްސަލައިގައި މިހާރުގެ ރައީސް އިބްރާހިމް މުހައްމަދު ސޯލިހުގެ ސަރުކާރުގެ ވެސް ބަހާއި އަމަލާ ދިމާނުވެ ކުންފުންޏަށް ދަނީ ބޮޑެތި ގެއްލުންތަކެއް ވަމުންނެވެ. ދީބާޖާ އަށް ލިބުނު ގެއްލުމުގެ ބަދަލަށް 348 މިލިއަން ރުފިޔާ ދޭން ސިވިލް ކޯޓުން ކުރި ހުކުމް ސުޕްރީމް ކޯޓުން ދަމަހައްޓާފައިވާ ކަން ފާހަގަކުރައްވައި ޝާހީން ވިދާޅުވީ އެ ހުކުމަށް ވެސް ސަރުކާރުން އިހްތިރާމް ނުކުރާ ކަމަށެވެ.\nBadhalu ge gothugai 174 million dheyn ebbasve, amalu nukurumun Dheebaja in kanboduvejje\nއޭނާ ވިދާޅުވެފައިވާ ގޮތުގައި ދީބާޖާ އަށް ބަދަލު ދޭން ސުޕްރީމް ކޯޓުގެ ހުކުމެއް އޮއްވައި ސެޓްލްމެންޓް ކޮމިޓިއާ އެކު މަޝްވަރާކޮށް، ކޯޓުން ބޭރުގައި މައްސަލަ ހައްލުކޮށް، އެއްބަސްވުމަކަށް ދިޔައީ ސަރުކާރުން ބޭނުންވެގެންނެވެ. ބޮޑު އަދަދެއް ސަރުކާރުން ދައްކަން ޖެހުމަކީ މާލީ ބުރައަކަށް ވާނެތީ، 348 މިލިއަންގެ ދެބައިކުޅަ އެއްބަޔަށް ދީބާޖާގެ ބޯޑުން ސެޓްލްމެންޓް ކޮމިޓީއާ އެކު އެއްބަސްވީ ސަރުކާރުން ދިން ޔަގީން ކަމެއްގެ މައްޗަށް ކަމަށް ޝާހީން ވިދާޅުވި އެވެ.\nއިތުރު ލިޔުންތައް ސުޕްރީމް ކޯޓް އެޓާނީ ޖެނެރަލް ރައީސް އޮފީސް އެޓާނީ ޖެނެރަލްގެ އޮފީސް ދީބާޖާ އިންވެސްޓްމަންޓް


Velidhoo Magu Hedhumah Beynunvaa Raw Materials Erashah Gengosfi ވެލިދޫ މަގު ހެދުމަށް ބޭނުންވާ ރޯމެޓީރިއަލްސް އެރަށަށް ގެންގޮސްފި – Huvadhoo News Velidhoo Magu Hedhumah Beynunvaa Raw Materials Erashah Gengosfi Huvadhoo News\nވެލިދޫ މަގު ހެދުމަށް ބޭނުންވާ ރޯމެޓީރިއަލްސް އެރަށަށް ގެންގޮސްފި\nނ. ވެލިދޫ މަގު ހެދުމަށް ބޭނުންވާ ރޯމެޓީރިއަލްސްގެ ފުރަތަމަ ޝިޕްމަންޓް އެރަށަށް ގެންގޮސްފިއެވެ.\nވެލިދޫ މަގު ހެދުމުގެ ކޮންޓްރެކްޓަރ ރޯޑް ޑިވެލޮޕްމަންޓް ކޯޕަރޭޝަން (އާރްޑީސީ) އިން ވިދާޅުވީ، ވެލިދޫ މަގު ހެދުމަށް ބޭނުންވާ ރޯމެޓީރިއަލްސްގެ ފުރަތަމަ ޝިޕްމަންޓް މިއަދު އެރަށަށް ގެންގޮސްފައިވާ ކަމަށެވެ.\nނ.ވެލިދޫ މަގު ހެދުމަށް ބޭނުންވާ ރޯމެޓީރިއަލްސްގެ ފުރަތަމަ ސިޕްމަންޓް މިއަދު ވަނީ އެރަށަށް ގެންދެވިފައި.މި މަޝްރޫޢުގެ ދަށުންކުރުމަށް ހަމަޖެހިފައިވާ މައިގަނޑު މަސައްކަތަކީ.\n5ކިލޯމީޓަރުގެ މަގުގައި ތާރުއެޅުން\nމަގުތަކުގައި ފެންހިންދާ ނިޒާމް ގާއިމްކުރުން\nމަގުތަކުގައި މަގުބައްތިޖެހުން pic.twitter.com/1D19PmT8fZ\n— Road Development Corporation Ltd (@rdcmaldives) February 9, 2022\nމިމަޝްރޫއުގެ ދަށުން،5ކިލޯމީޓަރުގެ މަގުގައި ތާރު އެޅުމުގެ އިތުރުން މަގުތަކުގައި ފެންހިންދާ ނިޒާމް ގާއިމުކުރުމާއި މަގުތަކުގައި ބައްތި ޖެހުން ހިމެނެއެވެ.\nމިމަޝްރޫއުއަކީ 450 ދުވަސް ތެރޭގައި ނިންމުމަށް އާރްޑީސީއާއި ހަވާލުކޮށްގެން ކުރިއަށް ގެންދާ މަޝްރޫއުއެކެވެ. މިމަޝްރޫއުއަކީ 88.5 މިލިއަން ރުފިޔާގެ މަޝްރޫއުއެކެވެ.\nނ.ވެލިދޫ މަގުހެދުމުގެ މަޝްރޫޣު އަކީ 450 ދުވަސް ތެރޭގައި ނިންމާ 88,540,833.87 ރުފިޔާ (އަށްޑިހަ އަށްމިލިއަން ފަސްލައްކަ ސާޅީސްހާސް އަށްސަތޭކަ ތިރީސްތިން ރުފިޔާ އަށްޑިހަ ހަތްލާރި) އަށް ހަވާލުކޮށްފައިވާ މަޝްރޫޣުއެކެ. https://t.co/gz2qBxH6xF\n— Shama (@Shamarashydd) February 9, 2022\nއާރްޑީސީއިން ގެންދަނީ ރާއްޖޭގެ އެކި ރަށްރަށުގައި މަގުހެދުމުގެ ގިނަ ޕްރޮޖެކްޓްތަކެއް ހިންގަމުންނެވެ.\nނ. ވެލިދޫ އާރްޑީސީ


Eydhafushi gaives "pink ribbon walk" baahvanee\nއޭދަފުށީގައިވެސް "ޕިންކު ރިބަން ވޯކް" ބާއްވަނީ\nހިތާދޫ އޮންލައިން | 25 އޮކްޓޯބަރ 2018\nކެންސަރ ސޮސައިޓީ އާއި ބޭންކް އޮފް މޯލްޑިވްސް ގުޅިގެން އުރަމަތީ ކެންސަރާއި ބެހޭގޮތުން އާންމުން ހޭލުންތެރި ކުރުވުމުގެ ގޮތުން ބާއްވާ “ޕިންކް ރިބަން ވޯކް” ފާހަގަކުރުމުގައި އޭދަފުށިވެސް ބައިވެރިވާނެ ކަމަށް ބުނެފިއެވެ.\nބޭންކް އޮފް މޯލްޑިވްސްގެ އޭދަފުށީ ބްރާންޗްގެ ސްޕޮންސަރާއެކު މި ހަރަކާތުގެ ފޯކަލް ޕޮއިންޓުންނަކީ އޭދަފުށި ކައުންސިލާ ބ.އަތޮޅު ހޮސްޕިޓަލް އެވެ. ހިނގާލުން ކުރިއަށް ދާގޮތުގެ ޗާޓެއްވެސް މިހާރުވަނީ އާއްމު ކޮށްފައެވެ.\nބ.އަތޮޅު ހޮސްޕިޓަލުން ވިދާޅުވި ގޮތުގައި އޭދަފުށީގައި މި އިވެންޓް ފަށަން ހަމަޖެހިފައިވަނީ ހަވީރު 4:00 ގައި ރަސްމީ ފާލަމާ ހަމައިންނެވެ.\nއޭދަފުއްޓާއެކު ރާއްޖޭގެ 27 ރަށެއްގައި މި ހިނގާލުން ބާއްވައެވެ.\nމި ހިނގާލުމުގައި ބައިވެރިވުމަށް ރަޖިސްޓަރ ވާކަށް ނުޖެހޭނެއެވެ. ނަމަވެސް މި އިވެންޓަށް ހާއްސަކޮށްގެން ބީއެމްއެލްއިން ވިއްކާ ޓީޝާޓުތަކެއް ވިއްކުމަށް ހަމަޖެހިފައިވާ ކަމަށާއި އެ ޓީޝާޓުތައް ވީހާވެސް ގިނަ ފަރާތް ތަކަކުން ގަތުމަކީ ވަރަށް އެދޭ ކަމެއްކަމަށް ބީއެމްއެލްއިން ބުނެއެވެ. މި ޓީޝާޓް ތައް ބ.އަތޮޅު ހޮސްޕިޓަލާއި އޭދަފުށީ ަކއުންސިލުގެ އިތުުން ބޭންކް ބަރާންޗުން ވެސް ގަންނަން ލިބޭނެއެވެ.\nމި ޓީޝާޓުތައް ވިއްކައިގެން ލިބޭ ފައިސާ ހަދިޔާ ކުރުމަށް ހަމަޖެހިފައިވަނީ ކެންސާ ސޮސައިޓީއަށް ކަމަށް ބީއެމްއެލްއިން ބުންޏެވެ.


Male' in beyrah nudhiyumah sharuthukoh Zaid dhookollaifi | Mihaaru\nމާލޭން ބޭރަށް ނުދިޔުމަށް ޝަރުތުކޮށް ޒައިދު ދޫކޮށްލައިފި\nޒައިދު (މ) އޭނާގެ އަންހެނުންނާއި ވަކީލު (ކ) އަދި ޕީޕީއެމްގެ ރައީސް މައުމޫން އަބްދުގައްޔޫމު ފެކްޝަންގެ ސެކެޓަރީ ޖެނެރަލް އަބްދުލްއަލީމްއާ އެކު-- ފޮޓޯ/ ފޭސްބުކް\n26 ސެޕްޓެމްބަރ 2017 - 16:01\nފަނޑިޔާރަކު ބްލެކްމެއިލް ކުރުމުގެ ތުހުމަތުގައި ދައުވާ އުފުލާފައިވާ މާލޭ ސިޓީ ކައުންސިލްގެ ކުރީގެ މެމްބަރު ޒައިދުލް އަމީން، މާލޭން ބޭރަށް ނުދިޔުމަށް ޝަރުތުކޮށް ކްރިމިނަލް ކޯޓުން އޭނާ މިއަދު ދޫކޮށްލައިފި އެވެ.\nކްރިމިނަލް ކޯޓުން އޭނާ ދޫކޮށްލީ ޝަރުތުތަކަކާ އެކު 30 ދުވަހުގެ މުއްދަތަށެވެ.\nމިދިޔަ ޖެނުއަރީ މަހު ހައްޔަރު ކުރިި ޒައިދު، މާލޭ ބަންދަށް ދޫކޮށްލީ މިދިޔަ މެއި މަހުން ފެށިގެން ގޭ ބަންދުގައި ބެހެއްޓުމަށް ފަހު އެވެ. ޒައިދު ދޫކޮށްލީ، އޭނާގެ ވަކީލު ހިމެނޭ ގޮތަށް، ގިނަ އަދަދެއްގެ ވަކީލުން ސަސްޕެންޑްކޮށްފައިވުމުން ޝަރީއަތް ދިގުލައިގެން ދާތީ ކަންބޮޑުވުން ފާޅުކޮށް ކްރިމިނަލް ކޯޓަށް ހުށަހެޅި ސިޓީއަކާ ގުޅިގެން މިއަދު ކޯޓަށް ހާޒިރުކުރުމަށް ފަހު އެވެ.\nޒައިދުގެ މައްޗަށް ތިން ދައުވާއެއް ދައުލަތުން ކުރެ އެވެ. އެއީ ހުއްދަ ނޫން ގޮތުގައި މައުލޫމާތު ހާމަކުރަން އުޅުމުގެ ދައުވާ އާއި ހުއްދަ ނޫން ގޮތުގައި މައުލޫމާތު ހޯދުމުގެ ދައުވާ އާއި ގާނޫނީ ބާރު ހިންގަން ދަތި ކުރުމުގެ ދައުވާ އެވެ.\nއޭނާގެ މައްޗަށް ކުރާ ދައުވާގެ ޝަރީއަތްތައް އަދިވެސް ނުނިމެ އެވެ.\nކުރީގެ ރައީސް މައުމޫން އަބްދުލްގައްޔޫމާ ގާތް ގުޅުމެއް އޮންނަ ޒައިދު ޝަރީއަތް ނިމެންދެން ޖަލު ބަންދަށް ބަދަލު ކުރަން އަމުރުކުރީ އޭނާ ގޭ ބަންދުގައި ދުވަސްތަކެއް ވަންދެން ބެހެއްޓުމަށް ފަހު އެވެ.\nރައީސް މައުމޫން އަބްދުލްގައްޔޫމް ކުށްކުރުން ކްރިމިނަލް ކޯޓް ބްލެކްމެއިލް\nތިޔަހާވަރަށް އެހެންކަހަލަ ކުއްތަކުގެ މީހުން ނުބެލެހެއްޓެނީ ކީއްވެ؟


Tiger ge Ganpat ah Nora aai Nupur? | Mihaaru\nމުނިފޫހިފިލުވުން / ޓައިގާ ޝްރޮފް\nޓައިގާގެ "ގަންޕަތު" އަށް ނޯރާ އާއި ނުޕޫރް؟\n08 ނޮވެމްބަރ 2020 - 08:01\nޓައިގާ ޝްރޮފް ސޮއިކޮށް، މޯޝަން ޕޯސްޓަރު ދައްކާލާފައިވާ ޑައިރެކްޓަރު ވިކާސް ބާލްގެ އާ ފިލްމު "ގަންޕަތު" ގެ ބަތަލާއިންނަކީ ނޯރާ ފަތެހީ އާއި ނުޕޫރް ސެނަން ކަމަށް ރިޕޯޓްތައް ބުނެފި އެވެ.\nނުޕޫރަކީ ބަތަލާ ކްރިތީ ސެނަންގެ ކޮއްކޮ އެވެ. އަކްޝޭ ކުމާރާ އެކު މިދިޔަ އަހަރު ވީޑިއޯ ލަވައަކުން ވެސް ފެނުނު ނުޕޫރް ބޮލީވުޑަށް ނުކުނަން އުޅޭ ވާހަކަ ދެކެވޭތާ މިހާރު ދުވަސްތަކެއްވެއްޖެ އެވެ. ބޮލީވުޑް ހަންގާމާ އިން ބުނި ގޮތުގައި އެ ފިލްމަކީ "ގަންޕަތު" އަށް ވުމުގެ ފުރުސަތު ބޮޑެވެ. ޓައިގާ 2014 ގައި ބޮލީވުޑަށް ތައާރަފުވި ފިލްމު "ހީރޯޕަންތީ" އަކީ ނުޕޫރްގެ ދައްތަ ކްރިތީ ބޮލީވުޑަށް ނުކުތް ފިލްމެވެ.\nހަންގާމާ އިން ބުނި ގޮތުގައި "ގަންޕަތު" ގައި ދެ ބަތަލާއިން ހިމެނުނަސް، ލީޑްކުރާނީ ނުޕޫރެވެ. ނޯރާ އަކީ ސެކަންޑް ލީޑެވެ.\nނޯރާ އަކީ މި ވަގުތު ބޮލީވުޑްގައި ހުރި އެންމެ މަޝްހޫރު އައިޓަމް ގާލް އެވެ. ނެށުމަށް އަރާހުރި ނޯރާ އަށް ވަނީ އަންނަ އަހަރު ރިލީޒްކުރާ އަކްޝޭގެ "ބެލް ބޮޓަމް" ގެ އައިޓަމް ލަވައަކުން ވެސް ފުރުސަތު ލިބިފަ އެވެ. އޭނާގެ ކުރިއަށް ހުރި ފިލްމުތަކުގެ ތެރޭގައި ލަވް ރަންޖަން ޕްރޮޑިއުސްކުރާ ސައިލެންޓް ފިލްމު "އުފް" އާއި އަޖޭ ދޭވްގަންގެ ތާރީހީ ހަނގުރާމަ ފިލްމު "ބޫޖް: ދަ ޕްރައިޑް އޮފް އިންޑިއާ" ހިމެނެ އެވެ.\nA post shared by Nupur Sanon (@nupursanon) on Sep 19, 2020 at 10:46pm PDT\nނޯރާ އެންމެ ފަހުން ފެނިފައި ވަނީ މި އަހަރުގެ ޖެނުއަރީގައި ރިލީޒްކުރި ވަރުން ދަވަންގެ "ސްޓްރީޓް ޑާންސާ" އިންނެވެ.\nA post shared by Nora Fatehi (@norafatehi) on Oct 24, 2020 at 4:26am PDT\nދެހާސް ބާވީހުގައި ސިނަމާތަކަށް ގެންނަން ނިންމާފައިވާ "ގަންޕަތު" ގެ ބަތަލާއިންނަކީ ނޯރާ އާއި ނުޕޫރް ކަމަށް މީޑިއާތަކުން ބުނި ނަމަވެސް އެ ފިލްމު ޕްރޮޑިއުސްކުރާ ވާޝޫ ބަގްނާނީ އާއި އޭނާގެ ދަރިފުޅު ޖެކީ ބަގްނާނީ އަދި އެކަން ކަށަވަރެއް ނުކޮށްދެ އެވެ.\nThis one is special for me, and especially for you guys! Presenting #Ganapath - get ready for more action, thrill and entertainment! #VikasBahl #VashuBhagnani @jackkybhagnani @deepshikhadeshmukh @pooja_ent @rajeev_chudasama\nޓައިގާ ބޮކްސިން ތެޅުންތެރިއެއްގެ ރޯލުން ފެނިގެން ދާނެ އެކްޝަން ފިލްމު "ގަންޕަތު" ގެ ޕޯސްޓަރުގައިވާ ގޮތުގައި މިއީ ފްރެންޗައިޒެކެވެ. އެގޮތުން 2022 ގައި ގެނެސްދޭނީ އޭގެ ފުރަތަމަ ބައެވެ.\nޓައިގާ މިހާރު އަންނަނީ އެހުމަދު ޚާން ޑައިރެކްޓްކުރާ "ހީރޯޕަންތީ 2" އަށް ތައްޔާރުވަމުންނެވެ. އަންނަ އަހަރުގެ ޖުލައި 16 ގައި ރިލީޒްކުރާ އެ ފިލްމުގެ ބަތަލާ އަކީ ތާރާ ސުތާރިއާ އެވެ.\nބޮލީވުޑް އެކްޓްކުރުން ބޮލީވުޑް ފިލްމު ޓައިގާ ޝްރޮފް


Dhivehi club thah mihaaru mi oh haalathugai ohihaa hindhaku...\nދިވެހި ކްލަބްތައް މިހާރު މިއޮތް ހާލަތުގައި އޮތްހާ ހިނދަކު ދިވެހި ކްލަބަކަށް ކޯޗު ކަމެއް ނުކޮށްދޭނަން: ނިޒާމްބެ\nސަރުކާރުން ފައިސާ ދީގެން ދިވެހި ކްލަބްތަށް ހިންގުން އެއީ އެންމެ ރަނގަޅުގޮތް ނޫން\nކްލަބްތަކުން ކުރީގައި ފައިސާ ހޯދުމަށް ގިނަ މަސައްކަތްތަކެއް ކުރި\nފުޓުބޯޅަ ފިޔަވާ އެހެން ކުޅިވަރެއް އަދި މިސަރަހައްދުގައި ވާދަކުރެވޭ ފެންވަރަށް ނުދޭ\nކްލަބްތަށް ހިނގަމުން އަންނަނީ މިހާރު ހެދިފައި އޮތް ގާނޫނާއި އެއްގޮތަކަށް ނޫން\nކ. މާލެ | 8 އޮކްޓޯބަރ 2019 | އަންގާރަ 16:02 | 2,609\nގައުމީ 16 އަހަރުން ދަށުގެ ޓީމުގެ ކޯޗު ނިޒާމް - ރާއްޖެ އޮންލައިން\nދިވެހި ކްލަބްތަށް މިހާރު މިއޮތް ހާލަތުގައި އޮތް ހާހިނދަކު ދިވެހި ކްލަބެއްގެ ހުންގާނުގައި ހިފައިގެން ދެން ނުނިކުންނާނެ ކަމަށް ގައުމީ 16 އަހަރުން ދަށުގެ ޓީމުގެ ކޯޗު މުހައްމަދު ނިޒާމް (ނިޒާމްބެ) ބުނެފިއެވެ.\nރާއްޖެ ޓީވީގެ ކުޅިވަރު ފައިލް ޕޮރޮގްރާމުގައި ވާހަކަ ދައްކަމުން ނިޒާމްބެ ބުނީ ދިވެހި ކްލަބްތަކަށް ފައިސާ "ބަމްޕް" ކޮށްގެން ހިންގުން އެއީ ރަނގަޅު ގޮތެއްކަން ގަބޫލު ނުކުރާ ކަމަށާއި ފެށިގެން އައި އިރު ބޮޑެތި ކުލަބްތަކުގައި ހަރުދަނާ އުސޫލެއް ގާއިމްވެފައި ނެތުމަކީ މިހިސާބަށް ކަންތައްތަށް ދިއުމުގެ މައިގަނޑު ސަބަބު ކަމަށެވެ.\nނިޒާމްބެ އިތުރަށް ބުނީ ސަރުކާރުން ފައިސާ ދީގެން ދިވެހި ކްލަބްތަށް ހިންގުން އެއީ އެންމެ ރަނގަޅުގޮތް ނޫން ކަމަށާއި ދުނިޔެ ބަދަލު ވަމުން އައިއިރު އެއައި ސްޕީޑްގައި ދިވެހި ފުޓުބޯޅަ ބައްޓަން ކުރަންވީ ގޮތަށް ބައްޓަން ކުރެވިފައި ނެތުން އެއީ ކްލަބްތަށް މިހާލަތަށް ދިއުމުގެ ސަބަބުކަމަށެވެ. އަދި އޭރު ތިބި ވެރިން މިކަމުގެ ޒިންމާ ނަގަން ޖެހޭނެ ކަމަށް އެނާ ބުންޏެވެ. މިހާރުވެސް ފެންނަ މަންޒަރަކީ ކުރިއެކޭ އެއްގޮތަށް ސައިކަލު މަޑިދަށުން ކްލަބްތަށް ހިންގަމުންދާ ތަން ކަމަށާއި އެކަން ބަދަލުވާން ޖެހޭ ކަން އޭނާ ފާހަގަކުރިއެވެ.\nކްލަބްތަކުން ކުރީގައި ފައިސާ ހޯދުމަށް ގިނަ މަސައްކަތްތަކެއް ކޮށްފައިވާ ކަމަށާއި އެގޮތުން ސިނަމާއާއި، ކްލަބްގެ އޮފީސް ހުރި ކަމަށާއި، ކްލަބްގެ ހުރިހާކަމެއް ހުރީ ސިސްޓެމެޓިކް ކޮށް ލިޔެކިޔުމުން ފެންނަން ކަމަށެވެ. އަދި ފައިސާ ހޯދުމަށް ކްލަބްތަކުން ގިނަ މަޝްރޫއު ތަކެއް ހިންގަމުންދިޔަ ކަމަށެވެ. އޭރު އެކަން އެގޮތަށް ކުރަން އުޅުންނަމަ މިފެންވަރަށް ކްލަބްތައް ނުވެއްޓޭނެ ކަމަށް ނިޒާމްބެ ބުންޏެވެ. އަދި މި ކަމަށް ރަނގަޅު ގާނޫނެއް ހެދެން ޖެހޭ ކަމަށާއި އަދި އެ ގާނޫނާއި އެއްގޮތަށް މިކަން ދޭތޯ ބަލަން ޖެހޭ ކަމަށް ނިޒާމްބެ ބުންޏެވެ.\nނިޒާމްބެ އިތުރަށް ބުނީ ކްލަބްތަށް ހިނގަމުން އަންނަނީ މިހާރު ހެދިފައި އޮތް ގާނޫނާއި އެއްގޮތަށް ނޫން ކަމަށާއި، ކޮންމެ ސަރުކާރަކުން އައި ނަމަވެސް މިހާރު މިކުރާ ކަމަކީ އެ މިނިސްޓްރީގެ ބާރުގެ ދަށަށް އެތަނެއް ގެނައުން ކަމަށާއި އެކަން ކާމިޔާބު ނުވެއްޖެ ނަމަ ވިސްނުން މި ހުންނަނީ އެތަނެއް ފެއިލް ކޮށްލުން ކަމަށެވެ.\nފުޓުބޯޅަ ފިޔަވާ އެހެން ކުޅިވަރެއް އަދި މިސަރަހައްދުގައި ވާދަކުރެވޭ ފެންވަރަށް ނުދާ ކަމަށާއި ފުޓުބޯޅަ އަކީ އެތަށް ބައިވަރު ޒުވާނުން އާމްދަނީ ހޯދަމުންދިޔަ އިންޑަސްޓްރީ އެއް ކަމަށާއި އެ އިންޑަސްޓްރީ ހަލާކުކޮށްލުމުގެ ބަދަލުގައި ޒަމާނާ އެއްގޮތަށް ރަން ކުރުމަށް މަސައްކަތް ކުރަންޖެހޭ ކަމަށެވެ. މިއޮތް ހާލަތުން ފުޓުބޯޅަ ކްލަބްތަށް އެރުން އެއީ ކުރެވޭނެ ކަމެއް ނޫން ކަމަށާއި މިހާރު ފުޓުބޯޅަ މިއޮތް ހާލަތުން ދިވެހި އެއްވެސް ކްލަބަކުން ދެން ނިޒާމްބެ ނުފެންނާނެ ކަމަށާއި، ނަމަވެސް މިއަށް ކިރިޔާވެސް އަލިމަގެއް ފެންނަ ދުވަހަކުން އެކަން ކުރުމަށް އެންމެ ފުރަތަމަ ނިކުންނާނީ ނިޒާމްބެ ކަމަށް އޭނާ ބުންޏެވެ.\nފާއިތުވެދިޔަ ދެ އަހަރު ރާއްޖޭގެ އެންމެ މޮޅު ކޯޗުގެ މަގާމު ހޯދާފައިވާ ނިޒާމްބެ އިރުޝާދުގެ ދަށުން ޓީސީން ނިމިދިޔަ ސީޒަނުގެ ދިވެހި ޕްރިމިއަރ ލީގު ކާމިޔާބުކޮށްފައިވާއިރު، އެޓީމުން ވަނީ ބަންގްލަދޭޝްގައި ބޭއްވި ޝައިހް ކަމާލް އިންޓަނޭޝަނަލް ކަޕް ވެސް ކާމިޔާބުކޮށްފައެވެ.\nމީގެ އިތުރުން ނިޒާމްބެ އިރުޝާދުގެ ދަށުން ޓީސީ ވަނީ ދެވަނަ ޑިވިޝަނުން ފުރަތަމަ ޑިވިޝަނަށް ޕްރޮމޯޓްވެ، ވިދިވިދިގެން ތިން އަހަރު ދިވެހި ޕްރިމިއަރ ލީގުގެ ދެވަނަ އެކްލަބް ހޯދިއެވެ. އަދި ނިޒާމްބެ އިރުޝާދުގެ ދަށުން ޓީސީން ދެ ފަހަރު އެފްއޭކަޕްގެ ދެވަނަ ހޯދާފައިވާއިރު، ޕްރެޒިޑެންޓް ކަޕްގެ ދެވަނަ އެއް ފަހަރު ހޯދާފައި ވެއެވެ.


ފަލަސްޠީނުގެ ރައީސްގެ ހާއްސަ މަންދޫބު ރައީސުލްޖުމްހޫރިއްޔާގެ އަރިހަށް ކުރެއްވި ޒިޔާރަތުގެ ތެރެއިން --\nއދ. އާންމު މަޖިލީހުގެ ޖަލްސާގައި ރާއްޖެއިން ފަލަސްތީނުގެ މިނިވަން ދައުލަތަކަށް ވަކާލާތު ކުރުމާއި ގުޅިގެން އެ ގައުމުން ދިވެހި ރައްޔިތުންނަށް ޝުކުރު އަދާކޮށްފި އެވެ.\nއދއަށް ފަލަސްތީނުން ކަނޑައަޅާފައިވާ މިޝަންގެ ރަސްމީ ޓްވީޓާ އެކައުންޓުން ކުރި ޓްވީޓެއްގައި ވަނީ ރައީސް ސޯލިހްގެ ތަގުރީރާމެދު ވަރަށް ބޮޑަށް އުފާ ކުރާ ކަމަށް ބުނެފައެވެ. އަދި ފަލަސްތީނުގެ ހައްގުގައި އަޑު އުފުއްލެވީތީ ރައީސް ސޯލިހާއި ދިވެހި ރައްޔިތުންނަށް ޝުކުރު އަދާކޮށްފައެވެ.\n“އދ ގެ އާންމު މަޖިލީހާ ސެކިއުރިޓީ ކައުންސިލުން ފަލަސްތީނުގެ ހައްގުގާ ނެރުނު ގަރާރުތަކާއި ނިންމުނު ނިންމުންތައް ގިނަ. މަދު އެއްޗަކީ އަމުދުން ނުވެސް ނެތް އެއްޗަކީ ފަލަސްތީނުގެ ހައްގު. ކުޑަ ދައުލަތެއް ތަމްސީލު ކުރާ މީހެއްގެ ހައިސިއްޔަތުން މިއަދު މިތާހުރެ މި ވާހަކަ އަޅުގަނޑަށް ދެއްކޭ ސަބަބެއް އެބަވޭ. އެއީ ދުނިޔެއިން އަޅުގަނޑުމެން ދިވެހިރާއްޖެ ބަލައިގެންފައިވުން. މިލިއަނުން އަދަދު މަތި ފަލަސްތީނުުގެ ރައްޔިތުން ބަލައިގަތުމުން ދުނިޔެއަށް އުނިވާ އެއްޗަކީ ކޮބައިތޯ. އެބަޔަކު އަޅުގަނޑު މިތާ ހުރެ ތަމްސީލު ކުރާ ދިވެހިން ބޭނުންވަނީ އދންނާއި މުޅި ދުނިޔެއިން މިނިވަން ދައުލަތެއްގެ ގޮތުގައި ފަލަސްތީނު ބަަލައިގަތުން،” ރައީސް ވިދާޅުވިއެވެ.


MDNin Nerefaivaa report Aanmu KoffaivanY Raees Yameenge...\nއެމްޑީއެން އިން ނެރެފައިވާ ރިޕޯޓް އާންމުކޮށްފައިވަނީ ރައީސް ޔާމީންގެ ޒަޢާމާތުގައި ނޫންކަން ހާމަވެއްޖެ\n1 ހަފްތާ,5ދުވަސް, 17 ގަޑި, 12 މިނެޓް, 21 ސިކުންތު ކުރިން 860މަރިޔަމް އިސްއާދާ\nމޯލްޑިވްސް ޑިމްކްރެޓިކް ނެޓްވޯކް އެމްޑީއެންއިން ނެރެފައިވާ ރިޕޯޓް އާންމުކޮށްފައިވަނީ ރައީސް ޔާމީންގެ ޒަޢާމާތުގައި ނޫންކަން ހާމަވެއްޖެއެވެ.\nދިރާސާގެ ނަމުގައި، މޯލްޑިވިއަން ޑިމޮކްރެޓިކް ނެޓްވޯކް (އެމްޑީއެން) އިން ނެރެފައިވާ ރިޕޯޓް އެ ޖަމިއްޔާގެ ވެބްސައިޓުގައި އާންމުކޮށްފައިވަނީ މިއަހަރުގެ ފެބްރުއަރީ މަހު ކަން ހާމަވެއްޖެއެވެ.\nވެބްސައިޓުތަކުން އާންމުކުރާ ހުރިހާ މައުލޫމާތުތައް އާކައިވްކުރާ ވެބްސައިޓުތަކުން ހާމަވެފައިވާ ގޮތުގައި "ޕްރިލިމިނަރީ އެސެސްމެންޓް އޮފް ރެޑިކަލައިޒޭޝަން އިން ދި މޯލްޑިވްސް"ގެ ނަމުގައި އެންޑީއެމްގެ ވެބްސައިޓުގައި އެންމެ ފުރަތަމަ ވެސް ރިޕޯޓެއް ޝާއިއުކޮށްފައި ވަނީ މީގެ ހަތް މަސް ކުރިން މިއަހަރުގެ ފެބްރުއަރީ މަހުގެ ތެރޭގައެވެ.\nއާކައިވްކުރާ ވެބްސައިޓުތަކުން އެނގޭ ގޮތުގައި 2016 ވަނަ އަހަރު އެންޑީއެމްގެ ވެބްސައިޓުގައި ޝާޢިއުކޮށްފައި ވަނީ، މިއަހަރު އެ ވެބްސައިޓުގައި ޝާޢިއުކޮށްފައިވާ ދިގު ރިޕޯޓުގެ ޚުލާސާއެކެވެ.\n"ލަވް ފޯރ އިސްލާމް ވަރސަސް ހޮލީ ވޯރ"ގެ ނަމުގައި އޭރު ޝާޢިއުކުރި ރިޕޯޓުގައި ހިމެނެނީ، "ޕްރިލިމިނަރީ އެސެސްމެންޓް އޮފް ރެޑިކަލައިޒޭޝަން އިން ދި މޯލްޑިވްސް" ގެ ނަމުގައި ނެރުނު ރިޕޯޓުން ބައެއްކަން ހާމަވެއެވެ.\nއިސްލާމް ދީނާއި ރަސޫލާ (ސ.އ.ވ) އަށް ފުރައްސާރަކޮށް ނެރެފައިވާ ރިޕޯޓު ޝާޢިއުކޮށްފައި ވަނީ މިއަހަރުގައި ކަން ހާމަވެފައި މިވަނީ، މި ރިޕޯޓުގެ މައްސަލަ ހޫނުވުމާއެކު އެއީ މީގެ ދެ އަހަރު ކުރީން ނެރެ ވެބްސައިޓުގައި ޝާޢިއުކޮށްފައިވާ ލިޔުމެއް ކަމަށް އެންޑީއެމް ޖަމިއްޔާގެ ފަރާތުން ބުނެފައި ވަނިކޮށެވެ.\nނަމަވެސް އާކައިވްކުރާ ވެބްސައިޓުތަކުން ހާމަވާ މައުލޫމާތުން އެއީ ދޮގެއްކަން ވަނީ ފަޅާއަރާފައެވެ. އެންޑީއެމް އުފެއްދުމުގައި އިސްކޮށް އުޅުނު، އެ ޖަމިއްޔާގެ އެގްޒެކެޓިވް ޑިރެކްޓަރ، އައިޝަތު ޝަހިންދާ ބުނެފައިވަނީ، މި މައްސަލަ ތިލަކުރަމުން ދަނީ، ދާދިފަހުން ފާސްކުރި ޓެރެރިޒަމްގެ ޤާނޫނާއި ގުޅިގެން އެކަމާއި ކަންބޮޑުވާ ފަރާތްތަކުން ކަމަށެވެ.\nޝަހިންދާގެ އިތުރުން ވެސް މީގެ ކރުިން އެތައް ބަޔަކު ފާޅުގައި އިސްލާމުދީނާ ދެކޮޅަށް ބަސް ބުނެފައިވެއެވެ. އޭގެ ތެރޭގައި އޭނާގެ ބޭބެ އިބްރާހިމް އިސްމާއިލު އިބުރާ އާ މިނިވަން ނޫހުގެ ނޫސްވެރިޔާ އާއިޝަތު އާނިޔާ އާ، މުޖޫ ނައީމު ފަދަ މީހުން ހިމެނެއެވެ. ނަމަވެސް މި ސަރުކާރުން އެއިން މީހަކާ ދޭތެރޭ ފިޔަވަޅު އަޅާފައެއް ނުވެއެވެ.\nބަދަލުގައި ފުލުސް އޮފީހަށް ހާޒިރުކުރީ އެފަދަ ޅާދީނީ މީހުންނާ ދެކޮޅަށް ބަސް ބުނާ ފޭސްބުކް ޕޭޖެއް ކަމުގައިވާ ސިރޫ އާޓްސް ހިންގާ މުހައްމަދު ޝިރުހާނެވެ.\nއެމްޑީޕީ އިސްވެ އޮވެގެން މި ޤައުމުގައި ވެރިކަން ކުރާ ނަމަ މި ޤައުމުގައި އޮތް އިސްލާމީ ވަހުދަތު ނައްތާލާނެ ކަމަށް މީގެ ކުރިން ވެސް އެތައް ބަޔަކު ވަނީ ބުނެފައެވެ. އެގޮތުން 2018 ވަނަ އަހަރުގެ ރިޔާސީ އިންތިޚާބުގެ ތެރޭގައި އެންމެ ޞާރަށް ޕީޕީއެމުން ބުނަމުން އައި އެއް ވާހަކައަކީ އެއީ ކަން ފާހަގަކޮށްލެވެއެވެ.\nއެމްޑީއެން ރިޕޯޓު ރައީސްޔާމީން


BREAKING: Yameen ge account thah freeze kuran nerunu amuru high courtun baathil koffi | Mihaaru\nތަހުގީގަށް ފުލުހުންގެ އިދާރާ އަށް ވަޑައިގަތުމަށް ކުރީގެ ރައީސް ޔާމީން ކާރުކޮޅުގައި އިންނަވައި މީހަކާ ސަލާމް ކުރައްވަނީ. --- ފޮޓޯ: މިހާރު\nޔާމީންގެ އެކައުންޓުތައް ފްރީޒްކުރަން ނެރުނު އަމުރު ހައި ކޯޓުން ބާތިލްކޮށްފި\n31 މާޗް 2019 - 14:13 111 comments\nބޮޑެތި އަދަދުތަކުން ފައިސާ ޖަމާކޮށް، މުއާމަލާތް ހިންގިކަން ކަމަށް ބުނެ ފުލުހުން ހުށަހެޅުމުން ނެރުނު އަމުރަކުން، ބޭންކް އޮފް މޯލްޑިވްސް (ބީއެމްއެލް) އާއި މޯލްޑިވްސް އިސްލާމިކް ބޭންކް (އެމްއައިބީ) ގައި ޔާމީންގެ ނަމުގައި ހުޅުވާފައިވާ އެކައުންޓްތައް ފްރީޒްކުރި އެވެ.\nޔާމީންގެ އެކައުންޓްތައް ފްރީޒް ކުރަން ކްރިމިނަލް ކޯޓުން ނެރުނު އަމުރާ ގުޅިގެން އެ މައްސަލަ އެމަނިކުފާނުގެ ފަރާތްޕުޅުން ހައި ކޯޓުގައި އިސްތިއުނާފް ކުރެއްވީ ޖިނާއީ އިޖުރާއާތުގެ ގާނޫނާއި ގާނޫނުއަސާސީއާ ހިލާފަށް އެކައުންޓްތައް ފްރީޒްކުރި ކަމަށް ވިދާޅުވެ އެވެ.\nއެ މައްސަލައިގައި ހައި ކޯޓުން މިއަދު ކުރި ހުކުމްގައި ބުނީ ކްރިމިނަލް ކޯޓުން އެކައުންޓްތައް ފްރީޒްކުރަން އަމުރުކުރީ ޖިނާއީ އިޖުރާއާތުގެ ގާނޫނުގައި ބުނާ 72 އަދި 73 ވަނަ މާއްދާގެ އިޖުރާއާތުތަކާ ހިލާފަށް ކަމަށެވެ.\nއެހެންވެ، ކްރިމިނަލް ކޯޓުން ނެރުނު އަމުރު ބާތިލްކުރާ ކަމަށް ވެސް ހުކުމްގައިވެ އެވެ. އެ ހުކުމާ ގުޅިގެން ފްރީޒް ކުރި ޔާމީންގެ ހުރިހާ އެކައުންޓެއް ދޫކޮށްލާނެ އެވެ.\nޔާމީންގެ އެކައުންޓްތައް ފްރީޒް ކުރީ އެމްއެމްޕީއާރުސީ މެދުވެރިކޮށް ކުއްޔަށް ދޫކުރި ރަށްތަކާއި ފަޅުތަކާ ގުޅިގެން ދައުލަތަށް ލިބެން ޖެހޭ ފައިސާ ޔާމީންގެ ނަމުގައި ހުޅުވާފައިވާ އެކައުންޓަށް ޖަމާކޮށްފައިވާ ކަމަށް ތުހުމަތު ކުރެވޭ މައްސަލައާ ގުޅިގެން މިކަމާ ގުޅުން ހުރި ފައިސާ ނުހިފަހައްޓައިފިނަމަ، އެ ފައިސާ އިން މާލީ މަންފާއެއް ހޯދުމަށް ފުރުސަތު ހުޅުވިފައި އޮންނާނެ ކަމަށް ބެލެވޭތީ އާއި ދައުލަތަށް ލިބެން ޖެހޭ ފައިސާ ގެއްލިގެން ހިނގައިދާނެ ކަމަށް ތަހުގީގަށް ފެންނާތީ އެކަމަށް ދައުލަތުން އެދެމުންނެވެ.\nހައި ކޯޓުގެ ހުކުމްގައި ހަމައެކަނި ފާހަގަ ކޮށްފައިވަނީ މައްސަލައިގައި ހިމެނޭ ހުލާސާއެކެވެ.\nހައި ކޯޓުގެ މި މައްސަލަ ބެއްލެވީ އިސް ފަނޑިޔާރު ޝުޖާއު އުސްމާނާއި ފަނޑިޔާރު އަބްދުﷲ ހަމީދާއި ފަނޑިޔާރު ހުސެއިން ޝަހީދެވެ. ހައި ކޯޓުގައި އޮތް އަޑުއެހުމަށް ޔާމީނާއި އެމަނިކުފާނުގެ ވަކީލުންނާއި ޕްރޮސެކިއުޓާ ޖެނެރަލް އޮފީސް (ޕީޖީ) އޮފީހުގެ ވަކީލުން ވަޑައިގެންނެވި އެވެ.\nހުކުމްގައިވާ ގޮތުން ފްރީޒް ކުރީ ޔާމީންގެ އަށް އެކައުންޓެކެވެ. އެކައުންޓްތައް ފްރީޒް ކުރުމަށް އެދި ދައުލަތުން މި މައްސަލައިގައި ހުށަހެޅީ މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ސިޓީއަކާއި ބޭންކް އެކައުންޓުތަކުގެ ސްޓޭޓްމަންޓްތަކެއް ކަމަށް ވެސް ހުކުމްގައި ފާހަގަކޮށްފައިވެ އެވެ. ހުކުމްގައިވާ ގޮތުން، އެ އަށް އެކައުންޓަކީ އެމްއައިބީގައި ޔާމީން ހުޅުވާފައިވާ އެކައުންޓެކެވެ.\nގާނޫނުއަސާސީގެ 24 ވަނަ މާއްދާގައި ބުނެފައި ވަނީ ކޮންމެ މީހެއްގެ ޒާތީ އަދި އާއިލީ ދިރިއުޅުމާއި ގޯތި ގެދޮރާއި އަނެކުންނަށް ކުރާ ޒާތީ މުއާސަލާތުތަކަކީ ހުރުމަތްތެރިވެގެންވާ ކަންކަމާއި ތަންތަން ކަމަށެވެ. އަދި ކޮންމެ މީހަކު މި ހައްގުތަކަށް ހުރުމަތްތެރިކޮށް ހިތަންވާނެ ކަމަށް އެ މާއްދާގައިވެ އެވެ.\nޖިނާއީ އިޖުރާއަތުގެ ގާނޫނުގެ 72 އަދި 73 މާއްދާގައި ހުރީ މީހުންގެ ބޭންކް އެކައުންޓާއި އެ ކައުންޓުން ކުރާ މުއާމަލާތްތައް މޮނިޓަ ކުރުމުގެ ކޯޓު އަމުރަކަށް އެދުމުގެ ބާރު ބޭނުން ކުރެވޭ ހާލަތްތަކެވެ.\nފުލުހުން ކުރިން ބުނި ގޮތުގައި ޔާމީންގެ ނަމުގައި ހުޅުވާފައިވާ ބޭންކް އެކައުންޓްތަކަށް މިދިޔަ ފަސް އަހަރު ތެރޭ ބޮޑެތި އަދަދުތަކުން ފައިސާ ޖަމާކޮށް، އެއިން މުއާމަލާތް ހިންގާފައިވެ އެވެ. އެހެންވެ އެކައުންޓްތައް ފްރީޒްކުރުމުގެ އަމުރަަކަށް އެދުނީ ރައީސްގެ މަގާމުގައި ހުންނަވައިގެން ގާނޫނާ ޚިލާފަށް މާލީ މުއާމަލާތްތަކެއް ޔާމީން ހިންގާފައިވާ ކަމަށް ތުހުމަތު ކުރެވޭތީ، ދައުލަތުގެ މާލީ އިދާރާތަކުން ފުލުހަށް ހުށަހެޅި މައްސަލަތަކަކާ ގުޅިގެން ކަމަށް ކުރިން ވަނީ ބުނެފަ އެވެ.\nމިދިޔަ އަހަރުގެ ރިޔާސީ އިންތިހާބުގެ ދެ ހަފުތާއެއްހާ ދުވަސް ކުރިން ޔާމީންގެ އެމްއައިބީގެ އެކައުންޓަށް 22.5 މިލިއަން ރުފިޔާ ޖަމާކުރި މައްސަލައެއް ފުލުހުން ބަލަ އެވެ. އެވަރުގެ ބޮޑު އަދަދެއް ކުއްލިއަކަށް ޖަމާވުމުން، މަރުކަޒީ ބޭންކް އެމްއެމްއޭގައި އޮންނަ ފައިނޭންޝަލް އިންޓެލިޖެންސް ޔުނިޓް (އެފްއައިޔޫ) އިން ވަނީ ފުލުހުންނަށް މައްސަލަ ހުށައަހައިފަ އެވެ. އެކަމަކު ފުލުހުން އޭރު އެ މައްސަލަ ބަލައިފައެއް ނުވެ އެވެ.\nޔާމީންގެ މައްޗަށް ކުރާ މަނީ ލޯންޑަރިންގެ ތުހުމަތާ ގުޅިގެން ޝަރީއަތް ނިމެންދެން ބަންދު ކުރަން މިދިޔަ ފެބްރުއަރީ މަހު ކްރިމިނަލް ކޯޓުން ވަނީ އަމުރުކޮށްފަ އެވެ. އެކަމަކު، މިދިޔަ ބުދަ ދުވަހު ހައި ކޯޓުން ވަނީ ކްރިމިނަލް ކޯޓުގެ އެ އަމުރު ވެސް ބާތިލްކޮށް، ޔާމީން މިނިވަންކޮށްފަ އެވެ.\nއިތުރު ލިޔުންތައް ކްރިމިނަލް ކޯޓް ހައި ކޯޓް ރައީސް އަބްދުﷲ ޔާމީން މަނީ ލޯންޑްރިން މޯލްޑިވްސް އިސްލާމިކް ބޭންކް


Maradona ge maraa gulhey massala eh balanee\nމަރަޑޯނާގެ މަރުގެ މައްސަލަ\nމަރަޑޯނާ މަރުވީ އުމުރުން 60 އަހަރުގައި، ބުދަ ދުވަހުގެރޭގެ ވަގުތެއްގައި\nމަރަޑޯނާގެ ކަންތައްތައް ބެލުމަށް ހުރި ނަރުހަށް އޭނާ މަރުވި ސީދާ ގަޑިއެއް ބުންނަން ނޭނގޭ\nއެމްބިއުލަންސް އައުން ލަސްވި މައްސަލަވެސް އަންނަނީ ބަލަމުން\nކ. މާލެ | 28 ނޮވެންބަރ 2020 | ހޮނިހިރު 13:43 | 18,391\nއާޖެންޓީނާގެ ފުޓްބޯޅަ ލެޖެންޑް ޑިއޭގޯ މަރަޑޯނާ - އޭއެފްޕީ\nމިދޔަ ބުދަ ދުވަހުގެރޭ މަރުވި އާޖެންޓީނާގެ ފުޓްބޯޅަ ލެޖެންޑް ޑިއޭގޯ މަރަޑޯނާގެ މަރާ ގުޅޭ މައްސަލައެއް އާޖެންޓީނާގެ ޕްރޮސެކިއުޓަރުންތަކެއް ބަލަން ފަށައިފިއެވެ.\nމަރަޑޯނާ މަރުވުމުގައި ސިއްހީ ކަންތައްތަކާ ބެހޭ ފަރާތްތަކުގެ އިހުމާލެއް އޮތް ކަމަށް އޭނާގެ އާއިލާއިން ތުހުމަތުކޮށްފައިވާއިރު، މަރަޑޯނާގެ ވަކީލު މަޓިއަސް މޯލާ ހުށަހަޅާފައިވާ މައްސަލަތަކުގެ ތެރޭގައި މަރަޑޯނާ މަރުވި ދުވަހު އެމްބިއުލަންސްއަށް ގުޅައިގެން އެ އައުން ލަސްވި މައްސަލަ އާއި ސިކުނޑީގެ އޮޕަރޭޝަނަކަށްފަހު ދެ ހަފުތާއެއްހާ ދުވަސް ފަހުން ގެއަށް ބަދަލުކުރި މީހެއްގެ ސިއްހީ ކަންތައްތައް ބެލުމުގައި ހޮސްޕިޓަލުން އިހުމާލުވެފައިވާ މައްސަލަ ހިމެނެއެވެ.\nއާޖެންޓީނާގެ ރައީސް ރައީސް އޮފީހުގައި ބަހައްޓާފައި ހުރި މަރަޑޯނާގެ ސަންދޯއް\nއާޖެންޓީނާގެ ރިޕޯޓުތައް ބުނާ ގޮތުން އޮޓޮޕްސީ ރިޕޯޓުގައި ހިމަނާފައި އޮތީ މަރަޑޯނާ މަރުވީ ނިދީގައި ހިތާއި ފުއްޕާމޭ ފެއިލްވެގެން ކަމަށެވެ. އެކަމަކު މަރަޑޯނާގެ ކަންތައްތައް ބެލުމަށް ހުރި ނަރުހަށް އޭނާ މަރުވި ސީދާ ގަޑިއެއް ބުންނަން ނޭނގުމުން، މަރަޑޯނާގެ މަރުގެ ސެޓްފިކެޓުގައި މަރުވި ގަޑިއެއް ޖެހުމުގައި ވަނީ މައްސަލަތަކެއް ދިމާވެފައެވެ. އެހެންކަމުން ހުރިހާ ލިޔެކިއުމެއްގައި ސޮއިކުރަން މަރަޑޯނާގެ އާއިލާއިން ބޭނުން ނުވާ ކަމަށްވެސް ވަނީ ރިޕޯޓުކޮށްފައެވެ. އެއާއެކު މަރަޑޯނާގެ ވަކީލި ހުށަހެޅި މައްސަލަތައް އާޖެންޓީނާގެ ޕްރޮސެކިއުޓަރުންތަކެއް މިހާރު އަންނަނީ ތަހުގީގުކުރަމުންނެވެ.\nބުދަ ދުވަހުގެރޭ މަރަޑޯނާ މަރުވުމާއެކު އާޖެންޓީނާގެ ގިނަ އަދަދެއްގެ ރައްޔިތުން އަންނަނީ އެކަމާ ހިތާމަފާޅުކުރަމުންނެވެ. އެގޮތުން އެ ގައުމުގެ ސަރުކާރުން ވަނީ މަރަޑޯނާގެ މަރާ ގުޅިގެން ހިތާމަފާޅުކުރުމުގެ ގޮތުން ތިން ދުވަސް ހަމަޖައްސާފައެވެ.


AFC cup in furusathu gehhlifai vaathee ekan belumah committee eh ekulavaalanee - One Online\nސްޕޯޓްސް މިނިސްޓަރު އަހްމަދު މަހްލޫފް --- ވަން ފޮޓޯ: މުހައްމަދު އައުޒަމް\nއޭއެފްސީ ކަޕުން ފުރުސަތު ގެއްލިފައިވާތީ އެކަން ބެލުމަށް ކޮމިޓީ އެއް އެކުލަވާލަނީ\nއަންނަ އަހަރު ބޭއްވުމަށް ހަމަޖެހިފައިވާ އޭޝިއަން ފުޓްބޯލް ކޮންފެޑެރޭޝަން (އޭއެފްސީ) ކަޕުން ރާއްޖެ ސަސްޕެންޑު ވެފައި ވާތީ އެ މައްސަލަ ބެލުމަށް ކޮމިޓީ އެއް އެކުލަވާލަން ނިންމާފައިވާ ކަމަށް ޔޫތް ސްޕޯޓްސް އެންޑް ކޮމިއުނިޓީ އެމްޕަވާމަންޓް މިނިސްޓަރު އަހުމަދު މަހްލޫފު ވިދާޅު ވެއްޖެއެވެ.\nމަހްލޫފު ރޭ ކުރެއްވި ޓުއީޓުގައި ވިދާޅުވީ ފުޓުބޯޅައަކީ ދައުލަތުން ބޮޑު ހޭދައެއް ކުރާ ކުޅިވަރަކަށް ވުމުން، އޭއެފްސީ ކަޕުގައި ކުޅުމުގެ ފުރުސަތު ގެއްލިގެން ގޮސްފައިވާތީ، މެދުވެރިވި ސަބަބު ބަލާ އަދި އިސްލާހު ކުރަންޖެހޭ ކަންކަން ބެލުމަށް ކޮމިޓީ އެއް އެކުލަވާލަން ނިންމަވާފައިވާ ކަމަށެވެ.\nމަހްލޫފުގެ ޓުއީޓުގައި އިތުރަށް ވިދާޅުވެފައިވަނީ ކޮމިޓީގެ މަސައްކަތް ކުރިއަށް ދާނީ މޯލްޑިވްސް ފުޓްބޯލް އެސޯސިއޭޝަން (އެފްއޭއެމް) އާއި ކްލަބް ތަކުގެ ބައިވެރިވުމާވެސް އެކުގައި ކަމަށެވެ.\nއެފްއޭއެމުން މީގެ ކުރިން ބުނެފައިވާ ގޮތުގައި އޭއެފްސީން ފުޓްބޯޅަ ކްލަބްތަކަށް ދޭ ލައިސެންސް މިއަހަރު ރާއްޖޭގެ އެއްވެސް ކްލަބަކަށް ލިބިފައިނުވަނީ ކްލަބް ތަކުން ޑޮކިއުމެންޓްތައް ހަވާލުކޮށްފައި ނުވުމުގެ ސަބަބުންނެވެ. އެފްއޭއެމް އިން ބުނީ ކްލަބް ލައިސެންސިން ސިސްޓަމްގައި އެ އެސޯސިއޭޝަންގެ ދައުރަކީ މޮނިޓަރ ކުރުން ކަމަށެވެ.\nއޭއެފްސީގެ ކްލަބް ލައިސެންސިން ސިސްޓަމް ތައާރަފުކޮށްފައި ވަނީ 2016 ވަނަ އަހަރުގައެވެ. އޭއެފްސީއިން ތައާރަފް ކުރި އެ ސިސްޓަމްއާއެކު ކްލަބް ލައިސެންސް ނެތް ކްލަބްތަކަށް މުބާރާތުގައި ބައިވެރިއެއް ނުވެވޭވެއެވެ. އަދި އެ ސިސްޓަމަށް އަމަލު ކުރަން ފަށާފައިވަނީ މިދިޔަ އަހަރުގައެވެ.\nއެ ސިސްޓަމް އަށް ޑޮކިއުމެންޓްތައް ހަމަކޮށް އެތަކެތި އަޕްލޯޑް ކުރުމަށް ކޮންމެ ކްލަބަކަށް އޮންލައިން ޕޯޓަލްއެއް ދެވިފައިވާނެ ކަމަށް އެފްއޭއެމް އިން ވަނީ ބުނެފައެވެ.\nއޭއެފްސީގައި ރާއްޖެ އެސޯސިއޭޓް މެމްބަރެއްގެ ގޮތުގައި ހިމެނިފައިވަނީ 1984 ވަނަ އަހަރުގައެވެ. އަންނަ އަހަރަކީ އޭއެފްސީގެ ބޮޑު އަހަރެކެވެ. އެގޮތުން އަންނަ އަހަރަކީ އޭއެފްސީގެ އިންތިހާބީ އަހަރެވެ.\nގުޅޭ ޓެގު އެފްއޭއެމް މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެމްޕަވާމަންޓް އަހްމަދު މަހްލޫފު\nއަލީ އާޒިމާއި އެކު ދެތިން މެންބަރުން އުޅެނީ ސަރުކާރު ހަލާކު ކޮށްލަން: މިނިސްޓަރު މަހްލޫފް\nރާއްޖޭގެ އެތުލީޓުންނަށް ފުރުސަތުތައް ހޯދައިދިނުމަށް ކޮމަންވެލްތު ގައުމުތަކުގެ އެހީއަށް މަހުލޫފު އެދިވަޑައިގެންފި\nމަޖިލީހުން އެފްއޭއެމްގެ މައްސަލަތަކެއް ބަލަމުންދާތީ އިންތިހާބު ފަސްކޮށްދިނުމަށް މިނިސްޓްރީން އެދިއްޖެ\nމިވަގުތު އިންޓަނޭޝަނަލް މުބާރާތްތައް ނެތް އެސޯސިއޭޝަންތަކުގެ ބަޖެޓް ކުޑަކުރަނީ\nވަން ފޮޓޯ: ކޮވިޑް-19 ޔޫތް މިނިސްޓަަރ ބޭއްވި ޕްރެސް ކޮންފަރެންސް (04 މެއި 2020)


އެމްޑީޕީ ޕާލަމެންޓްރީ ގްރޫޕް މެންބަރުންގެ ފޯނުކޯލްތައް އަޑުއަހާ މައްސަލަ އާއި ވެށިފަހި މާލެ ޕްރޮގްރާމްގެ މައްސަލަ އެމްޑީޕީން މަޖިލީހަށް ހުށަހަޅައިފި – Maldivian Democratic Party\nއެމްޑީޕީ ޕާލަމެންޓްރީ ގްރޫޕް މެންބަރުންގެ ފޯނުކޯލްތައް އަޑުއަހާ މައްސަލަ އާއި ވެށިފަހި މާލެ ޕްރޮގްރާމްގެ މައްސަލަ އެމްޑީޕީން މަޖިލީހަށް ހުށަހަޅައިފި\nއެމްޑީޕީ ޕާލަމެންޓްރީ ގްރޫޕްގެ މެންބަރުންގެ ފޯނުކޯލްތައް މިހާރު ސަރުކާރާ ހަވާލުވެގެން ތިބި ފަރާތްތަކުން އަޑުއަހާ މައްސަލަ އާއި ވެށިފަހި މާލެ ޕްރޮގްރާމްގެ މައްސަލަ އެމްޑީޕީން މަޖިލީހަށް ހުށަހަޅައިފިއެވެ.\nއެމްޑީޕީ ޕާލަމެންޓްރީ ގްރޫޕްގެ މެންބަރުންގެ ފޯނުކޯލްތައް އަޑުއަހާ މައްސަލައިގައި ރައްޔިތުންގެ މަޖިލީހުގެ ރައީސް ޢަބްދުﷲ ޝާހިދަށް އެމްޑީޕީ ޕާލަމެންޓްރީ ގްރޫޕްގެ ލީޑަރު އިބްރާހީމް މުހައްމަދު ސޯލިހް ފޮނުއްވި ސިޓީގައި އެދިވަޑައިގެންފައިވަނީ މިހާރު ސަރުކާރާ ހަވާލުވެގެން ތިބި ފަރާތްތަކުން އެމްޑީޕީ ޕާލަމެންޓްރީ ގްރޫޕްގެ މެންބަރުންގެ ފޯނުކޯލްތައް އަޑުއަހައި، ޖާސޫސްކުރަމުންދާ ކަމުގެ ޝަކުވާ އެ މެންބަރުންގެ ފަރާތުން އެމަނިކުފާނަށް ލިބިވަޑައިގަންނަވާ ކަމަށާއި، އެ ކަމަކީ ގާނޫނު އަސާސީގައި ބަޔާންކުރާ ޒާތީ މިނިވަންކަމަށް އަރައިގަނެވޭ ފަދަ މައްސަލައެއް ކަމަށް ވާތީ، އެކަން ހިނގާ ނުހިނގާ ގޮތް ބައްލަވައިދެއްވުމަށެވެ.\nވެށިފަހި މާލެ ޕްރޮގްރާމްގެ މައްސަލައިގައި މާފަންނު ދެކުނު ދާއިރާގެ މެމްބަރު އިބްރާހިމް ރަޝީދު (ބޮންޑަ)، ރައްޔިތުންގެ މަޖިލީހުގެ ސަރުކާރު މައްސޫލިއްޔަތު އަދާކުރާ ކޮމެޓީގެ މުޤައްރިރު އެމްޑީޕީ ޕާލަމެންޓްރީ ގްރޫޕްގެ ނައިބު ލީޑަރު ތޮއްޑޫ ދާއިރާގެ މެމްބަރ އަލީ ވަހީދަށް ފޮނުއްވި ސިޓީގައި އެދިވަޑައިގެންފައިވަނީ މިހާރު ސަރުކާރާ ހަވާލުވެގެން ތިއްބެވި ފަރާތްތަކުން ފްލެޓްއާއި ގޯތި ދޫކުރުމުގައި ހިތުހުރި ގޮތަކަށް އަމަލުކުރަމުންދާކަމުގެ ޝަކުވާ އާންމު ރައްޔިތުންގެ ފަރާތުން ލިބެމުންދާތީ އެ މައްސަލަ ބައްލަވައިދެއްވުމަށެވެ.\n“އެމް.ޑީ.ޕީ ސަރުކާރުން އިއުލާންކޮށްފައިވާ ވެށިފަހި މާލެ ޕްރޮގްރާމްގެ ދަށުން މާލެއާއި ހުޅުމާލެއިން ދޫކުރަން ހަމަޖެހިފައިވާ 1500 (ފަނަރަ ސަތޭކަ ފްލެޓް) އަދި ހުޅުމާލެއިން ދޫކުރަން ހަމަޖެހިފައިވާ 250 (ދުއިސައްތަ ފަންސާސް) ގޯތި ހޯދުމަށް އެދިފައިވާ ފަރާތްތަކުގެ މައުލޫމާތު އެމް.ޑީ.ޕީ ސަރުކާރުން އެއްކޮށްފައި ވަނިކޮށް، މުހައްމަދު ވަހީދުގެ ސަރުކާރުން ފްލެޓްއާއި ގޯތި ދޫކުރުމަށް ހިތުހުރި ގޮތަކަށް އަމަލުކުރަމުންދާކަމުގެ ޝަކުވާ އާންމު ރައްޔިތުންގެ ފަރާތުން ލިބެމުންދާތީ މިމައްސަލަ ކޮމެޓީން ބައްލަވައިދެއްވުން އެދެމެވެ.” ބޮންޑަގެ ސިޓީގައި އެދިވަޑައިގެންފައިވެއެވެ.


"Inthihaabu6mahah faskohgen vaane gehlumeh saafeh noon"\nމަޖިލީހުގެ ޖަލްސާއެއްގައި ހަނިމާދޫ ދާއިރާގެ އެމްޑީޕީ މެންބަރު އަބްދުލްޣަފޫރު މޫސާ ވާހަކަ ދައްކަވަނީ. -- ފޮޓޯ: މަޖިލިސް\nކޮވިޑް-19 އިގެ ހާލަތު ގޯސްވުމުގެ ބިރު އަދިވެސް ބޮޑުއިރު، ފަސް ކޮށްފައިވާ ލޯކަލް ކައުންސިލް އިންތިހާބު އިތުރަށް ލަސް ކޮށްގެން ރައްޔިތުންނަށް ވާނެ ގެއްލުމެއް ސާފު ނުވާކަމަށް ވިދާޅުވެ، މިފަދަ ނާޒުކު ދަނޑިވަޅެއްގައި އިންތިހާބު ބޭއްވުމާ ގުޅޭގޮތުން މުހިއްމު ސުވާލުތަކެއް ހަނިމާދޫ ދާއިރާގެ އެމްޑީޕީ މެންބަރު އަބްދުލްޣަފޫރު މޫސާ (ގަޕޯ) އަމާޒު ކުރައްވައިފި އެވެ.\nކޮވިޑް-19 އާ ގުޅިގެން އިއުލާނު ކޮށްފައިވާ ސިއްހީ ކުއްލި ނުރައްކަލުގެ ހާލަތުގެ ތެރޭގައި އިންތިހާބު ބޭއްވުމަށް މަގުފަހިވާ ގޮތަށް ސަރުކާރުގެ ފަރާތުން މަޖިލީހުގެ ހުޅުމާލެ ދާއިރާގެ އެމްޑީޕީ މެންބަރު އަލީ ނިޔާޒު ހުށަހެޅުއްވި ބިލު، މަޖިލީހުގެ މިނިވަން މުއައްސަސާތަކާބެހޭ ކޮމިޓީން ބައެއް ބަދަލުތައް ގެނެސް ދިރާސާކޮށް ނިންމި ގޮތުގެ ރިޕޯޓަށް އިއްޔެ ދައުރުން ބޭރުގައި ބޭއްވި ޖަލްސާގައި ވާހަކަ ދައްކަވަމުން އަބްދުލްޣަފޫރު ވިދާޅުވީ މިއަދު ރާއްޖޭން މިފެންނަ ހާލަތަށް ވާސިލުވެވުނީ ކޮރޯނާ ވައިރަހާ ގުޅިގެން ސަރުކާރުން އެޅި ފުރިހަމަ ފިޔަވަޅުތަކުގެ ސަބަބުން ކަމަށެވެ.\nނަމަވެސް، ދުނިޔޭގެ ހާލަތު އަދިވެސް ރަނގަޅު ނޫންކަން ވަރަށް ސާފުކޮށް ފެންނަމުންދާއިރު، މިހާލަތުގައި އަޅުގަނޑުމެން އިންތިހާބު ބާއްވައިގެން، ދެންވާނެ ގޮތަކާ ދޭތެރޭގައި ވެސް ފުންކޮށް ވިސްނަންޖެހޭކަމަށް އޭނާ ވިދާޅުވި އެވެ.\n"މި ހާލަތުގައި އޮވެ އަޅުގަނޑުމެން ކެމްޕޭނުކުރަން ރަށްރަށަށް ދިޔައިމާ އެ ރަށްރަށުގެ މީހުން ކީކޭތޯ ބުނާނީ؟ އެ ބޭފުޅުންނަށް އަޅުގަނޑުމެންނާ އެއްކޮށް ކެމްޕޭނުގައި އުޅެން ކެރޭނެތޯ؟" ދާދި ފަހުން ގއ. އަތޮޅުގެ ތިން ރަށެއްގައި ކޮވިޑު ފެތުރިގެންދިއަ ހާލަތުން މިސާލު ނަންގަވަމުން އަބްދުލްޣަފޫރު ވިދާޅުވި އެވެ.\nއިތުރަށް ވިދާޅުވީ، ކައުންސިލް އިންތިހާބު ބާއްވަންޖެހޭކަމަށް ގަބޫލުކުރެއްވި ނަމަވެސް، ރާއްޖެއަށް ވުރެ މާ ކުރިއަރާފައިވާ ގައުމުތަކުން އަދިވެސް މި ބަލިމަޑުކަމުން އަރައިނުގަނެވިގެން އުޅޭ މަންޒަރުތައް ފެންނައިރު، ރާއްޖެ އޮތް ނާޒުކު ހާލަތުގައި އިންތިހާބެއް ބާއްވަންޖެހޭނީ ވަރަށް ވިސްނުންތެރިކަމާއެކު ކަމަށެވެ.\nއަދި އިންތިހާބުގެ ސަބަބުން އަނެއްކާވެސް ރާއްޖޭގެ އިގުތިސޯދަށް ނޭދެވޭ އަސަރުކުރުމުން، ދެން ރައްޔިތުންނަށް ލިބޭނެ ގެއްލުމަކާ ދެތޭރޭވެސް ފުންކޮށް ވިސްނުމަށް އޭނާ ގޮވާލެއްވި އެވެ.\n"ލޯކަލް ކައުންސިލު އިންތިހާބު ލަސްކުރުމަކުންނެއް ރައްޔިތުންނަށް ވާނެ ގެއްލުމެއް އަޅުގަނޑަކަށް އެހާ ބޮޑަކަށް ސާފެއް ނޫން. އެހެންނަމަވެސް، ރާއްޖެ ބަލިމަޑުކަން އިތުރުވެ، މިނޫން ގޯސް ހާލަތަކަށް ގޮސްފިއްޔާ އިންތިހާއަށް ރައްޔިތުންނަށް މިކަމުގެ ގެއްލުން ވާނެ،" އަބްދުލްޣަފޫރު ފާހަގަކުރެއްވި އެވެ.\nއޭނާ ވިދާޅުވި ގޮތުގައި، އިންތިހާބު ބާއްވައިގެން ކޮވިޑުގެ ހާލަތު އިތުރަށް ގޯސްވެއްޖެނަމަ، އޭގެ ޒިންމާ އިދިކޮޅު ފަރާތްތަކުން އިސްވެ ސަރުކާރުގެ ބޮލުގައި އަޅުވާނެ ކަމަށެވެ.\nއަދި ވިސްނުމަށްވެސް ނުގެނެވޭފަދަ މައްސަލަތަކެއް ފެންމަތިވެގެން އައުމުގެ ފުރުސަތު ބޮޑުއިރު، އިންތިހާބު އިތުރު ހަ މަސް ދުވަހަށް ފަސްކުރުމަށް އަބްދުލްޣަފޫރު އިއްޔެ ގޮވާލެއްވި އެވެ.\n"އަޅުގަނޑު ގެ އަމިއްލަ ވިސްނުމުގައި އަޅުގަނޑުމެން އިންތިހާބު ރޯދައިގެ ފަހަށް ނުވަތަ ހަ މަސްދުވަސް ވަރު ލަސްކޮށްލުމަކީ، އޭގެ ސަބަބުން ގައުމުގެ އިގުތިސޯދަށާއި، ރައްޔިތުންގެ ފައިދާއަށާއި މި ކަމުން އަޅުގަނޑުމެން އަރައިގަންނަން މި ކުރާ މަސައްކަތަށް ގިނަގުނަ މަގުތަކެއް ތަނަވަސްވެގެންދާނެ ކަމެއް،" ބަހުސްގެ ތެރެއިން އެމްޑީޕީގެ ގިނަ މެންބަރުންނާ ހިލާފަށް އިންތިހާބު އަވަސްކުރުމާ ދެކޮޅަށް ގިނަ ނުކުތާތައް ފާހަގަކުރެއްވި އަބްދުލްޣަފޫރު އިތުރަށް ވިދާޅުވި އެވެ.\nއެ ކަންބޮޑުވުންތައް ހުރި ނަމަވެސް، ސިއްހީކުއްލި ނުރައްކަލުގެ ހާލަތު އުވާނުލި ނަމަވެސް، ކައުންސިލް އިންތިހާބު ބޭއްވޭ ގޮތަށް އެ އިންތިހާބާ ބެހޭ ހާއްސަ ގާނޫނު ރައްޔިތުންގެ މަޖިލީހުން އިއްޔެ ވަނީ އިސްލާހުކޮށްފަ އެވެ.\nއިއްޔެ ފާސްކުރި ބިލުގައިވާ ގޮތުން، ގާނޫނު އިސްލާހުކުރާތާ ހަތް ދުވަހުގެ ތެރޭގައި އިންތިހާބު ބޭއްވުމުގެ މަސައްކަތް އީސީން ފަށަންޖެހޭނެ އެވެ.\nއަދި ސިއްހީ ކުއްލި ހާލަތު ދެމި އޮވެއްޖެނަމަ، އީސީން އިންތިހާބު ބޭއްވުމުގެ މަސައްކަތް ފަށައިގެން ކުރިއަށް ގެންދަންވާނީ، އާއްމު ސިއްހަތު ރައްކާތެރިކުރުމުގެ ގާނޫނުގެ ދަށުން ޑިރެކްޓާ ޖެނެރަލް އޮފް ޕަބްލިކް ހެލްތު ކަނޑައަޅާ ފިޔަވަޅުތަކާއި އުސޫލުތަކާއި އިރުޝާދުތަކާ އެއްގޮތަށެވެ.\nއަދި އިންތިހާބުގެ ކަންކަން ފެށުމަށް އީސީން ކަނޑައަޅާ ތާރީހުން ފެށިގެން ހަތް ދުވަހުގެ ތެރޭގައި ޑިރެކްޓާ ޖެނެރަލް އޮފް ޕަބްލިކް ހެލްތު ކަނޑައަޅާ ފިޔަވަޅުތަކާއި އުސޫލުތައް އެކުލަވާލައި، އާއްމުކުރަންވާނެކަމަށް އިސްލާހުގައި ވަނީ ހިމަނައިފަ އެވެ.\nއެ ބިލު ދިރާސާކުރި މަޖިލީހުގެ މިނިވަން މުއައްސަސާތަކާބެހޭ ކޮމިޓީގައި އިލެކްޝަންސް ކޮމިޝަން (އީސީ)އިން ފާޅުކުރި ބައެއް ކަންބޮޑުވުންތަކަށް ރިއާއަތްކޮށް، ކޮމިޓީން ވަނީ އެ ބިލަށް ބައެއް ބަދަލުތައް ގެނެސްފަ އެވެ.\nކޮމިޓީން އެ ބިލަށް ބަދަލު ގެނެސްފައިވަނީ، މިހާރު ގާނޫނުގައި ބަޔާންކޮށްފައިވާ މުއްދަތުގެ ތެރޭގައި އިންތިހާބު ނުބޭއްވޭ ހާލަތެއް މެދުވެރިވެއްޖެނަމަ، އެ ސަބަބުތައް ބަޔާންކޮށް އެ މުއްދަތު ހަމަވުމުގެ 30 ދުވަހުގެ ކުރިން އީސީން އެކަން މަޖިލީހަށް އަންގަންޖެހޭ ގޮތަށެވެ.\nއިންތިހާބު ބޭއްވުމަށް އީސީން ކަނޑައަޅާ ތާރީހުގައި އިންތިހާބު ބާއްވައި، ނިންމުމަށްޓަކައި، އިންތިހާބުތަކާބެހޭ އާއްމު ގާނޫނުގެ އިތުރުން ލޯކަލް ކައުންސިލްތަކުގެ އިންތިހާބުގެ ގާނޫނުގައި ބަޔާންކޮށްފައިވާ އިންތިހާބުގެ ކަންކަމާ ގުޅޭގޮތުން ކަނޑައަޅާފައިވާ މުއްދަތުތަކަށް ބަދަލުގެނައުމަށް އަލީ ނިޔާޒް ހުށަހެޅުއްވި އިސްލާހުގައި ވަނީ ހިމަނައިފަ އެވެ.\nނަމަވެސް، މުއްދަތުތައް ކުރުކުރުމާ ދެކޮޅަށް ކޮމިޓީގެ ބައްދަލުވުމުގައި އީސީގެ މެންބަރުން ފާޅުކުރެއްވި ކަންބޮޑުވުންތަކަށް ރިއާއަތްކޮށް، ކޮމިޓީން ވަނީ އެ ބައި އުނިކޮށްފަ އެވެ.\nއަދި އެޗްޕީއޭ އިން ކަނޑައަޅާ އުސޫލުތަކުގެ ތެރޭގައި، އިންތިހާބުގައި ވާދަކުރާ ހުރިހާ ކެނޑިޑޭޓުންނަށް ހަމަހަމަ ފުރުސަތު ލިބެންޖެހޭގޮތަށް އުސޫލު އެކުލަވާލުމަށް އެޗްޕީއޭގެ މައްޗަށް ލާޒިމުވާ ގޮތަށް ގާނޫނަށް މާއްދާއެއް އިތުރުކޮށްދިނުމަށް އީސީން އެދުނެވެ.\nއެކަމަށް ރިއާއަތްކޮށް ކޮމިޓީން ގެނައި ބަދަލުގައި ބުނެފައިވަނީ، އިންތިހާބު ބޭއްވުމަށްޓަކައި ޑިރެކްޓާ ޖެނެރަލް އޮފް ޕަބްލިކް ހެލްތު ކަނޑައަޅާ ފިޔަވަޅުތަކާއި އުސޫލުތަކާއި އިރުޝާދުތައް އެކުލަވާލަންވާނީ، ހަމަހަމަކަމާއި އިންސާފުވެރިކަމާއެކު އިންތިހާބު ބޭއްވޭގޮތަށް ކަމަށެވެ.\nންތިހާބު ބާއްވާ އާ ތާރީހެއްގެ ގޮތުގައި އަންނަ އޭޕްރީލް މަހުގެ ތިން ވަނަ ދުވަސް އީސީން ވަނީ ކަނޑައަޅައިފަ އެވެ.\nއެމްޑީޕީ ރައްޔިތުންގެ މަޖިލިސް އިލެކްޝަންސް ކޮމިޝަން + އެޗްޕީއޭ ލޯކަލް ކައުންސިލްތަކުގެ އިންތިހާބު ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު


Haradhu kuda kurumuge fiyavalhuthakuge thereygai teacharun ge musaaraige aa onigandu thaashivejje | Mihaaru\nޓީޗަރުންގެ ދުވަސް ފާހަގަކުރަން ހިރިޔާ ސްކޫލުގައި މީގެ ކުރިން ބޭއްވި ހަރަކާތެއްގައި ޓީޗަރުންތަކެއް ބައިވެރިވަނީ--.ފޮޓޯ:ނިޝާން އަލީ/މިހާރު\nހަރަދު ކުޑަކުރުމުގެ ފިޔަވަޅުތަކުގެ ތެރޭގައި ޓީޗަރުންގެ މުސާރައިގެ އާ އޮނިގަނޑު ތާށިވެއްޖެ\n12 ފެބުރުއަރީ 2020 - 12:09 84 comments\nޓީޗަރުންގެ މުސާރަ އާއި އިނާޔަތްތައް ބޮޑުކުރުމުގެ އާ އޮނިގަނޑުގެ މަސައްކަތް ނިންމައި، ފިނޭންސް މިނިސްޓްރީ އަށް ފޮނުވާފައިވީ ނަމަވެސް، ކޮރޯނާވައިރަހާ ގުޅިގެން ދައުލަތުގެ ޚަރަދު ކުޑަކުރުމަށް ނިންމާފައިވާތީ، އެ އޮނިގަނޑުގެ މަސައްކަތް ކޮންމެވެސް ވަރަކަށް މަޑުޖެހިފައިވާ ކަމަށް އެ މިނިސްޓްރީން ބުނެފި އެވެ. އެކަމަކު، އެ މަސައްކަތް އެއްކޮށް ހުއްޓާނުލާނެ ކަމަށް ފިނޭންސް މިނިސްޓްރީން ބުނެ އެވެ.\nޓީޗަރުންގެ މުސާރަ އާއި އިތުރުގަޑީގެ އެލަވަންސް އަށް ހެޔޮ ބަދަލުތަކެއް ގެނައުމަށް، މުސާރައިގެ އާ އޮނިގަނޑެއް އެކުލަވާލައި ނިންމާފައިވާ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވަނީ މިދިޔަ އަހަރުގެ އޮގަސްޓް މަހު ވިދާޅުވެފަ އެވެ. އޭގެ ފަހުން އެ އަހަރުގެ ނޮވެމްބަރު މަހު ރައްޔިތުންގެ މަޖިލީހުގައި އޭނާ ވިދާޅުވީ ޓީޗަރުންގެ މުސާރައާ ގުޅޭ އޮނިގަނޑު ޕޭ ކޮމިޝަނާ ހިއްސާކޮށްފައިވާ ކަމަށެވެ. އޮނިގަނޑުގައި އެޑިއުކޭޝަން މިނިސްޓްރީއާ ގުޅުން ހުރި ހުރިހާ އެންމެންގެ މުސާރަ އަށް ބަދަލު ގެނައުމަށް ޕޭ ކޮމިޝަނާ ހިއްސާކޮށްފައިވާ ކަމަށް ވިދާޅުވި އެވެ.\nTeacherunge musaara bodukuraa aa onigandu othee nimifai\nރައީސް އިބްރާހިމް މުހައްމަދު ސޯލިހު ވެސް ވަނީ 2018 ވަނަ އަހަރު ބޭއްވި ރިޔާސީ އިންތިޚާބުގެ ކެމްޕެއިންގައި، ޓީޗަރުންގެ މުސާރަ އަށް ހެޔޮ ބަދަލެއް ގެނެސްދެއްވާނެ ކަމަށް ވައުދުވެވަޑައިގެންފަ އެވެ.\nދިރާސީ އާ އަހަރުގެ ކިޔެވުން ފަށައި، އެކަމަށް ވެފައިވާ ތައްޔާރީތަކުގެ މައުލޫމާތު ހިއްސާކުރަން މިދިޔަ މަހު ބޭއްވި ނިއުސް ކޮންފަރެންސެއްގައި ޓީޗަރުންގެ މުސާރައާ ގުޅޭގޮތުން ނޫސްވެރިއަކު ސުވާލުކުރުމުން އެޑިއުކޭޝަން މިނިސްޓަރު ވިދާޅުވީ، މުސާރަ އަށް ހެޔޮ ބަދަލު ގެނައުމުގެ މަސައްކަތް ކުރަމުން އަންނަ ކަމަށެވެ. އޭގެ ތަފްސީލީ މައުލޫމާތު، އެކަމުގެ މުނާސަބު ވަގުތުގައި ހިއްސާކުރައްވާނެ ކަމަށް އޭނާ ވިދާޅުވި އެވެ.\nނަމަވެސް މުސާރައިގެ އާ އޮނިގަނޑު ނިންމާފައިވާ ކަމަށް ވިދާޅުވިއަސް، ފާއިތުވި ހަ މަސް ވެގެން ދިޔައިރު ވެސް އެކަމުގެ ތަފްސީލެއް ހިއްސާކޮށްފައެއް ނުވެ އެވެ.\nHaradhu kudakurumah gina fiyavalhu thakeh alhan angaifi\nއެކަމާ ގުޅިގެން ފިނޭންސް މިނިސްޓްރީ އަށް ގުޅުމުން، އެ މިނިސްޓްރީގެ މީޑިއާ އޮފިޝަލް ވިދާޅުވީ މުސާރައިގެ އާ އޮނިގަނޑަށް މި ވަގުތަށް ދެވޭނެ ޖަވާބަކީ ކޮރޯނާވައިރަހާ ގުޅިގެން މިދިޔަ ބުދަ ދުވަހު ސަރުކާރުން ނެރުނު ސާކިއުލާ ކަމަށެވެ. އެ ސާކިއުލާގައި ވަނީ، ޗައިނާގެ ވޫހާން ސިޓީގައި ފެތުރެން ފެށި ވައިރަހާ ގުޅިގެން ދައުލަތުގެ ހަރަދުތައް ކުޑަކުރަން އަންގައިފަ އެވެ.\nފިނޭންސް މިނިސްޓްރީން ބުނިގޮތުގައި ދައުލަތުން ދޭނ މުސާރަ އާއި އެލަވަންސްތައް ހާމަނައިޒް ކުރުމުގެ މަސައްކަތް ޕޭ ކޮމިޝަނުން ބާރަށް ކުރިއަށް ގެންދެ އެވެ. އެހެންވެ، އޭގެ ތެރޭގައި ޓީޗަރުންގެ މުސާރަ އާއި އެލަވަންސްތައް ވެސް ހިމެނި، އޮނިގަނޑުގެ ދަށުން ކަންކަން ކުރިއަށް ދާނެ ކަމަށް އެ މިނިސްޓްރީން ބުނެ އެވެ.\nކޮރޯނާވައިރަހާ ގުޅިގެން ދައުލަތުގެ ޚަރަދު ކުޑަކުރުމަށް ނިންމައި ފިނޭންސް މިނިސްޓްރީން ނެރުނު ސާކިއުލާގައި މައިގަނޑު ފަސް ދިމާއަކުން ހަރަދު ކުޑަކުރުމަށް އަންގާފައި ވެ އެވެ. އޭގެ ތެރޭގައި ހިމެނެނީ މުވައްޒަފުންނަށް ކުރާ ހަރަދުތަކާއި ކެޕިޓަލް ހަރަދުތަކާއި ދަތުރުފަތުރުގެ ހަރަދުތަކާއި އިދާރީ ހިންގުމުގެ ހަރަދުތަކާއި މަރާމާތާއި ބެލެހެއްޓުމުގެ ހަރަދުތަކެވެ.\nސާކިއުލާގައި ބުނެފައިވާ ގޮތުގައި ކޮރޯނާވައިރަސްއާ ގުޅިގެން ދުނިޔޭގެ އިގްތިސާދަށް ނޭދެވޭ އަސަރުކުރަމުން ދާތީ އޭގެ އަސަރު ރާއްޖޭގެ އިގްތިސާދަށް ވެސް ކުރުން އެކަށީގެން ވެ އެވެ. މުވައްޒަފުންނަށް ކުރާ ހަރަދުގެ ތެރެއިން، ދައުލަތުގެ ބަޖެޓުން ހަރަދުކުރާ ގޮތަށް އެއްވެސް އާ މަގާމެއް ނުއުފެއްދުމާއި ޕޭ-ރިވިއު ބޯޑުން ދިރާސާ ކުރުމަށް ފަހު ފިނޭންސްގެ ހުއްދަ ލިބިގެން ނޫނީ މުސާރައިގެ އޮނިގަނޑަށް އެއްވެސް ބަދަލެއް ނުގެނައުމާއި ބަޖެޓްގައި ހިމަނާފައިވީ ނަމަވެސް މިހާރު ދޭން ފަށާފައި ނުވާ އާ އެއްވެސް އެލަވަންސެއް މި އަހަރުގެ ތެރޭގައި ދޭން ނުފެށުން ހިމެނެ އެވެ.\nއިތުރު ލިޔުންތައް ތައުލީމް ޓީޗަރުން ފިނޭންސް މިނިސްޓްރީ އެޑިއުކޭޝަން މިނިސްޓްރީ ޓީޗަރުންގެ މުސާރަ ބޯނަސް ޑރ. އާއިޝަތު އަލީ، އެޑިއުކޭޝަން މިނިސްޓަރު ދިވެހި ސަރުކާރު ރާއްޖޭގެ އިގްތިސާދު


internet ge agu heyo kurumah Sarukaarun kunfunithakugai edhijje\nއިންޓަނެޓްގެ އަގު ހެޔޮކޮށްދީ، އަގުހެޔޮ އިންޓަނެޓް ޕެކޭޖްތަކެއް ތައާރަފް ކުރުމަށް އިންޓަނެޓްގެ ހިދުމަތްދޭ ކުންފުނިތަކުގެ ކިބައިން ސަރުކާރުން އެދިއްޖެއެވެ.\nރައީސް އޮފީހުން މިއަދު ނެރެފައިވާ ބަޔާނެއްގައި ބުނެފައިވާ ސަރުކާރާއި ސްކޫލްތައް ބަންދުކުރެއްވުމާއި، ޒަރޫރީ ބޭނުންތަކުގައި މެނުވީ ގެއިން ބޭރަށް ނުކުމެ ނޫޅުމަށް ސަރުކާރުގެ އިދާރާތަކުގެ މުވައްޒަފުންނަށް އެންގެވުމަކީ، ކޯވިޑް-19 ބައްޔާއި ގުޅިގެން ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހްގެ އިސްނެންގެވުމާއެކު ސަރުކާރުން އަޅާފައިވާ ފިޔަވަޅުތަކުގެ ތެރެއިން އެކަކު އަނެކަކާއި ދެމެދު ދުރުމިނެއް ބެހެއްޓުމުގެ މަގްސަދުގައި އަޅާފައިވާ ފިޔަވަޅުތަކަކަށްވާތީ މި ފިޔަވަޅުތަކަށް އަމަލުކުރުމުގައި ރައްޔިތުންނަށް ކުރިމަތިވާ ދަތިތަކަށް ލުއިތަކެއް ހޯދައިދިނުމަށް ސަރުކާރުން ގެންދަނީ މަސައްކަތްތަކެއް ކުރަމުން ކަމަށެވެ. އޭގެ ތެރޭގައި ހިމެނޭ އެއް ކަމަކީ، މުއާސަލާތީ ހިދުމަތްތައްކާއި އިންޓަރނެޓުގެ ހިދުމަތްތައް މެދުކެނޑުމެއްނެތި، އެންމެ ފުރިހަމަ ގޮތުގައި ރައްޔިތުންނަށް ފޯރުކޮށްދިނުން ކަމަށެވެ.\nމިކަމުގައި ސަރުކާރުން ކުރަމުންދާ މަސައްކަތްތަކުގައި އެހީތެރިކަމާއި އެއްބާރުލުން ދިނުމަށް ދިވެހިރާއްޖޭގައި މުއާސަލާތީ ހިދުމަތްތައް ފޯރުކޮށްދޭ ކުންފުނިތަކަށް ސަރުކާރުން ވަނީ ދައުވަތު ދީފައި ކަމަށާ މި ދަނޑިވަޅުގައި ރައްޔިތުންގެ މާލީ ހާލަތަށް ބަދަލުތަކެއް އަންނާނެކަން ދެނެގަނެ، ގޭގައި މަޑުކުރުމާއި ގޭގައި ތިބެގެން ދަރިވަރުންނަށް އުނގަންނައިދިނުމުގައި އިންޓަނެޓު ބޭނުންކުރާ މިންވަރު އިތުރުވާތީ، ސަރުކާރުންވަނީ މިކަމުގައި އެހީތެރިކަން ފޯރުކޮށްދިނުމަށް މުއާސަލާތީ ހިދުމަތްތައް ފޯރުކޮށްދޭ ކުންފުނިތަކުގައި އެދިފައި ކަމަށްވެސް އެ ބަޔާނުގައިވެއެވެ.\nއެގޮތުން މުއާސަލާތީ ހިދުމަތްތައް ފޯރުކޮށްދޭ ކުންފުނިތަކުން އަމަލުކުރުމަށް އެދި ސަރުކާރުން ހުށަހަޅާފައިވަނީ ގޮތްތަކުގެ ތަފްސީލްވެސް ރައީސް އޮފީހުން ވަނީ ހާމަކޮށްފައެވެ.\nރައީސުލްޖުމްހޫރިއްޔާ އިބްރާހީމް މުަހައްމަދު ސޯލިހު އުރީދޫގެ އިވެންޓެއްގައި ބައިވެރިވެވަޑައިގަންނަވަނީ -- ފޮޓޯ: އުރީދޫ މޯލްޑިވްސް\nކުންފުނިތަކުން އަމަލުކުރުމަށް ސަރުކާރުން ހުށައަޅާފައިވާ ގޮތް\nކޯވިޑް ޓާސްކްފޯސްގެ މަސައްކަތްތަކަށް ނެޝަނަލް އެމަޖެންސީ އޮޕަރޭޝަންސް ސެންޓަރު (އެންއީއޯސީ) އާއި އެ އިދާރާގެ ސެލްތަކަށް ބޭނުންވާ އިންޓާނެޓުގެ ހިދުމަތްތައް އެއްވެސް އަގަކާއި ނުލައި ފޯރުކޮށްދިނުން.\nޑިރެކްޓަރު ޖެނެރަލް އޮފް ޕަބްލިކް ހެލްތްގެ އެންގެވުމުގެ ދަށުން އެކަހެރިކޮށްފައިވާ (ކަރަންޓީން އަދި އައިސޮލޭޓް ކޮށްފައިވާ) މީހުންނަށް އެއްވެސް އަގަކާއި ނުލައި އިންޓާނެޓުގެ ހިދުމަތްތައް ފޯރުކޮށްދިނުން.\nމި ދަނޑިވަޅުގައި އިންޓާނެޓު ބޭނުންކުރާ މިންވަރު އިތުރުވާނެކަމަށް ބަލައި، "ޑޭޓާ ކެޕް" ނުވަތަ އިންޓަނެޓު ޕެކޭޖްތަކުގައި ކަނޑައަޅާފައިވާ "ޑޭޓާ އެލަވަންސް" އިތުރުކޮށްދިނުމާއި، އެ ޕެކޭޖެއްގައި ކަނޑައަޅާފައިވާ ޑޭޓާގެ މިންވަރު ހަމަވުމުން އިތުރު ޑޭޓާއަށް އެދުމަށް ދޫކުރާ "ޑޭޓާ ބޫސްޓާ" ޕެކޭޖުތަކުގެ އަގު ހެޔޮކޮށްދިނުން.\nކޮންމެ ޕެކޭޖެއްގެ ދަށުން ފޯރުކޮށްދޭ "ޑޭޓާ އެލަވަންސް" ފިކްސްޑް ބްރޯޑްބޭންޑް ކަސްޓަމަރުންގެ ތެރެއިން %70 ކަސްޓަމަރުންނަށް އަދި މޯބައިލް ބްރޯޑްބޭންޑް ކަސްޓަމަރުންގެ ތެރެއިން %50 ކަސްޓަމަރުންނަށް ދެ ގުނައަށް އިތުރުކޮށްދިނުން.\nފިކްސްޑް ބްރޯޑްބޭންޑް އަދި މޯބައިލް ބްރޯޑްބޭންޑް ކަސްޓަމަރުންނަށް، އެ ކަސްޓަމަރުންގެ "ޑޭޓާ އެލަވަންސް" ހަމަވުމުން އިންޓަނެޓުގެ ހިދުމަތް ބޭނުންކުރެވޭނެ ގޮތަށް ކޮންމެ ދުވަހަކު އައު ކުރެވޭ "ޑެއިލީ އަންކެޕްޑް އެލަވަންސް" އެއް ތައާރުފުކުރުން.\nދިރާގު: އިންޓަނެޓްގެ އަގު ހެޔޮކޮށް ދިނުމަށް ސަރުކާރުން ވަނީ އެދިފައި --\nމީގެ އިތުރުން، "ޑޭޓާ އެލަވަންސް" ހަމަވުމުންވެސް އިންޓަނެޓުގެ ހިދުމަތް ހަލުވި ސްޕީޑެއްގައި ކަސްޓަމަރުންނަށް ފޯރުކޮށްދިނުމަށް އިތުރު ފަހި ގޮތްތަކެއް އިންތިޒާމު ކުރުމަށާ މިދަނޑިވަޅުގައި އެކަކު އެނަކަކާއި މުއާސަލާތު ކުރުމަށް އެހީތެރިކަން ފޯރުކޮށްދިނުމުގެ ގޮތުން ހާއްސަ ޑޭޓާ ޕެކޭޖުތަކެއް ހެޔޮ އަގެއްގައި ފޯރުކޮށްދިނުމުގެ އިންތިޒާމުތައް ހަމަޖެއްސުމަށްވެސް ވަނީ ކުންފުނިތަކުގައި އެދިފައެވެ.\nނަމަވެސް އެ މުއްދަތު ހަމަވިިއިރުވެސް އެކަމާ ގުޅޭ އެއްވެސް މައުލޫމާތެއް ހާމަނުކުރުމުން އާންމުންގެ ފާޑުކިޔުން ސަރުކާރަށް އަމާޒުވިއެވެ. ސަރުކާރުން ރޭ ވަނީ އިންޓަނެޓްގެ އަގަށް ގެނެވޭ ހެޔޮ ބަދަލު މާދަމާ އިއުލާނު ކުރާނެ ކަަމަށް ހާމަކޮށްފައެވެ.


Inthihaabee magaamuthakah 1 sharuthuthakeh kanda alhanee | Mihaaru\nރައްޔިތުންގެ މަޖިލީހުގެ ޖަލްސާއެއްގައި މެމްބަރުން: އެއް ގާނޫނެއްގައި ޝަރުތުތައް ބަޔާން ކުރަން އިންތިހާބުތަކާ ބެހޭ ގާނޫނަށް ވަނީ އިސްލާހު ހުށަހަޅާފައި. - ފޮޓޯ: މަޖިލިސް\n19 ޖުލައި 2016 - 10:53 18 comments\nކުޑަހުވަދޫ ދާއިރާގެ މެމްބަރު އަހުމަދު އާމިރު، އިސްލާހު ހުށަހެޅުއްވި ސަބަބެއްގެ ގޮތުގައި ވިދާޅުވީ ގާނޫނު އަސާސީގެ އެކިއެކި މަގާމުތަކަށް ޝަރުތު ކަނޑައަޅާފައި އޮތްއިރު، އިންތިހާބުތަކަށް ކުރިމަތިލާ މީހުންގެ ޝަރުތުތައް އެއް ހަމައަކުން އެއް ގާނޫނެއްގައި ބަޔާންކޮށްފައި އޮތުމަކީ އިދާރީ ގޮތުންނާއި ގާނޫނީ މަސައްކަތަށް ވެސް އެތައް ފަސޭހައެއް ވެގެން ދާނެ ކަމެއް ކަމަށެވެ.\nމީގެ އިތުރުން ލޯކަލް ކައުންސިލް އިންތިހާބުގެ ގާނޫނުގައި ޝަރުތުތައް ކަނޑައަޅާފައި އޮތް ގޮތުން ގާބިލް އެތައް ބަޔަކަށް ކުރިމަތިނުލެވުމާއި ކުދިކުދި ހިޔާނާތުގެ މައްސަލާގައި އެ މައްސަލައެއް ނިމިގެން ގޮސް ހުކުމް ވެސް ތަންފީޒުވެނިމި، 25 އަހަރަށް ވުރެ ގިނަ ދުވަސްވެފައިވާ މީހުންނަށް ކުރިމަތިނުލެވި އޮތް އޮތުން ނިމުމަކަށް ގެންނަން ޖެހޭ ކަމަށް ވެސް އާމިރު ވިދާޅުވި އެވެ.\n"ގާނޫނު އަސާސީގައި ޝަރުތު ކަނޑައަޅާފައިވާ މީހުން ފިޔަވައި އެހެން ހުރިހާ މީހުންގެ މި ބާވަތުގެ ޝަރުތުތައް އެއް ގާނޫނެއްގައި އެއް ހަމައަކުން ލިޔެ ބަޔާންކޮށްފައި އޮތުމަކީ ހުރިހާ ރައްޔިތުންނަށާއި މުޅި ދައުލަތަށް އެންމެ ފަސޭހަވެގެންދާނެ ކަމެއް،" އާމިރު ވިދާޅުވި އެވެ.\nއާމިރު ވިދާޅުވި ގޮތުގައި ލާމަރުކަޒީ ގާނޫނުގައި ބުނާ ޝަރުތާއި ކައުންސިލް އިންތިހާބާ ބެހޭ ގާނޫނުގައި ބުނާ ޝަރުތާ ވަރަށް ބޮޑެތި ތަފާތުތަކެއް އެބަހުއްޓެވެ. އެގޮތުން މަޖިލީހުގެ މެމްބަރު ކަމަށް ކުރިމަތިލެވުނަސް، ލޯކަލް ކައުންސިލަށް ކުރިމަތިނުލެވޭ ބައެއް ކަހަލަ ޝަރުތުތައް ހުރިކަން އޭނާ ފާހަގަކުރެއްވި އެވެ.\n"ރާއްޖޭގެ ރަށްތަކުގައި އެބަތިބި ރަށަށް ހިދުމަތްކޮށްފައި ތިބި މީހުން. އެކަމަކު އޭނާގެ މައްޗަށް ހިޔާނާތުގެ ކުށެއް ސާބިތުވީމަ ކައުންސިލަށް ކުރިމަތިނުލެވޭ. އެ ހަމަތައް ތާށިކޮށްފައި ހުރި. އެކަމަކު މަޖިލީހަށް ކުރިމަތިލެވޭ. އެއީ ހަމަޖެހޭ އުސޫލެއް ނޫން،" އާމިރު ވިދާޅުވި އެވެ.\nއޭނާ ވިދާޅުވީ ކުދިކުދި ހިޔާނާތުގެ މައްސަލަތަކުގައި ރަށަށް ހިދުމަތްކޮށްފައި ތިބި، އަދި މީހުންގެ ތާއީދާއި ލޯބި ލިބިފައި ތިބި މީހުން ކައުންސިލަށް ކުރިމަތިނުލެވި އެބަތިބި ކަމަށެވެ. އެހެންވެ، ގައުމަށް ހިދުމަތް ކުރުމުގެ ފުރުސަތު އެމީހުންނަށް ލިބެން ޖެހޭ ކަމަށް އޭނާ ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް ލޯކަލް އިންތިހާބު ރަށު ކައުންސިލް އަތޮޅު ކައުންސިލް ސިޓީ ކައުންސިލް މެމްބަރު އަހުމަދު އާމިރު (ކުޑަހުވަދޫ)


Kuriah Oiy Hafthaa Ves Grade6In Dhashuge Dharivarunnah School Thah Bandhu - Vaguthu\nމާލެ ސަރަހައްދުގައި ހަލުވި ކަމާއި އެކު ކޮވިޑް-19 ފެތުރެމުން ދާތީ އެ ސަރަަހައްދުގެ ސްކޫލްތައް އެލްކޭޖީއިން ފެށިގެން ހައެއް އާއި ހަމައަށް ބަންދު ކޮށްފިއެވެ.\nއެޑިއުކޭޝަން މިނިސްޓްރީން ނެރެފައިވާ އިއުލާނެއްގައި ވިދާޅުވެފައި ވަނީ އަންނަ ހަފްތާގައި ވެސް މާލޭ ސަރަޙައްދުގެ ސްކޫލްތަކުގެ އެލްކޭޖީ އިން ފެށިގެން ގްރޭޑް ހަ ގެ ކުދިން ސްކޫލަށް އައިސް ކިޔެވުން ހުއްޓާލައި އޮންލައިންކޮށް ކުރިއަށް ގެންދިއުމަށް އެމިނިސްޓްރީން ނިންމައިފައިވާ ކަމަށެވެ.\nއެހެން ނަމަވެސް ގްރޭޑް ހަތެއް އިން ފެށިގެން 12 ގެ ދަރިވަރުން ކިޔެވުން ކުރިއަށް ގެންދިޔުމަށް ހަމަޖެހިފައިވަނީ ސްކޫލަށް ހާޒިރުވެގެން ކަމަށް މިނިސްޓްރީން ވަނީ ވިދާޅުވެފައެވެ.\nއެޑިއުކޭޝަން މިނިސްޓްރީން މިގޮތަށް ނިންމުމެއް ނިންމާފައިވަނީ މާލެ ސަރަހައްދުގައި ކޮވިޑް-19 ގެ ވޭދަނަތައް އިތުރުވަމުންދާތީ، ހެލްތް ޕްރޮޓެކްޝަން އޭޖެންސީ (އެޗްޕީއޭ) ގެ އިރުޝާދުގެ މަތިން، ބަލި ކޮންޓްރޯލް ކުރުމަށް އަޅާ ފިޔަވަޅެއްގެ ގޮތުން ކަމަށްވެސް އެޑިއުކޭޝަން މިނިސްޓްރީން މީގެ ކުރިން ވަނީ ވިދާޅުވެފައެވެ.\nމިއަހަރު ފެށުނު ފަހުން ރާއްޖެއިން ކޮވިޑް-19 އަށް ފައްސިވާ މީހުންގެ އަދަދު އިތުރުވާން ފަށާފައިވާއިރު، ރާއްޖެ އަށް ކޮވިޑްގެ "ތިންވަނަ ރާޅެއް" މިހާރު އަރާފައިވާ ކަމަށް ކަމާއި ގުޅުން ހުރި އިދާރާތަކުން ވަނީ ހާމަ ކޮށްފައެވެ. އޭގެ ފަހުން ކޮންމެ ދުވަހަކު ބައްޔަށް ފައްސިވާ މީހުންގެ އަދަދު އުޅެނީ 100 އަށްވުރެ މަތީގައެވެ.\nމާޗް 19, 2021 06:56\nމިކަމަކީ ކުދިންގެ އިލްމީ ގާބިލްކަން ދުއްވާލާ ސޯޝަލީ އޮކްވާޑް ކަންނެތް ދިވެހި މުޖުތަމައެއް ބިނާކުތުމަށް ހިންގާ ޖަރީމާއެއް.\nމާޗް 19, 2021 06:59\nސަރުކާރަކަށް ތައުލީމު ދެވޭނެ ގޮތެއް ނުހެދުނެއްނު. ދެން ހަދަންވީ ގޮތަކީ، ދީނީ އިލްމުބއުގަންނައިދިނުމާއި ފިޒިކަލް އެކަޓިވިޓީން ކުދިން ބިނާ ކުރަންވީ. ރަސޫލް ޒަމާނާ އެއްގޮތަށް ލަޝްކަރުތައް އުފައްދަންވީ.\nމާޗް 19, 2021 07:02\nޅަ ޖީލެއް ގަސްދުގައި ހަލާކު ކޮށްލަނީ.\nމާޗް 19, 2021 07:03\nއައއިއެމްއެފް ގެ ލޯނު ހޯދަން މިގައުމުގެ ޅަ ދަރިން ގުރުބާން ކުރަނީ. މިއީ ނުލަފާ ސަރުކާރެއް.


SunOnline: Dhaadhu maaziyaagai ithuru thin aharu madu kuran ninmaifi\nދާދު މާޒިޔާގައި އިތުރު ތިން އަހަރު މަޑު ކުރަމަށް ނިންމައިފި\nޢަބްދުﷲ އައިމަން 26 Mar 2019, 14:55\nނާއިޒް ހަސަން (ދާދު)ގެ ކޮންޓްރެކްޓް މާޒިޔާއިން އިތުރުކުރުމަށް ބޭއްވި ހަފްލާގެ ތެރެއިން --- ފޮޓޯ/ މާޒިޔާ\nގައުމީ ޓީމުގެ ހުނަރުވެރި ފޯވާޑް، ނާއިޒް ހަސަން (ދާދު) ކުރިއަށް އޮތް ތިން ސީޒަނުގައި ވެސް މާޒިޔާ ސްޕޯޓްސް ކުލަބުގައި މަޑު ކުުރުމަށް ނިންމައިފި އެވެ.\nޓީސީ ސްޕޯޓްސް ކުލަބާ އެކު ބޮޑެތި ކާމިޔާބީތައް ހޯދުމަށްފަހު ދާދު މާޒިޔާއަށް ސޮއި ކުރީ މިދިޔަ އަހަރު އެވެ. އޭނާ ވަނީ ވޭތުވެ ދިޔަ އަހަރުގެ ދިވެހި ލީގު މާޒިޔާއިން ހޯދި އިރު އެ ޓީމުގައި މޮޅު ކުޅުމެއް ދައްކާ މުހިންމު ގޯލުތަކެއް ޖަހައިދީފަ އެވެ.\nދިވެހި ޕްރިމިއާ ލީގުގައި ޓީސީއާއި މާޒިޔާ ކުޅުނު މެޗުގެ ތެރެއިން ނާއިޒް ހުސައިން (ދާދު) ބޯޅަ ހިފައިގެން ކުރިއަށް ދަނީ --- ފޮޓޯ/ އެފްއޭއެމް\nމުހައްމަދު ނިޒާމް (ނިޒާމްބެ)ގެ ކޯޗުކަމުގައި ޓީސީ ސްޕޯޓްސް ކުލަބު އޮތް އިރު ދާދު ޓީސީއާ ގުޅުނު އިރު އޭނަގެ އުމުރަކީ އެންމެ 19 އަހަރެވެ. އެ އަހަރު ޓީސީ އިން ލީގުގެ ދެވަނަ ހޯދުމުގައި އިސް ދައުރެއް އަދާ ކުރި ދާދު ވަނީ އެ އަހަރުގެ ލީގުގެ އެންމެ މޮޅު ޒުވާން ކުޅުންތެރިޔާގެ މަގާމް ވެސް ހޯދާފަ އެވެ.\nދާދު އެންމެ ފާހަގަ ކޮށްލެވެނީ 2017 ވަނަ އަހަރު ބަންގަލަދޭޝްގައި އޮތް ޝެއިހް ކަމާލް ކަޕުގެ ޗެމްޕިއަންކަން ޓީސީ ހޯދި އިރު ދެއްކި މޮޅު ކުޅުމަށެވެ.\nމީގެ އިތުރުން ދާދު ވަނީ ވޭތުވެ ދިޔަ އަހަރު އޮތް ސާފު ޗެމްޕިއަންޝިޕް ރާއްޖެއިން ކާމިޔާބު ކުރި އިރު ޓީމުގައި ހިމެނި ތަފާތު މޮޅު ކުޅުމެއް ދައްކާފަ އެވެ.\nއެގޮތުން ޓީސީއާއި މިދިޔަ އަހަރުގެ ލީގު ކާމިޔާބު ކުރި އިބްރާހިމް ވަހީދު (އިއްްބެ)އާއި ހުނަރުވެރި މިޑްފީލްޑަރު ހަމްޒާ މުހައްމަދު (ހަމްޕު) އަދި ތަޖުރިބާކާރު ޑިފެންޑަރު އަހުމަދު އަބްދުﷲ (ލިލީ)ގެ އަބްދުﷲ ހަނީފް (ބެންޖޯ) ގެ އިތުރުން އިބްރާހިމް މަހުދީ (ފޭދޫ އިއްބެ) ވެސް ވަނީ އެ ޓީމާ ގުޅިފައެވެ.\nއަދި ވޭތުވެ ދިޔަ ސީޒަނުގައި ވެސް އެ ޓީމަށް މޮޅު ކުޅުމެއް ދައްކައިދީފައިވާ އެ ޓީމުގެ ކެޕްޓަން އަސަދުﷲ އަބްދުﷲ (އަސައްކޮ) އަދި ޓީމުގެ ފަހަތް ބަލަހައްޓަމުން އަންނަ ތިން ކުޅުންތެރިން ކަމަށްވާ މުޖުތާޒް މުހައްމަދު (މުޖޭ)އާއި ސަމޫހު އަލީ (ސަމުއްޓެ) އަދި އަމްދާން އަލީ (އެންޑީ)ވެސް ވަނީ އެ ޓީމުގައި މަޑު ކުރަން ނިންމާފައެވެ. އަދި އޭގެ އިތުރުން އެ ޓީމުގެ މެދުތެރެ ބަލަހައްޓަމުން އަންނަ މުހައްމަދު އިރުފާން (އިރޭ) އަދި ހަސަން ޝިފާޒް (ޑުންގާ)ވެސް ވަނީ މާޒިޔާއެކު ކޮންޓްރެކްޓް އިތުރުކޮށްފައެވެ.\nމިދިޔަ އަހަރު މާޒިޔާގެ ޓީމުގައި ހިމެނުނު ބައެއް ކުޅުންތެރީން މި ސީޒަނުގައި އެ ޓީމުން ނުފެންނާނެއެވެ. ޓީމުގައި ހިމެނުނު މުހިންމު ކުޅުންތެރީންތަކެއް ވަނީ އެހެން ޓީމުތަކާ ގުޅިފައެވެ. އެގޮތުން އިސްމާއީލް އީސާ (މެސީ) ޓީސީއަށް ބަދަލުވި އިރު ޔަސްފާދު ހަބީބު (މުލަކޭ) ވަނީ ދަ ގްރާންޑޭއަށް ސޮއިކޮށްފައެވެ. އަދި އަހުމަދު އިމާޒް (އާއްކޮ) ވަނީ ދާދި ފަހުން ދަ ގްރާންޑޭއަށް ސޮއިކޮށްފައެވެ.\nމީގެ އިތުރުން ވޭތުވެ ދިޔަ ސީޒަނުގައި މާޒިޔާއަށް ކޯޗުކަން ކޮށްދިން އިސްމާއިލް މަހަފޫޒް (އިންމަ) ވަނީ މި ސީޒަނުގައި ދަ ގްރާންޑޭގެ ކޯޗުކަމާ ހަވާލުވުމަށް އެއްބަސް ވެފައެވެ. އަދި މި ސީޒަނުގައި މާޒިޔާގެ ކޯޗުކަމާއި ހަވާލުވާނެ ފަރާތެއް އަދި އެ ކުލަބުން އަންގާފައެއް ނުވެއެވެ.


އެރިކާ ކަސައުޓީގެ ޕްރޭނާގެ ރޯލް ދޫކޮށްލާ ވާހަކަ އަކީ ދޮގެއް\nފޭނުންވަނީ ޕްރޭނާގެ ރޯލުން އެރިކާ ބަލައިގެންފައި\n18 އޯގަސްޓް 2020 | އަންގާރަ 16:32\nސްޓާޕްލަސް އިން ދައްކަމުންދާ މަޝްހޫރު ޑްރާމާ ސީރިއަލް "ކަސައުޓީ ޒިންދަގީކީ" ގައި ޕްރޭނާގެ ރޯލް އަދާ ކުރަމުންދާ އެރިކާ ފެނާންޑޭޒް އެ ޝޯ ދޫކޮށްލާކަމުގެ އަޑުތަކެއް ވަނީ ފެތުރެން ފަށާފައެވެ.\nއެކަމާއި ގުޅިގެން ޓައިމްސް އޮފް އިންޑިއާއަށް ދިން އިންޓަވިއުއެއްގައި އެރިކާ ބުނެފައިވަނީ އެނާ އެ ޝޯ ދޫކޮށްލަން އުޅޭ ކަމަށް ދެކެވޭ ވާހަކަ ތަކަކީ ހަޤީގަތެއް ނެތް ވާހަކަ ތަކެއް ކަމަށެވެ. އަދި އޭނާ އެ ޝޯގައި މަސައްކަތް ކުރަމުންދަނީ ވަރަށް ގަޔާވެގެން ކަމަށް އެރިކާ ވަނީ ބުނެފައެވެ.\nކޮންމެ އަކަސް ފޭނުންވަނީ ޕްރޭނާގެ ރޯލުން އެރިކާ ބަލައިގެންފައެވެ. އެހެންކަމުން މި ޚަބަރު ވެގެންދާނީ އެރިކާގެ ފޭނުންނަށް ލިބިގެންދިޔަ އުފާވެރި ޚަބަރަކަށެވެ.\nކަސައުޓީގައި ޕްރޭނާގެ ރޯލަށް " ޔޭހޭ މުހައްބަތޭން" ގެ ލޯޑް ޜޯލުން ފެނިގެންދާ ދިވްޔަންކާ ތްރިޕަތީ ހަމަޖައްސަން އުޅޭ ކަމުގެ އަޑުތަކެއް ވެސް ވަނީ ފެތުރެން ފަށާފައެވެ. މި ޚަބަރު ދިވްޔަންކާ ވަނީ ދޮގުކޮށްފައެވެ.\n"ކަސައިޓީ ޒިންދަގީކީ" ގައި އަނޫރާގު ބާސޫގެ ރޯލުން ފެނިގެންދާ ޕާތް ސަމްތާން މި ޝީ ދުކޮށްލަން އުޅޭ ކަމަށް ވެސް ރިޕޯޓްތައް ވަނީ ބުނެފައެވެ. މި ޝޯ ދޫކޮށްލުމަށްޓަކައި ނޯޓިސް ދީފައިވާ ކަމަށާއި ކަސައުޓީގެ ޝޫޓިންތައް އޭނާ ކުރިއަށް ގެންދާނީ މި ފެށޭ ސެޕްޓެމްބަރު މަހުގެ 10 ނުވަތަ 11 އާ ހަމައަށް ކަމަށް ރިޕޯޓްތައް ބުނެއެވެ.


SunOnline: Story: #Neygihithaakulheli - 30\nނޭނގި ހިތާ ކުޅެލީ - 30\n3 މަސް2ހަފްތާ ކުރިން - 08 މާޗް 2018 11\nއެޕާޓްމެންޓްގެ ދޮރު ހުޅުވާލާފައި ކޮންމެވެސް މީހަކު އެތެރެއަށް ވަންއިރުވެސް ލިވިއާއަށް ރޭކާލީކަމަކަށް ނުވިއެވެ. ނަމަވެސް ކައިދަންއަށް ކިތަންމެހާވެސް ރީއްޗަށް ފެނުނެވެ. ކައިދަން އޭނަގެ ގައިމަތީގައި އޮތް ލިވިއާ ދުރުކޮށްލަން އުޅުމުން ވިއްސައިގެންގޮސް ޖެހުނީ ރަގްމަތީގައެވެ.\n"ތީ ހަމަ ކައިތަ. މަށަށް ޝައްކޭ. އިންސާނެއްގެ ނުހުންނާނެ ތިކަހަލަ ބާރެއް.........." ކުރިމަތީގައި ކޮޅަށް ހުރި ކައިދަންގެ ދެފައިގާ އޮޅުލައިގަންނަމުން ބަލައިލީ ފަރި ނަޒަރަކުންނެވެ.\n"އަނހަ......" ކައިދަން ރަކިގޮތަކަށް ހީލިއެވެ. "ލޫކް ޓްރި....ޓްރިޕް ކެންސަލްވީތަ؟ އައި ކެން އެކްސްޕްލެއިން........"\nދާދި ކައިރީގައި ލުކުމާން އަތް މުއްކަވައިގެން ހުރިތަން ފެނިފާ ލިބުނު ސިހުމާއި ބިރާއިއެކު ލިވިއާގެ މޫނަށް އަނދިރިވާގޮތްވިއެވެ. އޭނަ ކައިދަންގެ ފައިން އަތް ދޫކޮށްލީ ކަރަންޓުގައި ޖެހުނުފަދަގޮތަކަށް ފުންމައިގެން ގޮހެވެ. އެއާއިއެކު ކައިދަންގެ ފަހަތަށް ވަދެ ފިލަން މަސައްކަތްކުރެވުނެވެ. ކިތަންމެފަހަރަކު ލުކުމާންއަށް ސިއްރުން އޭނަ ކައިދަންއާއި ބައްދަލުކޮށް ވާހަކަދައްކައިފިއެވެ. ޑޭޓްތަކަށް ޖައްސާލައިފިއެވެ. ނަމަވެސް ދެމީހުން ސިއްރުން ކުރަމުން އައިކަންތައް މިގޮތަށް ފަޅާއަރާފާނެކަމަކަށް އޭނަ ހިޔެއްނުކުރެއެވެ. އެދެމީހުންނަށް އަބަދުގެ އަބަދަށް މިގޮތަށް އުޅެވޭނެކަމަށް ހީކުރެވުނެވެ. ނަމަވެސް މިއޮތް ވިއްސާރަރޭ ލުކުމާން އެދެމީހުން އެންމެ ހޫނުކަން މަތީ ތިއްބާ ވަގުހިފައިފިއެވެ.\nލުކުމާން ކުރިއަށް ޖެހުނުގޮތަށް ކައިދަންގެ މޫނަށް އެތިފަހަރެއް ވީއްލާލައިފިއެވެ. އެކަތިފަހަރުން އޭނަ ފިނިވާނީ ކިހިނެއްހެއްޔެވެ؟ ދެވަނަ އަދި ތިންވަނަ އެތިފަހަރުވެސް ވީއްލާލައިފިއެވެ. ކައިދަން ހުރީ ސްތެޗޫއެއްހެން ގުޑާވެސް ނުލައެވެ. ލުކުމާންއަށް ދޫކޮށްގެންނެވެ. ކުރެވުނު ކުށުގެ އަދަބު ލިބިގަންނަން އަމިއްލަ ނަފުސް ދީގެން ހުރިފަދައެވެ. އަނގަމަތި ފެޅި ލޭ އޮހެންފެށިއެވެ. އޭރުވެސް ލިވިއާ ހުރީ ކައިދަންގެ ފަހަތަށް ވަންގޮތަށް ކުޑަކުއްޖެއްހެން ދެއަތުން މޫނު ފޮރުވައިގެންނެވެ. ދެލޯ މަރާ ތަގުޅިކޮށްލައިގެންނެވެ. ލުކުމާން ވީއްލާލާ ކޮންމެ އެތިފަހަރަކާއިއެކު އޭނަގެ ހިތްވެސް ގުޑައިލިއެވެ. މިއީ ފެންނާނެ ބިރުވެރި ހުވަފެނެއްނަމައެވެ. ލުކުމާންއާއި ރުޅިވާކަށް ލިވިއާ ބޭނުމެއްނޫނެވެ. އެހިތުގައި ލުކުމާންއަށްޓަކާ ވަނީ ތަފާތު އިހުސާސްތަކެވެ. އެހެންކަހަލަ ލޯތްބެކެވެ.\n"ލޫކް ޕްލީޒް ސްޓޮޕް. ޔޫ ކުޑް ކިލް ހިމް.............." ލިވިއާ އެއްޗެކޭ ބުނެފާ ކުރިއަށް ޖެހުނެވެ. އެ ލަފުޒުތަކުން އަޖައިބެއްފަދަ ތަފާތެއް އައެވެ. ލުކުމާންގެ އަތުގެ ހަރަކާތްތައް ހުއްޓުނެވެ. ކައިދަންގެ މޫނުން އޮހެމުން ދިޔަ ލޭތައް ފެނި ހޭވެރިކަންވިއެވެ. ދެލޯބިވެރިޔެއްގެ ދޭތެރެއަށް ހުރަސްއަޅަން އޭނަ ނުޖެހޭނެކަން ވިސްނުނެވެ. ނަމަވެސް ލުކުމާން ލިވިއާގެ މޫނަށް ބަލައިލާކަށް ބޭނުމެއް ނުވިއެވެ. އެމޫނަށް ބަލައިލަން އޭނަގެ ޟަމީރު ހުއްދައެއް ނުދިނެވެ. ބާރުބާރަށް ހިގާފައިގޮސް ކޮޓަރިއަށްވަދެ ދޮރު ޖެހިއަޑު ވާރޭގެ ތެރެއިންވެސް ގުގުމައިލިއެވެ.\nކަރުނައިން ފުރިފައިވާ ސިހުން އެކުލެވޭ ދެލޮލުން ކައިދަންއާއި ހަތަރުކަޅި ހަމަކޮށްލުމަށްފަހު ލިވިއާ އަވަސްވެލާފައި ފްރިޖް ހުޅުވިއެވެ. އައިސްޕެކެއް ނަގާފައި ކައިދަންގެ މޫނުގައި ރަތްވެފައިވާ ތަންތަނުގައި ޖައްސާދޭން އުޅުމުން ކައިދަން އެއަތް ދުރަށް ޖައްސާލައިފިއެވެ. އަދި ގޮނޑިމަތީގައި އޮތް ޓީޝާޓް ބޮލަށް މަހާލުމަށްފަހު އޭނަ ބަހަކުންކުރެ ބަހެއް ބުނުމެއްނެތި ހިނގައިގަތީ ދޮރާއި ދިމާލަށެވެ. ލިވިއާއަށް ހުއްޓުވާކަށް ނުކެރުނެވެ. ކައިދަން އެހެރީ ދެރަވެފައެވެ. ޝޮކެއްގައެވެ. އެންމެ ގާތް އެކުވެރިޔާއަށް ބޭވަފާތެރިވެ އޭނަގެ ލޯބިވެރިޔާއާއިއެކު ރެޑްހޭންޑްކޮށް ހިފުމުން ލަދުގަންނާނެއެވެ. ތިންމީހުންގެ ހިތަށްވެސް އެރި ލޮޅުން ފަސޭހައެއްކޮށް ފިލައިގެނެއް ނުދާނެއެވެ. ލިވިއާ އަތް އުފުލައިލިގޮތަށް ބަލަން ހުއްޓާ އެދޮރު ލެއްޕިއްޖެއެވެ. ތެޅިތެޅިވާ ހިތަކާއިއެކު އޭނަ ކައިދަންއަށް މެސެޖެއް ކޮށްލައިފިއެވެ. ކައިދަންގެ ސަބަބުން ލުކުމާން އޭނައާއި ރުޅިވެއްޖެނަމަ ހަގީގީ ފިރިހެނެއްހެން ކައިދަން ޒިންމާ ނަގާ އޭނައާއިއެކު އަބަދަށްޓަކާ ވާނެކަމުގެ ޔަގީންކަން އެބައޮތްކަމުގައި ބުނެ އޭނަ ހިތްހަމަޖައްސަން މަސައްކަތްކުރިއެވެ.\nއަނެއްކޮޅުން ލުކުމާންގެ ހިތުގައި ޖެހިފައިވާނެ ވަރާއި ދެރަވާނެވަރު ހިތަށް އަރާފައި އޭނަގެ ހިތަށް މޮޅިވެރިކަންވަނެވެ. ލުކުމާން އެހާ ބޮޑަށް އޭނަދެކެ ލޯބިވާއިރު އެފަކީރަށް ވާނީ ކިހިނެއްހެއްޔެވެ؟ ސަވާނާއާއި ކައިވެނިކުރީވެސް އޭނައަށްޓަކައެވެ. އެހިތުގައި ސަވާނާއަށްޓަކާ އެއްވެސް އެއްޗެއްނެތެވެ. މިހާރު ނުވީތާކަށް ވަރިވެސް ކޮށްލައިފިއެވެ. ލުކުމާންގެ ހުރިހާވެސް އުފަލަކީ އޭނައެވެ. ލުކުމާން އަދިވެސް އެނބުރި އަންނާނެއެވެ. ހިތަށް ކިރިޔާވެސް ތަސައްލީއެއް ލިބުނީ ލުކުމާންއާއި ސަވާނާ ދުވަހަކުވެސް ނުގުޅޭނެކަމަށް ހިތަށް ޔަގީންކޮށް ދެވުނީމައެވެ. ލުކުމާންއަށް ސަވާނާއަށްވުރެ މާ ރީތި މުއްސަދިކުއްޖެއް ލިބިދާނެއެވެ. ކައިދަންގެ ޚާންދާނުގައި އެފަދަ މުއްސަދި އަންހެންކުދިން އުޅޭނެ ނޫންހެއްޔެވެ.\nލުކުމާން އޭނަގެ ހެދުންތަކާއި ރީތިވާން ގެންގުޅޭ ސާމާނު ދަބަހަށްލާ ނިމުނުއިރު ފުދޭވަރަކަށް ދަންވެޖެއެވެ. ތޫފާންވެސް ތަންކޮޅެއް މައިތިރިވެލައިފިއެވެ. ލޮލުން އެންމެ ކަރުނަތިއްކެއް އޮހޮރުވާނުލިނަމަވެސް އޭނަގެ ހިތަށް ފުން އަސަރުތަކެއް ކޮށްފައިވިއެވެ. ލިވިއާއާއި ވަކިވުމަށްވުރެ ދެރަވީ އެތައް އަހަރެއްވާންދެން އެކުވެރިއެއް ކަމުގައި ދެކުނު ކައިދަންއާއި އޮތް ގުޅުން ކަނޑާލަންޖެހުމުންނެވެ. އެކަމަކު އޭނަ އެކުރީ ދުވަހަކު މާފުދެވޭނެ ކުށެއްނޫނެވެ. ބޯ ހޫރާލާފައި ބާރަކަށް ދަބަސް ލައްޕާލުމަށްފަހު ޒިބު އަޅުވަމުން ލޮލުން ވެއްޓުނު އެންމެ ކަރުނަތިކި ފޮހެލައިފިއެވެ.\nލިވިއާ ބުނާގޮތުން އިޒިކްއާއި ސަވާނާ އުޅެނީ ރައްޓެހިވެގެންނެވެ. އެކަން އޭނައަށް ޔަގީންވީ އާލިމާ ލިވިއާއަށް ވައިބާ ކޮށްފައި ހުރި ފޮޓޯއަކުންނެވެ. ދެމީހުން ބައްދާލައިގެން ތިބި ފޮޓޯއިން ހުރިހާކަމެއް ސާބިތުކޮށްދިނެވެ. އާލިމާ ބުނިގޮތުން އެއަށްވުރެ ގައިގޯޅި ފޮޓޯތަކެއް ނެގުނެވެ. އެންމެ ފޮޓޯއެއް ވައިބާ ކުރެވުނުތަނާ އިޒިކް އޭނަގެ ފޯނު އަތުލައިގެން ފޮހެލީ އެވެ. އެކަމާއި ޖިލް މައްސަލަ ޖައްސައިގެން އިޒިކް އާއި ދެމީހުން ބައްދަލުކޮށް އުޅެނީ ގެއިން ބޭރުގައެވެ. އާލިމާގެ ވާހަކަތަކަށް އެހާ ސަމާލުކަމެއް ދޭކަށް ލުކުމާން އޭރު ބޭނުމެއްނުވިއެވެ. ސަވާނާ ކޮންމެ ގޮތަކަށް އުޅުނަސް އޭނައަށް ކޮންކަމެއް ހެއްޔެވެ. ނަމަވެސް އޭނަ އަދިވެސް މަންމަގެ ގާތަކަށް ނުދާނެއެވެ. ހަޔާތުގެ ހުރިހާކަމެއް ހަމަޖެހި ނިމުމަށްފަހު ނޫނީ އޭނަގެ އަސްލު އެހެން މީހަކަށް އަންގާކަށް ހިތެއްނޭދުނެވެ. އަދިވެސް ދާނީ މޭޕްލްވިލާއަށެވެ. ސަވާނާ އެހެން އުޅުނީތީ އަދަބުވެސް ދެވިދާނެއެވެ. ދޮގުހަދާފައި ވަރިވެގެންނޭ ކިޔައިގެން އެއުޅެނީ އިޒިކް އަތު އަޅުވާލަންވެގެންނެވެ. ހުރިހާ އަންހެނުންނަކީވެސް ބޭވަފާތެރި ނުބައި ނުލަފާ ބަޔަކީއެވެ. އިތުބާރުކުރަން ހެޔޮނުވާނެއެވެ.\nމޭޕްލްވިލާގެ ދޮރު ހުޅުވާލުމާއިއެކު ސިޓިންރޫމްތެރެ ފެނިފާ ހޮޑުލަވާގޮތްވިއެވެ. މިއިން ދުވަހެއްގައި މިތަން ސާފުކޮށްފައިވާކަމެއް ނޭގެއެވެ. ނިކަމެތި ހާލުގައި އުޅުނުއިރުވެސް ސާފުތާހިރުކަމަށް ލޯބިކުރާ ޒުވާނަކަށްވާތީ މިއީ އޭނައަށް ކެތްކުރެވޭ ޒާތުގެ ކަމަކަށް ނުވިއެވެ. ސަވާނާވެސް ދިޔައީ ބާވައެވެ. އާލިމާ ކޮބާހެއްޔެވެ؟\nލުކުމާން ސިޑީގެ މެދަކާއި ހަމަޔަށް އެރުނުތަނާ ސަވާނާ ނިދާހެދުމުގައި ހުރެ ސިޑިން ފައިބަން އައެވެ. ސަވާނާގެ ނަޒަރު ލުކުމާންއާއި އަމާޒުވީ ސިކުންތު ކޮޅު ގެއިން ކަރަންޓުގެ އަލިކަން ކެނޑި މުޅިތަން ކަނު އަނދިރިކަމަށް ގެނބުނެވެ. ވިއްސާރަ ރެއެއްގެ ދަންވަރު ވަގުތަށް ވުމާއިއެކު މިގޮތަށް ލުކުމާން ފެނުމުން އެކުއްޖާ ފަކީރު ބިރުން އަނބުރައިގަތީކަން ނޭގެއެވެ. ފައި އަރި އަޅައިލިއިރަށް ލުކުމާންގެ ހުޝިޔާރުކަމުން ކުރިއަށް ޖެހިލާފައި ހިފެހެއްޓިއެވެ. ލުކުމާންގެ އަތުގެ ހިމާޔަތްލިބުނުއިރު އޭނައަށް ސަވާނާގެ މޭ ތެޅޭލެއް ބާރުކަން އިހުސާސްވިއެވެ. އެ ތުނި ހަށިގަނޑު ލުކުމާންގެ ގަޔާއި ޖެހި ފިތި ގާތްކަމުން ވައިރޯޅިއެއް ވަދެލާނެ ޖާގައެއްވެސް ނެތެވެ. ލުކުމާން ފޯނުން އަލި މޫނަށް އަލި އަޅުވައިލުމުން ސަވާނާ ދެލޯ ކުޑަކޮށް ހުޅުވާލައިފާ ފަހަތަށް ކަނދުރާ ޖައްސާލަން މަސައްކަތްކުރިއެވެ. ނަމަވެސް އޭނައަށް ލުކުމާންގެ ނޭވާގެ މީރުވަސްދުވިއެވެ.\n"ލޫކް....މި ވަގުތު...މި...މިގޭ......." ސަވާނާ ތުންފަތް ޖައްސާ ބާރުކޮށްލަމުން އެއްޗެކޭ ކިޔަން އުޅުނެވެ. ދެމީހުންގެ ގާތްކަމުން އެތައް އަސަރުތަކެއްކޮށް ސަވާނާއަށް ހޫނުވެ ހުރިހާ ލޭތައް މޫނަށް ޖަމާވިއެވެ.\n"ކްރޭޒީ. އަނބުރައިގަތް ކަމަށް ހެދި ހަމަ އެކްޓެއްކޮށްލީ. ތިހެން އަހާއިރު މިއީ އަހަރެންގެ އަމިއްލަ ގެކަން ހަދާނެއްނެތީތަ. ބޭނުން ކޮންމެ ގަޑިއެއްގައި މިގެއަށް ވަދެވޭނެ........" ލުކުމާން ސަވާނާ ގަޔާއި ދުރުކޮށްލާފައި ސިޑި ކަޑައްތުކުރަން ފެށުމުން ސަވާނާ ރެއިލިންގާ ހިފެހެއްޓީ ފައިގާ ހަކަތަދޫވެގެން ވެއްޓިދާނެތީއެވެ. އެކުޑަ ސިކުންތުކޮޅުވެސް ހަތަރެސްފައިން ދާހިއްލާލައިފިއެވެ.\n"ސިހުނު ވަރުން ފައި އަރި އަޅައިލީ. ފެއިންޓްވީއެއް ނޫން..." ސަވާނާއަށް ކުޑަ ހިތްވަރެއް ލިބޭގޮތްވެފާ ބާރަށް ކިޔައިލިއެވެ.\n"ޝަޓަޕް. އަހަރެން ތިރިއަށް އަންނަންވާއިރަށް ސިޓިންރޫމް ސާފުކުރޭ. އިންސާނުން އުޅެން އެކަށީގެންވާ ތަނެއްހެން މިގެތެރެ ހީއެއްނުވޭ. ގޮނޑެއްވެސް މިއަށްވުރެ ތާހިރުވާނެ........ " ލުކުމާން ނޭފަތުގައި އަތްއެޅިއެވެ.\nސަވާނާ އެރޭ ހޭލެވުނީ ގުގުރައިގަތްއަޑަށް ބިރުންނެވެ. އާލިމާއަށް ގުޅަގުޅާ ފޯނު ނުނެގުމުން ކޮޓަރީގައި އެކަނި އޮންނަން ނުކެރިގެން ތިރިއަށް އަންނަން އައިއިރު ލުކުމާންއާއި ދިމާވުމުން ހިމާޔަތާއި ރައްކާތެރިކަން ލިބުނު ފަދަ އިހުސާސެއްކުރެވުނެވެ. ނަމަވެސް އެ ލުކުމާންގެ ފަރާތުން ހަމްދަރުދީއަކަށް އުއްމީދުކޮށްގެން ނުވާނެކަން އެނގުނީ ދަންވަރުވެސް އޭނައަށް އެކުރި އަމުރަކުންނެވެ. ވަރިކޮށްފައި އަދިވެސް އަޅެއްހެން ގެންގުޅެން އަނބުރާ އޭނަގެ ހަޔާތަށް އައީ ނޫންކަމެއް ނޭގެއެވެ.\nސަވާނާ ސިޓުންރޫމްގެ ބޮކިތައް ދިއްލާލުމާއިއެކު އަނގަމަތީ އަތްއަޅާލެވުނެވެ. ކުޑަވަރެއްގެ ތޫފާނެއް އަރާފައި އޮތްތަނެކެވެ. އެތަންމިތާގައި ދަޅުތަކާއި ފެންފުޅިތަކެވެ. ބޭނުންކޮށްފައި ހުރި ޓިޝޫތައް އެތަން މިތާ ގައެވެ. ދޮންކެޔޮ ކައިފާ ހުރި ތޮށިތަކެވެ. ބިއްލޫރިމޭޒު މައްޗަށް ޗޮކްލެޓްކުލައިގެ ދިޔާ އެއްޗެއް އެޅި ތިރިއަށް ފައިބާފައި ހުއްޓެވެ. ޕިއްޒާއާއި ބާގާފަދަ ކާއެއްޗެހީގެ ބާކީބައިން ޑަސްބިން ފުރި ބަންޑުންކޮށްފައިވަނީ އޭނައެއް ނޫނެވެ. އާލިމާއެވެ. އޭނަ ގަސްތުގައި ސަވާނާ ކޮޓަރިން ނުނިކުމެ އުޅޭތީ މިހިރީ ޖެއްސުންފަށެއް ކޮށްލާފައެވެ. މިއިން ދުވަހެއްގައިވެސް ގެ ސާފުކުރިކަމެއް ނޭގެއެވެ. ލުކުމާން ނޫން ކޮންމެ މީހެއްވެސް ބޮލަށް އުދަގޫވާވަރުވާނެއެވެ. ދެ އަންހެންކުދިން އުޅޭތަނެކޭ ބުނާވަރެއް ނޫނެވެ. ސަވާނާ ތުންފިތާލުމަށްފަހު ބިންމަތީގައި އިށީދެ ހުރިހާ އެއްޗެއް ނަގާ ތަން ސާފުކުރަންފެށިއިރު އަދިވެސް ބޯކޮށް ވާރޭވެހޭ އަޑު ނޫން އަޑެއް ކަންފަތުގައި ހަރުލާގޮތެއް ނުވިއެވެ. ވާރޭގެ ބޯ ކަމާއިއެކު މި ފިނި މެންދަމު މަޑު ތަންމަތީގެ އަރާމުހޯދަން އިންސާނުންގެ ހިތްތަށް ބޭނުންވާނެކަން ގައިމެވެ. ނަމަވެސް އޭނަގެ ނަސީބުގައި އެފަދަ އުފަލެއްވެސް ލިބުމެއްނެތެވެ.\nސަވާނާ ސިޓިންރޫމާއި ކާކޮޓަރި ސާފުކޮށް ނިމިގެން މޮޕްޖަހާނިމުނުއިރު ފަތިސްނަމާދަށް ބަންގިގޮވައިފިއެވެ. ގައިގެ ހުރިހާ މަސްތައް ވާޅުވެ ވަރުބަލިކަން އިހުސާސްކުރެވެން ފެށުމުން ނަމާދުކޮށް ނިދަން ކަމަށް ކޮޓަރީގެ ދޮރު ހުޅުވައިލުމާއިއެކު އޭނަގެ އެނދުގައި ލުކުމާން އޮތްތަން ފެނިފާ ހުއްޓުންއެރިއެވެ. މިނޫންގޮތަކަށް ޖެއްސުންކުރަން ނޭގުނީހެއްޔެވެ؟ ނަމަވެސް ގޭގައި އެހެން ކޮޓަރިތައްވެސް އެބަހުރި ނޫންހެއްޔެވެ؟ ކޮންމެތަނެއްގައިވެސް އޭނައަށް ނިދަން އޮވެވިދާނެއެވެ. މައްސަލައަކީ އޭނަގެ ޑައިރީއިން ފެށިގެން ހުރިހާ އަމިއްލަ ސިއްރެއް މިތާ ރައްކާކުރެވިފައިވީމައެވެ. އަލަމާރިތައް ތަޅުލާފައި ބޭނުންވާ ސާމާނުތަކާއި ދެތިން ހެދުން ހިފައިގެން އޭނަ ކޮޓަރިން ނުކުތްއިރު މޫނުމަތިން ފެނުނީ ވަރުބަލިކަމާއި މާޔޫސްކަމެވެ. ލުކުމާން އޭނައަށްޓަކާ ބީރައްޓެއްސެއްކަމުގައި ވެފައިވާއިރު އެއްކޮޓަރި ހިއްސާކުރެވޭކަށް ނެތެވެ.\nހެދުނު ތެދުވެފާ ސަވާނާ ހިތްހަމަނުޖެހިފައި ހުރެ އާލިމާއާއި ސުވާލުކުރިއެވެ. ގަސްތުގައި ކޮށްފައި ހުރިކަމެއް ހެއްޔޭ އަހާލައިފިއެވެ.\n"ސަވާނާ ރޫމުގައި އޮތްވާ އަހަރެން ޖެހޭ ކޮންމެ ފަހަރަކު ކާން ހިފައިގެން ދާން. ބޮޑާ ހާކާލައިގެން އަދި މީހެއްދެކެ ލޯބިވެގެން ލައިލާ މަޖުނޫނު ކުޅެން އުޅުނަސް އޭނަ ވަރިކޮށްފައި އެދިޔައީ. އޭނަ ނޫޅޭ ސަވާނާއާއިހެދި. ސަވާނާ ތި މޮޔަވަނީ ލިބޭނެ މީހަކާއި ހެދިއެއްވެސް ނޫން. އަހަރެންވެސް ކިޔަވަމުން ޖޮބަކަށް ދަމުން ސާފުކުރާކަށް ވަގުތުވާނީ ކިހިނެއް. އެހާ ރަގަޅަށް ކަންތައްކޮށްދިނީމަ ބުނަން އެނގުނު އެއްޗަކީ ތިއީ...." އާލިމާ ފޫހިވައްތަރެއް އަނގަޔަށް ޖައްސާލައިފިއެވެ.\n"ލުކުމާން އެނބުރި އައިސްފި...."\n"ކީކޭ ކީކޭ އޭނަ އައީއޭ؟" އާލިމާ ދެލޯ ބޮޑުކޮށްލިއެވެ.\n"ކީއްކުރަންށޯ އޭނަ އައީ. ވަރިކޮށްފައިގޮސް ލިވީއާއިއެކު އުޅެމުން އަނެއްކާ ސަވާނާގެ ހިތާއި ކުޅެން ކަމަށްވާނީ. އޭނައަށް ނުހެއްލެއްޗޭ ބަތްތަށީގެ އެއްފަޅިން ކާކަށް ނުޖެހޭނެ........" އާލިމާ ހުރީ ފާޑަކަށެވެ. އެއާއިއެކު މީހެއްގެ ހިލަންވެފައި ބަލައިލިއިރު ދޮރުމަތީގައި ލުކުމާން ހުރިތަން ފެނިފާ އާލިމާގެ ހިތް ގަނޑުފެންކޮޅެއްހާ ފިނިވިއެވެ. ހަމައެކަނި ޖިންސްލައިގެން އެ ކަސްރަތީ ހަށިގަނޑު އިޝްތިހާރުކޮގެން އެހެރީ އޭނަފަދަ އަންހެންކުދިންގެ ހިތްތަކުގެ ވިންދަށް ގޮތްގޮތް ހަދައިލެވޭނެކަން އެނގިހުރެއެވެ. އާލިމާއަށް ރަކި ހިންޏެއް ހީލެވިއްޖެއެވެ. ލުކުމާންގެ ތޫނު ދެލޯ ހުއްޓިފައިވީ އޭނަގެ މޫނަށެވެ.\n"ތިއީ މިގޭ މެއިޑްތަ... "\n"ލައްބަ....ނޫން...އަޅުގަނޑު ކިޔަވަން މިގޭގައި....." އާލިމާގެ ހިތް އޭރުވެސް ރޯމަހެއް ފެނުން ނެގުމުން ތެޅޭފަދައެވެ.\n"ވެލް. އައި ނީޑް ޕްރައިވެސީ. އިތުރު އެއްވެސް މީހަކު މިއަދުން ފެށިގެން މިގޭގައި ބަހައްޓާކަށް ބޭނުމެއްނޫން. ކަލޭމެން ދެމީހުންވެސް މިއަދު ތަނެއް ހޯދައިގެން މިގެއިން ދޭ.........." ލުކުމާންގެ އެ ޖުމްލައާއިއެކު ދާން ހިގައިގަތުމުން ލިބުނު ޝޮކާއިއެކު ސަވާނާގެ މޫނަށް ބަލައިލެވުނީ އެހީތެރިކަމަށް އެދޭފަދައަކުންނެވެ. ކޮންފަދަ ހަރުކަށި ނިންމުމެއް ހެއްޔެވެ. އެއްވެސް އިންސާނިއްޔަތުކަމެއް ހަމަ ނެތީއެވެ. ފަހަރެއްގައިވެސް އެފަދަ ހިތްދަތިގޮތަކަށް މިގެއިން ދާން ޖެހިދާނެކަމަކަށް އޭނަ ހިޔެއްނުކުރެއެވެ. ސަވާނާ ބުނީ ލުކުމާންގެ ގެކަމަށާއި އޭނައަކަށް ގޮތްނުކިޔޭނެ ކަމުގައެވެ. އާލިމާ އޭނައާއި ދޭތެރޭ ކޮންމެ ގޮތަކަށް ކަންތައް ކުރިނަމަވެސް އޭނަ މާފުކޮށްފައި އެގޭގައި ބަހައްޓަފާނެއެވެ. ނަމަވެސް ލުކުމާންއަކީ އޭނަގެ ވިސްނުން ހުރި މީހެއް ނޫނެވެ. ހަމްދަރުދީއާއި ކުލުނުގެ ކަންފުޅެއް އެހިތުގައިވާ އިންސާނެއް ނޫނެވެ. އާލިމާ ރޯންފެށުމުން ސަވާނާ ބުނީ ލިވިއާއަށް ގުޅުމަށެވެ. ލިވިއާ އޭނަ ހުންނާނެ ތަނެއް ހޯދައިދޭނެ ކަމުގައެވެ. އާލިމާ ރޮއިރޮއިފާ ލިވިއާއަށް ގުޅުމުން ބުނީ އޭނަގެ ކައިރިއަށް އެޕާޓްމެންޓަށް އައުމަށެވެ. ސަވާނާގެ ހިތަށް ކޮށްފައިވާ އަސަރު އޭނަ ހިތުގެ އެންމެ ފުންމިނުގައި ފޮރުވިއެވެ. އޭނަ ދާނީ ވަކި ކޮންތާކަށް ހެއްޔެވެ؟ އެންމެ ބޭނުންވީ ދުވަހު އިޒިކްވެސް އޭނަ ދޫކޮށްލާފައި ހިގައްޖެއެވެ. ބޮޑުދައިތަމެންނާއި ބައްޕަ ކޫސަނި ކަންތައްތަކާއި ހަގުރާމަކުރަމުންގޮސް އެމީހުންގެ އެހީއަކަށް އެދޭވަރަށް ވުރެ އެދޭތެރޭގައިވާ ގުޅުން ހީނަރެވެ.\nލިވިއާ ކައިދަންއާއި ލުކުމާންއަށް ގުޅަން ކުރި މަސައްކަތް ނާކާމިޔާބުވުމުން ބޯގޮވާވަރުވިއެވެ. ދެމީހުން ފޯނު ނިއްވާލައިގެން އުޅޭތީ ވާނުވާއެއް ނޭގެއެވެ. ކެތްނުކުރެވިގެން އެތައްފަހަރަކު މޭޕްލްވިލާ ކައިރިއަށް ދިޔުމުން މާޔޫސްކަން އިތުރުވުން ފިޔަވާ އެހެންކަމެއް ނުވިއެވެ. އެގޭގެ ދޮރާށި ހުރީ ތަޅުލާފައެވެ. ލުކުމާން ސަވާނާވެސް އެގެއިން ނެރެފައި އެކަނި އެގޭގައި ދިރިއުޅެންފެށީ އެވެ. ސަވާނާ ވާނީ ބޮޑުދައިތަމެންގެ ކައިރީގައި ކަން ޔަގީނެވެ. މާވިއްކާ ފިހާރައިގާ ހުންނައިރުވެސް އޭނަގެ ޚިޔާލުގައި ލުކުމާންއާއި ކައިދަން ފިޔަވާ އެހެން އެއްޗެއްނުވެއެވެ. އެދެމީހުން ދެން ނަގާނީ ކޮން ފިޔަވަޅެއްކަން ނޭގޭތީ ހިތުގައި ބިރުވެރިކަން ވަށާލާ ދިރިއުޅުމަށް ދަތިކޮށްފިއެވެ. އަބަދު ހިތަށް ބާރުކޮށްފައިވިއެވެ. އާލިމާއަށް ކުޑަ މުސާރައެއްދީގެން ފިހާރައިގާ ގެންގުޅޭއިރު އެޕާޓްމެންޓް ސާފުކޮށް ހުރިހާކަމެއް އެކުއްޖާ ކޮށްދީފާނެއެވެ. ނަމަވެސް ހުރިހާތަނެއްގެ ކުލި އޭނަ ދައްކާނީ ކިހިނެއްބާވައެވެ. ހުރިހާކަމަކާއިމެދު ވިސްނަން ޖެހި ޖެހި ލިވިއާގެ މޫނުގައި ހުންނަ ތާޒާކަމާއި ދެލޮލުގެ ވިދުން ގެއްލިއްޖެއެވެ.\nއެޕާޓްމެންޓަށް ވަދެފާ ކައިދަން ފެނުމުން މިލާފައިވާ ހިތަށް ތަސައްލީއެއް ލިބި ކުޑަކޮށް ހީލެވިއްޖެއެވެ. ކައިދަންގެ ނިތްކުރީގައި ބެންޑޭޖެއް އަޅާފައިވާއިރު ތުންފަތަށް ލިބުނު އަނިޔާ ފަނޑުކޮށް ނަމަވެސް ފެންނާން ހުއްޓެވެ. ލުކުމާން ހުރިހާ ރުޅިއެއް ބޭލީ ކައިދަންއަށެވެ. އޭނަގެ ގައިގާ ނުޖެހީ ކީއްވެކަމެއް ނޭގުނެވެ. ލިވިއާ ކައިދަންގެ ގައިގާ ކުޑަކޮށް ބައްދާލުމަށްފަހު އޭނަ އެހާވަރަށް ގުޅުމުން ޖަވާބުނުދިނީ ކީއްވެހެއްޔޭ އަހާލައިފިއެވެ. ކައިދަން ބުނީ ކަން ހިނގިގޮތުން އެއްވެސް މީހަކާއި ކުރިމަތިލާން ބޭނުންނުވީކަމުގައެވެ.\n"އަހަރެން ކުރީ ކުށެއް. ވަރަށް ބޮޑު ކުށެއް. ލޫކް ލިވީދެކެ ވާ ލޯބި އެނގިހުރެ އޭނައަށް ވަގަށް ލިވީއާއިއެކު ގަނޑުގަތީ. ލޫކް އެވާ ލޯބީގެ ކުޑަ ޕަސެންޓެއްވެސް މަށަކަށް ނުވެވޭނެ. ވާކަށް ނުވެސް އެނގޭނެ. ތެދުވެރި ލޯބީގެ ލައްޒަތާއި ނަސީބު ލިބޭނީ މަދުބަޔަކަށްކަން އެނގޭތަ." ކައިދަން ލުކުމާން ލިވިއާދެކެ ވީ މަތިވެރި ލޯތްބެއްކަން ބަޔާންކޮށްދިނެވެ. ހުރިހާ އަގުބޮޑު އެއްޗެއް ހޯދަދިނީ ލުކުމާން ލިވިއާދެކެ ލޯބިވީވަރުންނެވެ. އޭނަ ކައިރިން އަބަދު ލޯނު ހޯދީ ލިވިއާ އުފަލުގައި ބަހައްޓާށެވެ. ލިވިއާގެ ބޭނުންތަކަށެވެ. މަސައްކަތްކުރީ މޮޅު މީހަކަށްވާށެވެ. އަމިއްލަ ނަފުސަށްޓަކައެއް ނޫނެވެ. ލިވިއާއަށްޓަކައެވެ. ނަމަވެސް ލުކުމާންގެ ހިތް ހަލާލުކޮށްލީއެވެ. އެލޯތްބަށް ލިވިއާ ގަދަރެއްނުކުރިއެވެ. އެހާ ލޯބިވާނެ މީހެއް ލިވިއާއަކަށް ދުވަހެއްގެ ކޮޅުންވެސް ނުލިބޭނެއެވެ. ކައިދަންއަށް އިތުބާރުކުރިކަމީ ލިވިއާގެ މޮޔަކެމެވެ. ލުކުމާންގެ ލޯބީގެ ގާތުގައި އޭނަގެ ލޯތްބަކީ އެއްޗެއްނޫނެވެ. ކައިދަން ދެން ސުވާލުކުރީ އަގުބޮޑު ރޫބީ އަނގޮޓިއާއި ބެހޭގޮތުންނެވެ. އޭނަ މަސްނޫއީ އަނގޮޓިއެއްކަމަށް ހީކުރި އަނގޮޓީގެ އަގު ކައިދަންގެ ފަރާތުން އިވުމުން ހިތް މަސައްކަތް ނުކޮށް ހުއްޓައިލިއެވެ.\nލިވިއާ ފުންމައިގެންގޮސް އޭނަގެ އަލަމާރި ހުޅުވާލައިފިއެވެ. ވަތްގަނޑުތައް ދަމާ ފާސްކުރަންފެށިއެވެ. ފަހަރަކު ތަނެއް ބަލަމުން ދިޔައިރު ކައިދަން ދަތްދޮޅީގައި އަތްވިއްދާލައިގެން އިނެވެ. ލިވިއާ އަތްދަބަހާއި އެތަންމިތަން ހޯދިއެވެ. އެތައް އިރެއްވާންދެން ހޯދިއިރު ލިވިއާގެ ލޮލުން ކަރުނަ އަންނަމުން ދިޔައެވެ.\n"އެހާ ލޯބިން ދިން އަނގޮޓިވެސް އެއްލައިލީދޯ. ލިވީގެ ހިތުގައި އޮތީ ކޮން ލޯތްބެއް؟ ކޮން އިހުސާސެއް؟ ލޫކް ހާދަ އިތުބާރެއްކުރިއޭ ހާދަ ޔަގީންކަމެއް އޮތޭ. އޭނަގެ ދުނިޔެއަކީ ލިވީކަމުގައި ބުނަމުން އައީ. ވަޓް ހޭވް ޔޫ ޑަން..........ލޫކްގެ ހިތުގައި އަލުން އިތުބާރު އުފަންކުރާނެ ގޮތެއް ދެން ބުނެބަލަ. އޭނަ ދުވަހަކު އަންހެންކުއްޖަކަށް އިތުބާރެއް ނުކުރާނެ. ކީއް މި ކުރެވުނީ.........." ކައިދަންގެ ވާހަކަތަކުން ލިވިއާގެ ރުއިން ގަދަވުން ނޫންކަމެއްނުވިއެވެ. އޭނަގެ އަތުން ބީވެގެން އެދިޔައީ އޭނަދެކެ ހާދަ ލޯބިވި އިންސާނެކެވެ. ރޮއިރޮއިފާ އޭނަ ހިތާހިތުން ލުކުމާން ކައިރިން މާފަށް އެދުނެވެ. ކައިދަން ބުނީ ލުކުމާންގެ ބޯހަރުކަމުގައެވެ. ފަސްއެނބުރި ބަލާނުލާނެކަމުގައެވެ. އެއީ ވަފާތެރި ތެދުވެރިމީހެއް ކަމުގައެވެ. އޭނައަށް ލުކުމާންގެ އެކުވެރިކަންހާ މުހިއްމު އެއްޗެއް މިދުނިޔޭގައި ނުވާކަމުގައި ބުނުމުން ލިވިއާގެ ހިތުގައި ބިރުވެރިކަމުގެ ފިނި ރާޅެއް ދުވެލައިފިއެވެ. އޭނައާއި ކައިދަންގެ ގުޅުމާއި ބެހޭގޮތުން ކައިދަން ވިސްނަނީ ކޮންގޮތަކަށް ހެއްޔޭ އަހާލާކަށްވެސް ނުކެރުނެވެ.\nލުކުމާން އެހާ ވަރުން ހޯދަދިން އަނގޮޓީގެ ހަގީގަތެއް ނުބަލާ އެއްލައިލެވުނީއެވެ. އޭނަ ގަސްތުކުރީ ކުރިން ހުރި އެޕާޓްމެންޓަށްގޮސް އެތަން ފާސްކުރުމަށެވެ. އެގޭގެ މީހަކަށް އަނގޮޓި ފެނިފާ ފޮރުވާފައި އޮވެދާނެއެވެ. އެހާ އަގުބޮޑު އެއްޗެއް ދީފައި ލުކުމާން އެވާހަކަ ބުނިނަމައެވެ. އޭނައަށް ކުރިން އެނގުނުނަމައެވެ.\nލުކުމާން ސިޓިންރޫމަށް ނުކުތުމާއިއެކު ނަޒަރު ހުއްޓުނީ ދެފައި ވަށްކޮށްލައިގެން ސޯފާއަކަށް އަރާ އިނދެ ޗީޒް ބޯލްސްކާން އިން ސަވާނާއަށެވެ. އަނގަމަތީގައި އޮރެންޖްކުލަ ހިފާލާފައިހުރީ ކުޑަކުއްޖެއްފަދައިންނެވެ. ލުކުމާން ޓީވީ ހުޅުވާލައިގެން ޗެނެލްތައް ބަދަލުކުރިޔަސް ކަމުދާ ކަހަލަ އެއްޗަކާއި ދިމަލެއްނުވިއެވެ. ފްލަފީ ބޯޅަ ފަހާ ސިޓިންރޫމް ކުޑަކުރަމުން ދުވެފައި އުޅޭލެއް ލޯބިކަމުން ލުކުމާންގެ ސަމާލުކަން ދޭތެރެއަކުން އަތުލައެވެ. ސަވާނާވެސް ސިއްރުސިއްރުން އޭނަގެ މޫނަށް ބަލާކަން ލުކުމާން ދަނެއެވެ. އެކަމަކު ރީތި އެހެން ފިރިހެނަކު ފެނުމުން އަންހެންކުދިންނަށް ހަމަ ކެތްނުވަނީއެވެ. ސަވާނާ ހަދަހަދައިގެން އޭނަ ވަރިކުރިކަމަށް ކިޔަންފެށުމުން އިޒިކްއިން ފެށިގެން އާލިމާވެސް އެހެރީ އެވާހަކަ ގަބޫލުކޮށްގެންނެވެ. އޭނަ ސަވާނާ ވަރިކުރުމުގެ ނިޔަތުގައި އެއްވެސް އެއްޗެކޭ ނުބުނާކަން އެނގެނީ އޭނަގެ ހިތަށެވެ. ވީއިރު ސަވާނާ އަދި ކޮންމެ ގޮތަކަށް ހަދަހަދައިގެން ވާހަކަދެއްކިޔަސް ވަރި ސާބިތުކޮށް ނުދެވޭނެއެވެ. ވަރިކުރަންދެން ސަވާނާ ހުންނާނީ އޭނަގެ އަންހެނުންގެ ގޮތުގައެވެ.\n"އަދިވެސް ކެއުން ހުއްޓާލާކަށް ނުވޭތަ. ކައިކައި ފަލަކަމުން ގޮދަޑިއެކޭ ތަފާތެއްނެތެއްނު...."ސަވާނާ ޗިޕްސްދަޅެއް ކަނޑާލައިގެން ކާންފެށުމުން ލުކުމާން ބުމަ ކައިރިކޮށްލައިގެން ބަލަންއިނީ ބޮލަށް އުދަގޫވެފައިކަހަލަ ގޮތަކަށެވެ. މިއުމުރުގައިވެސް އަންހެންކޮށް އުޅޭކަށް ނޭގެއެވެ. ސަވާނާ ގެ ހިތުގައި ޖެހުނުކަން އެނގުނީ މޮޅިވެރިކޮށް ބަލާފައި އިސްޖަހާލައިގެން ބުދެއްހެން ހިމޭނުން އިނީމައެވެ.\nބޯގޮވާވަރުވިޔަސް މެއިޑެއް ލިބެންދެން ސަވާނާ ގެންގުޅެން އެބަޖެހެއެވެ. އަންހެނަކު ހުރުމުން ގެ ސާފުކޮށް ކުދިކުދިކަންތައް ކޮށްލެވޭނެތާއެވެ. އޭނަ އެހާ އަވަދިނެތި އުޅޭއިރު ހެދުން އެއްޗެހި އިސްތިރިކޮށްލަދޭން މީހަކު ހުރުމުން ލުއިވާނެއެވެ.\n"ސިމްޕަތީ ހޯދަން މާ ދެރަވިކަމަށް ނެހެދި މަގޭ ހެދުންތައް އިސްތިރިކުރޭ. އެބަޖެހޭ މީޓިންއަކަށްދާން..." ލުކުމާން އަމުރުކުރިއެވެ. ސަވާނާ ފަސްދިނުމުން ލުކުމާންގެ ތުންފަތްމައްޗަށް ހިނިތުންވުމެއްވެރިވިއެވެ. އަދި އޭނަ ދައްކަން ޖެހޭ އެންމެ ޚާއްސަ ވާހަކަ އޮތީއެވެ. އެކަމަށް ސަވާނާ ތައްޔާރުކުރަން އޭނަ ސަވާނާގެ މަޑުފުށްކޮޅެއްފަދަ ހިތް ހަރުކުރަން ޖެހޭނެއެވެ. ނޫނީ އެވާހަކަ އިވިފައި އެކުއްޖާ އަނބުރައިގެންފާނެއެވެ.\nލުކުމާން ބޭރަށް ދާން ތައްޔާރުވެ ސެންޓްޖަހާލައިގެން ނުކުތްއިރު ސްމާޓްކަމުން ސަވާނާގެ ހިތް އޭގެ މަގާމުދޫކޮށް އުދުހިގެން ދިޔަހެން ހީވިއެވެ. ކޮންފަދަ ވަރުގަދަ ޝަޚުސިއްޔަތެއްހެއްޔެވެ؟ ހިތްގައިމުކަމުގެ ދެވަނައެއްނެތް ފުރިހަމަ މޫނެކެވެ. ތޫނު ކަޅިރަވައިގެ ޖާދޫގައި ނުޖެހޭނެ އަންހެންކުއްޖެއްވާނެ ބާވައޭ ހިތަށް އެރިއިރު ލުކުމާން ބަލައިލީ ހިތަށް އެރި އެއްޗެއް އެނގިގެން ފާޑަކަށެވެ. ލަދުންގޮސް ސަވާނާގެ މޫނަށް ޖަންބުކުލަވެރިވެއްޖެއެވެ. ލުކުމާން ކަޅުބޫޓަށް އެރުމަށްފަހު ބޫޓު ޕޮލިޝްކޮށްލަދޭން އެންގިއެވެ. ލުކުމާންގެ ކުރިމަތީގައި ދެކަކޫ ޖައްސާލައިގެން ސާދާކޮށް އިންއިރު މިއޮތް ފިނީގައިވެސް އެދޮންމޫނުގައި ހަރުލާފައި ހުރި ދާތިކިތައް މުތީތަކެއްފަދައިން ބަބުޅައެވެ. އިސްތަށިގަނޑު މައްޗަށް ކަހާލާފައި ވޫލްކޮޅަކުން އައްސާލާފައިވާއިރު ގަޔަށް ދޫކޮށް އޮތް ހުދު ހެދުމަކާއި ކަޅު ޓައިޓެއް ފިޔަވާ އެންމެ ގަހަނާއެއްވެސް ބޭނުންކޮށްފައެއްނެތެވެ.\n"އަހަރެން އެބަޖެހޭ ސަވާނާއާއި ވާހަކައެއް ދައްކަން....އެކަމަށް ރެޑީ ވައްޗޭ....." ލުކުމާން ދޮރާއި އަރާ ހަމަވެފައި އެނބުރި ބަލައިލިއެވެ. އޭނަ ވަރަށް ގިނަ ދުވަހަށް އެ ސިއްރު ހިފަހައްޓައިފިއެވެ. އިތުރަށް ކެތްކުރެވޭނެކަމެއް ނޭގެއެވެ.


Dhuniyey ge enme corruption kuda2gaumakah New Zealand aai Denmark | Mihaaru\nސީޕީއައިގެ މިދިޔަ އަހަރުގެ އަދަދުގެ ހުލާސާ.\nދުނިޔޭގެ އެންމެ ކޮރަޕްޝަން ކުޑަ ދެ ގައުމަކަށް ނިއު ޒީލެންޑާއި ޑެންމާކް\n26 ޖެނުއަރީ 2017 - 17:175comments\nބާލިން (ޖެނުއަރީ 26) - ދުނިޔޭގައި އެންމެ ކޮރަޕްޝަން ކުޑަ ދެ ގައުމަކީ ނިއު ޒީލެންޑާއި ޑެންމާކް ކަމަށް ޓްރާންސްޕޭރެންސީ އިންޓަނޭޝަނަލް އިން ކޮންމެ އަހަރަކު ނެރޭ ކޮރަޕްޝަން ޕާސެޕްޝަން އިންޑެކްސް (ސީޕީއައި)ގެ މިދިޔަ އަހަރުގެ އަދަދުން ދައްކައިފި އެވެ.\nކޮރަޕްޝަނާ ދެކޮޅަށް މަސައްކަތް ކުރާ ބައިނަލްއަގުވާމީ ޖަމިއްޔާ އިން ކޮރަޕްޝަން އިންޑެކްސްގައި ގައުމުތައް ދަރަޖަކުރި އިރު ނިއު ޒީލެންޑާއި ޑެންމާކުގެ ސްކޯ އަކީ 90 އެވެ. ރާއްޖެ ދަރަޖަކޮށްފައި ވަނީ މި އިންޑެކްސްގައި ހިމަނާފައިވާ 176 ގައުމުގެ ތެރެއިން 95 ވަނައިގަ އެވެ. ރާއްޖޭގެ ސްކޯއަކީ 36 އެވެ.\nސީޕީއައި އެކުލަވާލަނީ ވޯލްޑް ބޭންކާއި ފްރީޑަމް ހައުސް އާއި އެ ނޫން ވެސް އެ ފަދަ ބައިނަލްއަގުވާމީ 12 އިދާރާއަކުން ހަދާ 13 ދިރާސާ އަކަށް ބިނާކޮށެވެ. މި އިންޑެކްސްގައި ގައުމެއް ހިމަނަނީ، އޭގެ ތެރޭން މަދުވެގެން ތިން ދިރާސާ އަކުން އެ ގައުމަކާ ބެހޭ މައުލޫމާތު ލިބޭ ނަމަ އެވެ.\nކޮރަޕްޝަން އެންމެ ކުޑަ ގައުމުތައް\n1. ނިއު ޒީލެންޑް، ޑެންމާކް (90 ޕޮއިންޓް)\n3. ފިންލެންޑް (89 ޕޮއިންޓް)\n4. ސްވިޑްން (88 ޕޮއިންޓް)\n5. ސްވިޒަލެންޑް (86 ޕޮއިންޓް)\n6. ނޯވޭ (85 ޕޮއިންޓް)\n7. ސިންގަޕޫރު (84 ޕޮއިންޓް)\n8. ނެދަލޭންޑްސް (83 ޕޮއިންޓް)\n9. ކެނެޑާ (82 ޕޮއިންޓް)\n10. ޖާމަނީ، ލަގްޒަމްބޯގް، އިނގިރޭސި ވިލާތް (81 ޕޮއިންޓް)\nކޮރަޕްޝަން އިންޑެކްސްގެ މެދުތެރޭގައި އުޅޭ 10 ގައުމު\n18. އެމެރިކާ (74 ޕޮއިންޓް)\n20. ޖަޕާން (72 ޕޮއިންޓް)\n23. ފްރާންސް (69 ޕޮއިންޓް)\n57. ހަންގޭރީ، ރުމޭނިޔާ (48 ޕޮއިންޓް)\n75. ތުރުކީ (41 ޕޮއިންޓް)\n79. ބްރެޒިލް، ޗައިނާ، އިންޑިއާ (40 ޕޮއިންޓް)\n131. ރަޝިޔާ (39 ޕޮއިންޓް)\nކޮރަޕްޝަން އެންމެ ބޮޑު 10 ގައުމު\n166. ވެނެޒުއެލާ، އިރާގު (17 ޕޮއިންޓް)\n169. އަފްޣާނިސްތާން (15 ޕޮއިންޓް)\n170. ލީބިޔާ، ޔަމަން، ސޫދާން (14 ޕޮއިންޓް)\n173. ސީރިއާ (13 ޕޮއިންޓް)\n174. ނޯތު ކޮރެއާ (12 ޕޮއިންޓް)\n175. ސައުތު ސޫދާން (11 ޕޮއިންޓް)\n176. ސޮމާލިއާ (10 ޕޮއިންޓް)\nއިތުރު ލިޔުންތައް ނިއު ޒީލެންޑް ޑެންމާކް ކޮރަޕްޝަން ޓްރާންސްޕޭރެންސީ އިންޓަނޭޝަނަލް\nކޮރަޕްޝަންގެ މައްސަލަ ރާއްޖޭގައި ވަރަށް ބޮޑު: ދިރާސާ


April 07, 2020 15\nމޫދަށް ފުންމާލި ފަހުން ގެއްލިގެން ހޯދަމުން އަންނަ ޖޭޑަބްލިއު މެރިއަޓް މޯލްޑިވްސްގެ އިމާމު އަދިވެސް ނުފެންނަ ކަމަށް އެމްއެންޑީއެފް ކޯސްޓް ގާޑުން މިއަދު ބުނެފި އެވެ.\nApril 06, 2020 10\nޖޭޑަބްލިއު މެރިއަޓް މޯލްޑިވްސްގައި މަސައްކަތް ކުރާ އިންޑިއާ މީހަކު، މޫދަށް ފުންމާލި ކަމަށް ބެލެވިގެން އެމްއެންޑީއެފުން އޭނާ ހޯދުމުގެ މަސައްކަތް ފަށައިފި އެވެ.\nރާއްޖޭގައި ކޮވިޑް-19 އިތުރަށް ފެތުރުނަ ނުދިނުމަށްޓަކައި، ރިސޯޓުތަކުގައި އުޅޭ މީހުން އެހެން ރަށްރަށަށް ދިއުން މަނާކޮށްފައި ވަނިކޮށް، މާލެ އަތޮޅުގެ ރިސޯޓެއްގައި މަސައްކަތް ކުރާ...\nރަންދެލީގެ ވިލާއެއްގައި ރޯވެ އަނދައިފި\nޝެވަލް ބްލެން ރަންދެލި ރިސޯޓްގެ މޫދު ވިލާއެއްގައި ރޭ އަލިފާން ރޯވެ ބޭނުން ނުކުރެވޭ ވަރަށް އަނދައިފި އެވެ.


Supreme court ge hukum ah Nasheed faadu vidhaalhu vejje\nރައީސް ނަޝީދު، އުއްތަމަ ފަނޑިޔާރާއެކު: ހުކުމަށް ފާޑުވިދާޅުވި --\nޕްރައިމަރީގައި ބަލިވިޔަސް އިންތިހާބުގައި ވާދަ ކުރެވޭނެ ގޮތަށް މިއަދު ސުޕްރީމް ކޯޓުން ކުރި ހުކުމަށް ކުރީގެ ރައީސް މުހައްމަދު ނަޝީދު ފާޑުވިދާޅުވެއްޖެ އެވެ.\nއިންތިހާބަށް ކުރިމަތިލުމުގެ މުއްދަތު މިހާރު ވަނީ ހަމަވެފަ އެވެ. އެކަމަކު ސުޕްރީމް ކޯޓުން މިއަދު ވަނީ ޕްރައިމަރީތަކުގައި ނާކާމިޔާބުވާ ކެންޑިޑޭޓުންނަށް ވެސް ވާދަ ކުރެވޭނެ ގޮތް ހަދައި، އަންނަ މަހުގެ ހަތަރު ވަނަ ދުވަހާ ހަމައަށް އެ ކެންޑިޑޭޓުންނަށް ފުރުސަތު ހުޅުވާލުމަށް ވަނީ އަމުރުކޮށްފަ އެވެ.\nއެކަމާ ގުޅިގެން ރައީސް ނަޝީދު ކުރެއްވި ޓްވީޓެއްގައި ވިދާޅުވީ ރާއްޖޭގެ ކޯޓުތަކުގެ އަގު ވެއްޓި އިތުބާރު ގެއްލިގެންދާ އެންމެ ބޮޑު ސަބަބަކީ ކޯޓުތަކުން އިންތިހާބުތަކަށް ނުފޫޒު ފޯރުވުން ކަމަށެވެ. މަޖިލިސް އިންތިހާބަށް ކުރިމަތިލުމުގެ މުއްދަތު އިތުރު ކުރުމަކީ ސުޕްރީމް ކޯޓަށް ކުރެވޭނެ ކަމެއް ނޫން ކަމަށް އެމަނިކުފާނު ވިދާޅުވި އެވެ.\nމީގެކުރިން ލޯކަލް ކައުންސިލް އިންތިހާބު ވެސް ކޯޓުން ފަސްކޮށްފައިވެ އެވެ. އަދި 2013 ވަނަ އަހަރުގެ ރިޔާސީ އިންތިހާބު ބާތިލް ވެސް ކޮށްފައިވެ އެވެ.\nސުޕްރީމް ކޯޓުގެ ފަސް ފަނޑިޔާރުންގެ އިއްތިފާގުން މިއަދު ކުރި ހުކުމްގައި ބުނީ، ޕްރައިމަރީއެއްގައި ވާދަކޮށް ބަލިވާ މީހުންނަށް އެއްވެސް ހައިސިއްޔަތަކުން އިންތިހާބުގައި ވާދަ ނުކުރެވޭ ގޮތަށް އޮތުމަކީ ގާނޫނު އަސާސީއިން ކަށަވަރުކޮށްދޭ އިންތިހާބުތަކުގައި ވާދަ ކުރުމުގެ އަސާސީ ހައްގުން މަހުރޫމްވާ ކަމެއް ކަމަށެވެ. އެކަމަކީ ގާނޫނު އަސާސީގެ ސިފައެއް ނޫން ކަމަށެވެ.\nއެކަމާ ގުޅިގެން އިލެކްޝަން ކޮމިޝަންގެ ރައީސް އަހުމަދު ޝަރީފް މިއަދު ވިދާޅުވީ ޕްރައިމަރީއިން ބަލިވި ކެންޑިޑޭޓުންނަށް މާޗް މަހުގެ ހަތަރު ވަނަ ދުވަހާ ހަމައަށް ފުރުސަތު ހުޅުވާލިޔަސް ޝެޑިއުލްކޮށްފައިވާ ތާރީހަށް އިންތިހާބު ބާއްވާނެ ކަމަށެވެ.\nއެ މައްސަލަ ސުޕްރީމް ކޯޓަށް ހުށަހެޅުއްވީ އެމްޑީޕީގެ ޕްރައިމަރީގައި، ނާކާމިޔާބުވި މަޝްހޫރު ވިޔަފާރިވެރިޔާ އަދި ކާށިދޫ ދާއިރާގެ ކުރީގެ މެންބަރު އަބްދުﷲ ޖާބިރެވެ. ޖާބިރާއެކު އެ މައްސަލަ ހުށަހެޅުމުގައި ގާނޫނީ ވަކީލް އަބްދުލްމާނިއު ހުސެއިން ވެސް ބައިވެރިވި އެވެ. އެ ދެ ބޭފުޅުންގެ އިތުރުން އައްޑޫ ސިޓީ ހިތަދޫ، ގުލްހަޒާރުގޭ، އަހުމަދު މުހައްމަދު ވެސް ހަމަ އެ މައްސަލަ ވަނީ ސުޕްރީމް ކޯޓަށް ހުށަހެޅި އެވެ.\nހުކުމާ ގުޅިގެން އެމްޑީޕީގެ ޕްރައިމަރީގައި ވާދަކޮށް ނާކާމިޔާބުވި ބައެއް ކެންޑިޑޭޓުން އިންތިހާބުގައި އަމިއްލަ ގޮތުން ވާދަ ކުރާނެ ކަމަށް ބެލެވެ އެވެ. އެއީ އިންތިހާބުގައި އެމްޑީޕީއަށް ލިބޭނެ ގެއްލުމަކަށް ވެދާނެ އެވެ.\nޕްރައިމަރީގައި ވާދަކޮށް ބަލިވާ ކެންޑިޑޭޓުންނަށް އިންތިހާބުގައި ވާދަ ނުކުރެވޭ ގޮތަށް ސިޔާސީ ޕާޓީތަކުގެ ގާނޫނުގެ 10 ވަނަ މާއްދާއަށް އިސްލާހު ގެނައީ އެންމެ ފަހުން ބޭއްވި ލޯކަލް ކައުންސިލް އިންތިހާބާ ދިމާކޮށް ޕީޕީއެމްއިން އިސްވެ އޮވެ އެވެ. އެ މާއްދާ ބާތިލް ކުރަން މިހާރު ވެސް މަޖިލީހަށް ވަނީ ބިލެއް ވަނީ ވައްދާފަ އެވެ.\nރައީސް މުހައްމަދު ނަޝީދު ސުޕްރީމް ކޯޓް އިލެކްޝަންސް ކޮމިޝަން + އެމްޑީޕީގެ ރިޔާސީ ޕްރައިމަރީ


Maradhoo Gai Higi Accident Eh Gai Dhemeeheh Ge Fai Dhethanakun Bidhjje\nއައްޑޫސިޓީ މަރަދޫގައި މިއަދު ހެނދުނު ދެ ސައިކަލް ޖެހި ހިނގި ނުރައްކާތެރި އެކްސިޑެންޓެއްގައި2މީހެއްގެ ފައި ދެ ތަނަކުން ބިނދިއްޖެއެވެ.\nމަރަދޫ އާއި މަރަދޫފޭދޫ ގުޅޭ ސަރަހައްދުގެ ލިންކު ރޯޑުގައި ހިގި މިއެކްސިޑެންޓް ހިގާފައިވަނި ގޯޅިއަކުން ލިންކު ރޯޑަށް ނިކުތް ސައިކަލެއް ލިންކު ރޯޑުން ހިތަދޫއާއި ވީކޮޅަށް ދުއްވާފައިދިޔަ ސައިކަލެއްގައި ޖެހިގެންނެވެ.\nމިއެކްސިޑެންޓްގައި ތިން ޒުވާނުންނަށް އަނިޔާވި ނަމަވެސް ބޮޑެތި އަނިޔާތަކެއް ލިބިފައިވަނީ ޒުވާނުންނަށެވެ.\nހިތަދޫ ރީޖަނަލް ހޮސްޕިޓަލުން ހާމަކޮށްފައިވާގޮތުގައި އެކްސިޑެންޓްގައި އަނިޔާވި ތިން މީހުންގެ ތެރެއިން ދެމީހެއްގެ ފައި ބިންދައިގެންވަނީ ގޮސްފައެވެ. މީގެ ތެރެއިން އެކެއްގެ ފައިގެ ދެ ތަނަކުން ބިނދި ފައިވާ ކަމަށް ވެސް ހޮސްޕިޓަލުން ހާމަކޮށްފައިވެއެވެ. މިއެކްސިޑެންޓްގައި އަނިޔާވި ތިންވަނަ ޒުވާނާގެ ހަށިގަނޑު ބައެއް ތަންތަން ވަނީ މަށައިގެން ގޮސްފައެވެ.


އަލަ ހައްދާނެ ގޮތް އަދި ދިމާވާ މައްސަލަތަކާއި ހައްލުކުރާނެގޮތް\n19 ޖޫން, 2020 އެއްވެސް ޚިޔާލެއް ހުށަހަޅާފައި ނެތް\n3 މާރިޗު, 2019 އެއްވެސް ޚިޔާލެއް ހުށަހަޅާފައި ނެތް\nޖުމުހޫރީމޭވާ އަކީ ހަށިގަނޑަށް ވަރަށް ފައިދާހުރި މޭވާ އެކެވެ. މިއީ ހުތް ފޮނި ރަހައެއް ހުންނަ މޭވާ އެކެވެ. ތަފާތު ވައްތަރުތައް ހުންނަ ޖުމުހޫރީ މޭވާ އާންމުކޮށް ބޭނުންކޮށް އުޅެނީ ފަނި ގިރައިގެން ބުއިމަށާއި، މޭވާއެއްގެ ގޮތުގައި ކެއުމަށެވެ. ނަމަވެސް ތަފާތު ވައްތަރުގެ ކެއުންތައް ތައްޔާރު ކުރުމުގައި ވެސް ބޭނުންކުރާކަން ފާހަގަކޮށް ލެވެއެވެ. ޖުމުހޫރީ މޭވާ އަކީ ވެސް ހަށިގަނޑަށް ފައިދާހުރި ކާނާގެ އެތައް ބާވަތްތަކެއް އެކުލެވިގެންވާ މޭވާ އެކެވެ. އާންމު ގޮތެއްގައި ޖުމުހޫރީ މޭވާ ބޭނުންކުރެވެނީ […]\n27 ފެބުރުވަރީ, 2019 އެއްވެސް ޚިޔާލެއް ހުށަހަޅާފައި ނެތް\nދިވެހި އަތަ އަކީ ދިވެހި އަތަ، ދަނޑިގަޑު އަތަ، އަދި އަނޯނާ، ނިސްބަތްވާ އަނޯނާ އާއިލާގެ މެންބަރެކެވެ. ދިވެހި އަތަ އަކީ އަނގަޔަށް މީރު ފޮނި މޭވާއެކެވެ. މިއީ ދޮންވުމުން ބޭރުތޮށި މަޑުފެހިކުލައިގައި ނުވަތަ ރީނދޫ ކުލައިގައި ހުންނަ މޭވާއެކެވެ. މިއީ މޭވާއެއްގެ ގޮތުގައި ބޭނުންކުރުމުގެ އިތުރުން ފަނިގިރައިގެންނާއި، ތަފާތު ކާތަކެތީގައި ހިމަނައިގެން ވެސް ބޭނުންކުރެވިދާނެ މޭވާ އެކެވެ. ދިވެހި އަތަ އަކީ ވެސް ހަށިގަނޑަށް ބޭނުންތެރި އެތަކެއް މާއްދާތަކަކުން މުއްސަދިވެފައިވާ މޭވާ އެކެވެ. ދިވެހި އަތަ […]\nކާނާ, މޭވާ, ޞިއްޙަތު\n10 ސެޕްޓެންބަރު, 2018 އެއްވެސް ޚިޔާލެއް ހުށަހަޅާފައި ނެތް\nކަށިކެޔޮ އަކީ ކަށިކެޔޮ ގަހުގައި އަޅާ މޭވާ އެކެވެ. ކަށިކެޔޮ ހުންނަނީ ވަރުގަދަ ދަޅިގަނޑެއްގައި ވަކަކާ ވަކެއް ޖެހި ފިތި ބާރުވެފައެވެ. ކަށިކޭލުގެ ތަފާތު ވައްތަރުތައް ދިވެހިރާއްޖޭގައި ވެސް ހުރެއެވެ. މިއީ ދިވެހިން ކައިއުޅޭ މޭވާ އެކެވެ. އާންމުކޮށް ކައިއުޅެނީ ފޮތިކޮށް ކޮށައިގެންނެވެ. އަދި ކަށިކެޔޮ ފަނި ކައްކައިގެންނާއި، ބޯހުނި ހިލައިގެންނާއި، މެޓާގަނޑު އަޅައިގެން ވެސް ބޭނުންކުރެއެވެ. ދިވެހި ނަން: ކަށިކެޔޮ އިގިރޭސި ނަން: Screwpine ޢިލްމީ ނަން: Pandanus Tectorius / Pandanus Fascicularis ކަށިކޭލުން […]\n8 ސެޕްޓެންބަރު, 2018 އެއްވެސް ޚިޔާލެއް ހުށަހަޅާފައި ނެތް\nކަޅުހުއްތުމޭވާ އަކީ ވަރަށް ފޮނި މީރު މޭވާ އެކެވެ. މިމޭވާގައި ކާން ބޭނުންކުރަނީ އެތެރޭގެ އޮށްތަކުގެ ބޭރުން އޮންނަ ބައެވެ. ގިނައިން ބޭނުންކުރަނީ ފަނި ގިރަން ކަމަށްވި ނަމަވެސް މޭވާއެއްގެ ގޮތުގައި ވެސް ބޭނުންކުރެވިދާނެ އެވެ. މިއީ ދޮންވުމުން މަޑު ރީނދޫ ކުލައިގައި ހުންނަ މޭވާ އެކެވެ. ކަޅުހުއްތުމޭވާ ކެއުމުގެ އިތުރުން ޖޭމު ތައްޔާރުކޮށްގެންނާއި،ފަނިގިރައިގެން ވެސް ބޭނުންކޮށް އުޅެއެވެ. ދިވެހި ނަން: ކަޅުހުއްތުމޭވާ އިގިރޭސި ނަން: Pond Apple ޢިލްމީ ނަން: Annona Glabra ކަޅުހުއްތުމޭވާ އިން […]\n17 ޖުލައި, 2018 އެއްވެސް ޚިޔާލެއް ހުށަހަޅާފައި ނެތް\nކުއްޅަވައް އަކީ ބިޔަގަހެއްގައި އަޅާ ހުތް ކިހަސް މޭވާ އެކެވެ. މިހުންނަނީ މަތީގައި ބޮޑު ތާފަތެއް ލާފައި، ފުލުގައި ބޮޑުު ނަގުލަށް ހުންނަ ނަރެއް ލައިފައެވެ. ކުއްޅަވައް ގަހަކީ އާންމުކޮށް ފާފަލުގައި ހެދޭ ގަހެކެވެ. ކުއްޅަވައް އިން ލިބޭ ބައެއް ޞިއްޙީ ފައިދާތައް އެންޓި އޮކްސިޑެންޓް ތައް: ކުއްޅަވައް ގެ ބައެއް ވައްތަރުން ސައިންސްވެރިން ވަނީ އެންޓި އޮކްސިޑެންޓް ހޯދާފައެވެ. އެގޮތުން ހޯދާފައިވާ ދެ އެންޓި އޮކްސިޑެންޓް އަކީ ފްލޭވޮނޮއިޑްގެ ދެބާވަތް ކަމުގައިވާ “ލޫޓިއޯލިން”(Luteolin) އަދި “ލޫޓިއޯލިން […]\n1 ޖޫން, 2018 އެއްވެސް ޚިޔާލެއް ހުށަހަޅާފައި ނެތް\nކުރުނބާ އަކީ ހަށިގަނޑަށް ވަރަށް ފައިދާހުރި ފެނެއް އެކުލެވޭ އެއްޗެކެވެ. ކުރުބާ ފެނަކީ ފަނިގިރައިންނާއި، ފަނި ނުގިރައި ވެސް ބޭނުންކުރަން ވަރަށް މީރު އެއްޗެކެވެ. ބޭރަށްހިންގުން ފަދަ ހާލަތްތަކުގައި ޑޮކްޓަރުން އިރުޝާދު ދެއްވާ އެންމެ މުހިއްމު އެއް ބުއިމަކީ ވެސް ކުރުނބާ ފެނެވެ. ހޮޑާއި، ބޭރަށްހިންގުމުގެ ސަބަބުން ގިނަ ފަހަރު ހަށިގަނޑުން މަދުވެގެންދާ ލޮނުގެ ބައި ހަމައަކަށް އަޅުވައި ދިނުމުގައި ކުރުނބާ ފެން މުހިއްމު ރޯލެއް ކުޅޭކަމަށް ބެލެވެއެވެ. މިއީ ހަށިގަނޑަށް ހަކަތައާއި ބާރު ގެނެސްދޭ ހުރިހާ […]\n27 މޭ, 2018 އެއްވެސް ޚިޔާލެއް ހުށަހަޅާފައި ނެތް\nކުންނާރަކީ ހުތް ފޮނި މޭވާ އެކެވެ. މިއީ ބިޔަ ގަހެއްގައި އަޅާ ކުދިކޮށް ހުންނަ މޭވާ އެކެވެ. ކުންނާރުގެ ތަފާތު ވައްތަރުތައް ހުންނަކަން ފާހަގަ ކުރެވެއެވެ. ކުންނާރަކީ ކުޑަކުދިންނާއި ބޮޑެތި މީހުން ވެސް ކައިއުޅޭ މޭވާއެކެވެ. ކުންނާރު ރިހާކުރު، ލޮނު، އަދި މިރުހާ އެއްކޮށްގެން ކުންނާރު މަޖާ ހަދައިގެން ވެސް ކައިއުޅޭކަން ފާހަގަ ކުރެވެއެވެ. ކުންނާރުން ލިބޭ ޞިއްޙީ ފައިދާތައް ވިޓަމިންތަކާއި މަޢުދަންތައް: ކުންނާރުގައި ވަރަށް ގިނަ މަޢުދަންތަކާއި ވިޓަމިންތައް ހުރެއެވެ. އެގޮތުން ކުންނާރުގައި ހުންނަ މައިގަނޑު […]\n123 ކުރިޔަށް »


Amihlla farudhunnaai viyafaarithakah eheetherikan foarukohddhinumah SBI muhimmu roaleh adhaa kurey: Raees - One Online\nއެސްބީއައިއަށް 45 އަހަރު ފުރުމުގެ މުނާސަބާގައި ބޭއްވި ރަސްމިއްޔާތުގެ ތެރެއިން -- ފޮޓޯ/ ބްލެކް\nވިޔަފާރިތަކަށް އެހީތެރިކަން ފޯރުކޮށްދިނުމަށް އެސްބީއައި މުހިއްމު ރޯލެއް އަދާކުރޭ: ރައީސް\nއަމިއްލަ ފަރުދުންނާއި ވިޔަފާރިތަކަށް މާލީ އެހީތެރިކަން ފޯރުކޮށްދިނުމަށް ސްޓޭޓް ބޭންކް އޮފް އިންޑިއާ، (އެސްބީއައި)އިން އަބަދުވެސް މުހިއްމު ރޯލެއް އަދާކުރާ ކަމަށް ރައީސުލްޖުމްހޫރިިއްޔާ އިބްރާހީމް މުހައްމަދު ސޯލިހު ވިދާޅުވެއްޖެ އެވެ.\nރައީސް ސޯލިހު މިހެން ވިދާޅުވީ އެސްބީއައިއަށް 45 އަހަރު ފުރުމުގެ މުނާސަބާގައި ރޭ ކުރުނބާ މޯލްޑިވްސް ރިސޯޓުގައި ބޭއްވި ހަފުލާއެއްގައި ވާހަކަފުޅު ދައްކަވަމުންނެވެ.\nއެ ގޮތުން ރައީސް ސޯލިހު ވަނީ 45 އަހަރުގެ ދިގު މުއްދަތަކަށް ރާއްޖެއަށް ހިދުމަތްކޮށްދެއްވާފައިވާތީ އެބޭންކުގެ ވެރީންނާއި، މުވައްޒަފުންގެ އިތުރުން ހިއްސާދާރުންނަށް މަރުހަބާ ވިދާޅުވެފައެވެ. އަދި ރާއްޖޭގެ ބޭންކިން ދާއިރާއަށާއި ތަރައްގީއަށާއި ޖުމްލަ ގޮތެއްގައި އެ ބޭންކުން ރާއްޖެއަށް ދެމުން އަންނަ ހިދުމަތްތަކަށް ރައީސް ސޯލިހު ވަނީ ޝުކުރު އަދާކުރައްވައިފައެވެ.\nރައީސް ސޯލިހު ވަނީ އެސްބީއައި އަކީ ރާއްޖޭގައި ފުރަތަމަ ފަހަރަށް ބޭންކުގެ ހިދުމަތް ދިން ބޭންކުކަން ފާހަގަކުރައްވައިފަ އެވެ. މީގެ އިތުރުން ރާއްޖޭގައި ފަތުރުވެރިކަމުގެ ސިނާއަތް ފެށުނުއިރު ބޭންކިން ހިދުމަތްދޭ ހަމައެކަނި ބޭންކަކީ ވެސް އެސްބީއައިކަން ރައީސް ފާހަގަކުރެއްވި އެވެ.\nރާއްޖޭގައި އެސްބީއައިއިން މިހާ ގިނަ ދުވަސް ވަންދެން ހިދުމަތް ދިނުމުގައި ދެމިއޮތުން ރައީސް ސޯލިހު ވަނީ އިންޑިއާ އާއި ރާއްޖެއާ ދެމެދު އޮތް ގުޅުމުގެ ރަމްޒެއްގެ ގޮތުގައި ސިފަކުރައްވައިފައެވެ.\nމި ހަފުލާގައި އެސްބީއައިގެ ފަރާތުން ވަނީ ރައީސް ސޯލިހުއަށް ހާއްސަ ހަނދާނީ ފިލައެއް އަރުވައިފައެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ސްޓޭޓް ބޭންކް އޮފް އިންޑިއާ\nހުވައި ނުކުރެވި ތިބި ވަކީލުންނަށް ތަމްރީނެއްދީ ހުވައިކުރުވަން ޖެހޭގޮތަށް ފާސްކުރި އިސްލާހު ތަސްދީގުކުރައްވައިފި\nފެނާއި ނަރުދަމާގެ ބިލު ތަސްދީގުކޮށްފި\nބޭރޫތުގައި ގޮވުމެއް ގޮވައި ގިނަ ބަޔަކު މަރުވުމުން ރައީސް ތައުޒިޔާ ފޮނުއްވައިފި\nއިތުރު ލޮކްޑައުން އަކަށް ދިއުމަކީ ކުރަން ރަނގަޅު ކަމެއް ނޫން، އެންގުންތަކަށް އަމަލުކުރައްވާ!: ރައީސް


PHOTO GALLERY: Saudi Rasgefaanah maruhabaa dhennevumuge thayyaaree thah | Mihaaru\nސައޫދީ ރަސްގެފާނު ސަލްމާނަށް މަރުހަބާ ދެންނެވުމުގެ ތައްޔާރީތައް\nސައޫދީ އަރަބިއްޔާގެ ރަސްގެފާނު ސަލްމާން ބިން އަބްދުލް އަޒީޒް މި މަހުގެ 18 ގައި ރާއްޖެ ވަޑައިގަންނަވާތީ، އެ މަނިކުފާނަށް މަރުހަބާ ދެންނެވުމުގެ ތައްޔާރީތައް: ސަލްމާން ރަސްގެފާނު އަންނަ ހޮނިހިރުދުވަހު ރާއްޖެ ވަޑައިގެން ދެ ގައުމުގެ ރަސްމީ ވާހަކަތައް ބާއްވަވައި، އެކި ދާއިރާތަކުން ރާއްޖެ އަށް އެހީ ދިނުމުގެ އެއްބަސްވުންތަކުގައި ސޮއި ކުރައްވާނެ. ސިއްހީ ދާއިރާ އާއި ތައުލީމީ ދާއިރާ އަދި ވިޔަފާރީގެ ދާއިރާ ހިމެނޭ ގޮތަށް މުހިއްމު އެއްބަސްވުންތަކެއްގައި ރާއްޖެ އާއި ސައޫދީން ސޮއިކުރާނެ. ސައޫދީ ރަސްގެފާނުގެ މި ދަތުރުފުޅުގައި ރާއްޖޭގައި ޗުއްޓީ ހޭދަކުރެއްވުމަށްޓަކައި މާލެ އަތޮޅުން ފަސް ތަރީގެ ތިން ރިސޯޓް، 13 ދުވަހަށް ވަނީ ބުކްކޮށްފައި.---ފޮޓޯތައް: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީގެ ރަސްގެފާނު ސަލްމާން ރާއްޖެ ވަޑައިގަތުމުން އެމަނިކުފާނަށް ރަސްމީކޮށް މަރުހަބާ ދެންނެވުން ޖުމްހޫރީ މައިދާންގައި ކުރިއަށް ގެންދާއިރު، ރާއްޖޭގެ ރައީސް ޔާމީނާއި ސައޫދީގެ ރަސްގެފާނު ހުއްޓިވަޑައިގެން ތިއްބެވުމަށް ބަހައްޓާ ޑައިސް.---ފޮޓޯ: ހުސެއިން ވަހީދު/މިހާރު\nމާލެ: މާޗް 11، 2017- ސައޫދީގެ ރަސްގެފާނު ސަލްމާން ރާއްޖެ ވަޑައިގަތުމުން އެ މަނިކުފާނަށް ރަސްމީކޮށް މަރުހަބާ ދެންނެވުމަށް ޖުމްހޫރީ މައިދާނުގައި ބާއްވާ ރަސްމިއްޔާތުގެ ރިހާސަލް ކުރިއަށް ގެންދިއުން: ސަލްމާން ރަސްގެފާނު ރާއްޖެ ވަޑައިގަންނަވާނީ އަންނަ ހޮނިހިރުދުވަހު.---ފޮޓޯ: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީގެ ރަސްގެފާނު ސަލްމާން ރާއްޖެ ވަޑައިގަތުމުން އެމަނިކުފާނަށް ރަސްމީކޮށް މަރުހަބާ ދެންނެވުމަށްޓަކައި އިއްޒުއްދީން ފާލަން މަރާމާތުކޮށް، ރީތިކޮށްފައި.---ފޮޓޯ: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީގެ ރަސްގެފާނު ސަލްމާން ރާއްޖެ ވަޑައިގަތުމުން ޖުމްހޫރީ މައިދާނުގައި އެމަނިކުފާނަށް ރަސްމީކޮށް މަރުހަބާ ދެންނެވުން ކުރިއަށް ގެންދާއިރު، ރާއްޖޭގެ ރައީސް ޔާމީނާއި ސައޫދީގެ ރަސްގެފާނު ހުއްޓިވަޑައިގެން ތިއްބެވުމަށް ބަހައްޓާ ސެލިއުޓިން ޑައިސް ރީތި ކުރުމުގެ މަސައްކަތް ކުރަނީ.---ފޮޓޯ: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީ އަރަބިއްޔާގެ ރަސްގެފާނު ސަލްމާން ބިން އަބްދުލްއަޒީޒަށް ރަސްމީކޮށް މަރުހަބާ ދެންނެވުމަށްޓަކައި ޖުމްހޫރީ މައިދާން ޒީނަތްތެރިކޮށް، އެ ސަރަހައްދުގައިވާ ރުއްތައް ސާފުކުރުމުގެ މަސައްކަތް ކުރަނީ.---ފޮޓޯ: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީ އަރަބިއްޔާގެ ރަސްގެފާނު ސަލްމާން ބިން އަބްދުލްއަޒީޒް ރާއްޖެ އަށް ކުރައްވާ ދަތުރުފުޅުގެ ސަލާމަތީ ކަންކަން ބެލެހެއްޓުމަށްޓަކައި ރާއްޖެ އައިސްފައިވާ ސައޫދީގެ އަސްކަރިއްޔާގެ "ބޮރާއިޑާ 902" މަނަވަރު އިއްޒުއްދީން ފާލަމާދިމާލުން ބޭރުގައި އަޅާފައި: ރަސްގެފާނުގެ ސަލާމަތީ ކަންކަން ބެލެހެއްޓުމަށްޓަކައި ސައޫދީގެ ގިނަ ސިފައިންތަކެއް މާލޭގައި މިހާރު އެބަ ހަރަކާތްތެރިވޭ.---ފޮޓޯ: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީގެ ރަސްގެފާނު ސަލްމާން ރާއްޖެ ވަޑައިގަތުމުން ޖުމްހޫރީ މައިދާނުގައި އެމަނިކުފާނަށް ރަސްމީކޮށް މަރުހަބާ ދެންނެވުން ކުރިއަށް ގެންދާއިރު، ރާއްޖޭގެ ރައީސް ޔާމީނާއި ސައޫދީގެ ރަސްގެފާނު ހުއްޓިވަޑައިގެން ތިއްބެވުމަށް ބަހައްޓާ ސެލިއުޓިން ޑައިސް ކައިރީގައި ސިފައިންގެ ބަޔަކު މަޑުކޮށްލައިގެން.---ފޮޓޯ: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީގެ ރަސްގެފާނު ސަލްމާނަށް މަރުހަބާ ދެންނެވުމަށްޓަކައި ޖުމްހޫރީ މައިދާން ޒީނަތްތެރި ކުރުން: މިތަނުގައި ހުރި ރުއްތައް ސާފުކޮށް އަދި އާ ރުއްތަކެއް ވަނީ އިންދާފައި.---ފޮޓޯ: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީގެ ރަސްގެފާނު ސަލްމާން ރާއްޖެ ވަޑައިގަތުމުން އެމަނިކުފާނަށް ރަސްމީކޮށް މަރުހަބާ ދެންނެވުމަށްޓަކައި، ޖުމްހޫރީ މައިދާން ޒީނަތްތެރި ކުރުމުގެ މަސައްކަތުގައި ސިފައިންގެ މީހަކު ހަރަކާތްތެރިވަނީ.---ފޮޓޯ: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީގެ ރަސްގެފާނު ސަލްމާން ރާއްޖެ ވަޑައިގަތުމުން އެމަނިކުފާނަށް ރަސްމީކޮށް މަރުހަބާ ދެންނެވުން ޖުމްހޫރީ މައިދާންގައި ކުރިއަށް ގެންދާއިރު، ރާއްޖޭގެ ރައީސް ޔާމީނާއި ސައޫދީގެ ރަސްގެފާނު ހުއްޓިވަޑައިގެން ތިއްބެވުމަށް ބަހައްޓާ ސެލިއުޓިން ޑައިސް ކައިރީގައި ސިފައިންގެ ބަޔަކު މަޑުކޮށްލައިގެން.---ފޮޓޯ: ހުސެއިން ވަހީދު/މިހާރު\nމާލެ: މާޗް 12، 2017- ސައޫދީގެ ރަސްގެފާނު ސަލްމާން ރާއްޖެ ވަޑައިގަތުމުން އެމަނިކުފާނަށް ރަސްމީކޮށް މަރުހަބާ ދެންނެވުން ޖުމްހޫރީ މައިދާންގައި ކުރިއަށް ގެންދާއިރު، ރާއްޖޭގެ ރައީސް ޔާމީނާއި ސައޫދީގެ ރަސްގެފާނު ހުއްޓިވަޑައިގެން ތިއްބެވުމަށް ބަހައްޓާ ސެލިއުޓިން ޑައިސް.---ފޮޓޯ: ހުސެއިން ވަހީދު/މިހާރު


1.6 billion rufiyaa ge budget akaa eku council thah baaruverivanee! | Mihaaru\nަކައުންސިލަރުންތަކަކާ ރައީސް ބައްދަލު ކުރައްވަނީ: ކައުންސިލްތަކަށް މާލީ ބާރުވެރިކަން ދޭން ބަޖެޓުގައި ވަނީ ކަނޑައަޅާފައި. --ފޮޓޯ: ރައީސް އޮފީސް\n1.6 ބިލިއަން ރުފިޔާގެ ބަޖެޓަކާ އެކު ކައުންސިލްތައް ބާރުވެރިވަނީ!\n07 ނޮވެމްބަރ 2019 - 12:39 23 comments\nމިއީ، ލާމަރުކަޒީ އުސޫލުން އިދާރީ ދާއިރާތައް ހިންގަން ފެށި ފަހުން ކައުންސިލްތަކަށް ދައުލަތުގެ ބަޖެޓުގައި މިގޮތަށް ބަޖެޓްކުރި ފުރަތަމަ ފަހަރެވެ. ކައުންސިލްތައް މާލީ ގޮތުން ބާރުވެރިކުރުވުމަކީ ރައީސް އިބްރާހިމް މުހައްމަދު ސޯލިހްގެ ވައުދެކެވެ.\nއެ ވައުދާ އެއްގޮތަށް، 1.6 ބިލިއަން ބަޖެޓުގައި ކަނޑައެޅީ، ސަރުކާރުން ބުނިގޮތުގައި، މާލީ ގޮތުން ކައުންސިލްތައް ބާރުވެރި ކުރުވައި އަމިއްލަ ފައި މައްޗަށް ތެދުވެ ހިންގުމުގެ ކުޅަދާނަކަން ކަށަވަރުކުރަން ދޭ އެހީއެއްގެ ގޮތުގަ އެވެ.\nމި އަހަރުގެ ބަޖެޓުގައި ކައުންސިލްތަކަށް ކަނޑައެޅީ 656 މިލިއަނެވެ. އެކަމަކު، މި އަހަރުގެ ބަޖެޓުގައި 1.6 ބިލިއަން ރުފިޔާ ކައުންސިލްތަކަށް ކަނޑައެޅުމުން، ރަށު ކައުންސިލްތަކަށް ލިބޭ ފައިސާ އެވްރެޖްކޮށް 148 ޕަސެންޓަށް އިތުރުވާނެ އެވެ. އަދި އަތޮޅު ކައުންސިލްތަކަށް ލިބޭ ފައިސާ އެވްރެޖްކޮށް 155 ޕަސެންޓަށް އަދި ސިޓީ ކައުންސިލްތަކަށް ލިބޭ ފައިސާ އެވްރެޖްކޮށް 433 ޕަސެންޓަށް އިތުރުވާނެ ކަމަށް ބަޖެޓުގައިވެ އެވެ.\nބ. ތުޅާދޫ: ކައުންސިލްތައް މާލީ ގޮތުން ބާރުވެރިކުރުވަކީ މި ސަރުކާރުގެ ވައުދެއް.\nރައީސް އޮފީހުގެ ޕޮލިސީ ސެކްރެޓަރީ އައިމިނަތު ޝައުނާ ވިދާޅުވީ ދައުލަތުގެ ބަޖެޓުގައި ކަނޑައެޅީ، ލާމަރުކަޒީ ގާނޫނަށް ސަރުކާރުން ހުށަހެޅި އިސްލާހުތައް ތަންފީޒުކުރެވޭނެ މާލީ ބާރުވެރިކަން ފަހިކޮށްދޭނެ އަދަދެއް ކަމަށެވެ. އެހީގެ ގޮތުގައި ކަނޑައެޅި 1.6 ބިލިއަން ރުފިޔާ ހާއްސަކޮށްފައި ވަނީ، ދައުލަތުގެ އާމްދަނީގެ ފަސް ޕަސެންޓާއި ބިމު ކުލީގެ 40 ޕަސެންޓާއި އެ ރަށެއްގެ އިހްތިސާސްގައިވާ ހުރިހާ ތަނަކުން ލިބޭ ކުއްޔާއި އިތުރު ފީތަކުގެ 100 ޕަސެންޓް ކައުންސިލްތަކަށް ދިނުމާ އެކުގައި ކަމަށް އޭނާ ވިދާޅުވި އެވެ.\n"މި ފައިސާ ސެންޓްރަލީ ޖަމާކޮށްފައި، ވަކި ފިސްކަލް ފޯމިއުލާއަކުން ހަމަހަމަކޮށް، ބަހާލަނީ ރަށު ކައުންސިލްތަކަށާއި އަތޮޅު ކައުންސިލްތަކަށާއި ސިޓީ ކައުންސިލްތަކަށް،" ޝައުނާ ވިދާޅުވި އެވެ.\nއެ ފޯމިއުލާ އިން ބަހާލުމުން އަންދާޒާ ކުރެވޭ އަަދަދުތައް\n- 500 އަށް ވުރެން އާބާދީ މަދު ރަށްތަކުގެ ކައުންސިލްތަކަށް 3.8 މިލިއަން ރުފިޔާ.\nބަޖެޓުގައި ކަނޑައެޅި އެހީއާ އެކު ވަކިވަކި ކައުންސިލްތަކަށް ލިބޭނެ އަދަދުތައް ދައުލަތުން ހުށަހެޅި ބަޖެޓުގައި ހިމަނާފައިވެ އެވެ.\nއިތުރު ލިޔުންތައް ކައުންސިލް އިދާރާ ސަރުކާރު އަތޮޅު ކައުންސިލް ސިޓީ ކައުންސިލް ލޯކަލް ކައުންސިލްތައް


Portugal hivvaru hoadhee Ronaldo ge Half Time Speech in\nރޮނާލްޑޯ (މ) އަމިއްލަ ގައުމަށް ދިއުމަށްފަހު ތަށި ދައްކާލަނީ\nޔޫރޯ ފުޓްބޯޅަ މުބާރާތުގެ ފައިނަލުގައި އެންމެ ގިނަ ބަޔަކު ހައިރާންވީ ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ އަށް އަނިޔާގެ ބަދަލު ކުރަން ޖެހުމުންނެވެ. މެޗުގެ ވަރަށް ކުރީކޮޅު އޭނާ ބަދަލު ކުރަން ޖެހުމުން ގިނަ ބަޔަކަށް މެޗު ފޫހިވި އެވެ. ފުރަތަމަ ހާފު ނިމެން ދަނިކޮށް ޕޯޗުގަލްގެ ކުރީގެ ކެޕްޓަން ލުއިސްފީގޯ ޓީވީން ފެނުނު ވަގުތު ކޮމެންޓޭޓަރު ވެސް ބުނީ ފީގޯ އިނީ ނިދިޖެހިފައި ކަމަށެވެ. ފަހަރުގައި އެއީ ރޭގެ މެޗަށް އައުމަށް ކުރީރޭ ނުނިދާ ހުރުމުން ވެފައިވާ ގޮތަކަށްވެދާނެ ކަމަށެވެ.\nމިއީ ރޮނާލްޑޯ ނެތި ގިނަ ބަޔަކަށް މެޗު ސިފަކުރެވުންދިޔަ އެއް ގޮތެވެ. އަދި އޭނާ ނެތި ޕޯޗުގަލް "ބަލިވީ" ކަމަށް އެހާމެ ގިނަ ބަޔަކު ނިންމި އެވެ.\nނަމަވެސް 1-0 އިން ޕޯޗުގަލް މޮޅުވެ ތަށި އުފުލާލުމަށް ފަހު ކުޅުންތެރިން ބުނީ އެމީހުންނަށް އެންމެ ބޮޑަށް ހިތްވަރު ލިބިގެން ދިޔައީ އިންޓަވަލް ގަޑީގައި ރޮނާލްޑޯ ދެެއްކި ވާހަކަތަކުން ކަމަށެވެ.\n"އޭނާ ބުނީ ތިމަންނަ އަށް ޔަގީނޭ އެންމެން ގުޅިގެން ކުޅެފިނަމަ އަަހަރުމެން މޮޅުވާނެއޭ. ކޮންމެ ކުޅުންތެރިއަކަށް ވަކިވަކިން އޭނާ ހިތްވަރުދިން. މުޅި ޓީމަށް ވެސް އޭނާ ހިތްވަރުދިން ހާފް ޓައިމްގައި. އަހަރުމެންނަށް ލިބުނީ ވަރަށް ބޮޑު ހިތްވަރެއް އޭގެ ސަބަބުން،" ޓީމުގެ މުހިންމު ކުޅުންތެރިއެއް ކަމަށް ސޯރެސް ބުންޏެވެ.\nއޭނާ އަދި ބުނީ ޓީމުގެ ކޮންމެ ކުޅުންތެރިއަކަށް ރޮނާލްޑޯ އަބަދުވެސް ހިތްވަރުދޭ ކަމަށާއި އެހާމެ ބޮޑަށް ކުޅުންތެރިންނަށް އެހީތެރިވެސް ވެެދޭ ކަމަށެވެ.\nއިތުރުވަގުތުގެ ފަހު ހާފުގައި ވަރަށް ކާމިޔާބު އެސިސްޓެންޓް ކޯޗެއްގެ ގޮތުގައި ފެނިގެންދިޔަ ރޮނާލްޑޯގެ އަށިގަނޑުގައި ދަނޑުން ބޭލި ފަހުން އޭނާ ބެންޗަށް އައީ 90 މިނިޓް ނިމި އިތުރު ވަގުތު ކުޅެން ޖެހުމުންނެވެ. ދަނޑަށް އައުމާއެކު ކޮންމެ ކުޅުންތެރިއަކަސް ވަކިވަކިން ހިތްވަރުދީ ހެދި މަންޒަރު ޓީވީން ވެސް ދުރަށް ދެއްކި އެވެ.\nމެޗުގެ ހަމައެކަނި ލަނޑު ޖެހި އެޑާ ވެސް ބުނީ އޭނާ ކުޅެން ނުކުތުމުގެ ކުރިން ލަނޑު ޖެހޭނެ ކަމަށް ރޮނާލްޑޯ އޭނާ ގާތު ބުނި ކަމަށާއި ހާއްސަކޮށް މޮޅުވާ ލަނޑު ޖަހަންވާނީ އޭނާ ކަމަށް ވެސް ބުނި ކަމަށެވެ.


215 kilo ge Heroin aa eku dhe meehaku hayyaru kohfi - AO News\nފުލުހުން ހިންގި ހާއްސަ އޮޕަރޭޝަނެއްގައި 215 ކިލޯގެ ހެރޮއިންއާ އެކު ދެ މީހަކު ހައްޔަރުކޮށްފިއެވެ.\nކޮމިޝަނަރ އޮފް ޕޮލިސް މުހައްމަދު ހަމީދު ކުރެއްވި ޓްވީޓެއްގައި ވިދާޅުވީ ފުލުހުންގެ ޑްރަންޑް އެންފޯސްމަންޓް ޑިޕާޓްމަންޓާއި މެރިން ޕޮލިހާއި ފޮރެންސިކާއި ރ.އަތޮޅު ފުލުހުންނާއި އިންޓެލިޖެންސް ޓީމްތައް ގުޅިގެން ބުދަ ދުވަހު ކުރިއަށް ގެންދިޔަ އޮޕަރޭޝަނެއްގައި 215 ކިލޯ ހެރޮއިންއާ އެކު ދެ މީހަކު ހައްޔަރުކޮށްފައިވާކަމަށެވެ. މީގެއިތުރުން ސީޕީ ވަނީ އެ އޮޕަރޭޝަނަށް އިންޑިއާ ސަރުކާރާއި އެމްއެންޑީއެފްއިން ވެދިން އެހީއަށް ޝުކުރު އަދާކުރައްވާފައެވެ.\nމިދިޔަ ބުރާސްފަތި ދުވަހު ފުލުހުން ހިންގި ހާއްސަ އޮޕަރޭޝަނެއްގައިވެސް ދިހަ ތަނެއް ބަލައި ފާސްކޮށް 100 ކިލޯގެ ހެރޮއިން ވަނީ އަތުލައިގެންފައެވެ. އަދި އެ މައްސަލައާ ގުޅިގެން ދިހަ މީހަކު ހައްޔަރު ކޮށްފައިވާއިރު މި މީހުންގެ ތެރޭގައި ހިމެނުނީ އަށް ދިވެހިންނާއި ދެ ބިދޭސިންނެވެ.\nމި މައްސަލައާ ގުޅިގެން ހައްޔަރުކުރި މީހުންގެ ބަންދާ މެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން ހަތަރު މީހެއްގެ ބަންދަށް 15 ދުވަސްވަނީ ޖަހާފައެވެ. އަދި ތިން މީހެއްގެ ބަންދަށް 10 ދުވަސް ޖަހާފައިވާއިރު، އެކަކަށް ފަސް ދުވަސް ވަނީ ޖަހާފައެވެ. އެހެންނަމަވެސް މި މައްސަލައިގައި އިސްކޮށް ހަރަކާތްތެރިވި ކަމަށް ތުހުމަތު ކުރެވޭ ދެ މީހުން ކޯޓުން ވަނީ ދޫކޮށްލާފައެވެ.\nހެރޮއިންކޮމިޝަނަރ އޮފް ޕޮލިސް މުހައްމަދު ހަމީދުމަސްތުވާތަކެތިފުލުހުން